एक साल में बाइबल - ইণ্ডিয়ান ৰিভাইচ ভাৰচন - जुलाई 5\n২ বংশাবলি 5:1-14\n1. এইদৰে যিহোৱাৰ গৃহৰ বাবে চলোমনে কৰা সকলো কাৰ্য সমাপ্ত হ’ল। পাছত চলোমনে তেওঁৰ পিতৃ দায়ূদে উৎসৰ্গ কৰি দিয়া ৰূপ, সোণ আৰু পাত্ৰ আদি আটাই বস্তু অনাই ঈশ্বৰৰ গৃহৰ ভঁৰালত হ’ল।\n2. তাৰ পাছত চলোমনে দায়ূদৰ নগৰ সেই চিয়োনৰ পৰা যিহোৱাৰ নিয়ম-চন্দুকটি আনিবৰ কাৰণে ইস্ৰায়েলৰ বৃদ্ধসকলক, ফৈদৰ মুখীয়ালসকলক আৰু ইস্ৰায়েলৰ সন্তান সকলৰ পিতৃ-বংশৰ অধ্যক্ষসকলক যিৰূচালেমত গোট খুৱালে।\n3. তাতে সপ্তম মাহত উৎসৱৰ সময়ত ইস্ৰায়েলৰ সকলো লোকে ৰজাৰ ওচৰলৈ আহি গোট খালে।\n4. তাতে ইস্ৰায়েলৰ সকলো বৃদ্ধলোক আহিল আৰু লেবীয়াসকলে নিয়ম-চন্দুকটি তুলি ল’লে।\n5. তেওঁলোকে নিয়ম চন্দুক, সাক্ষাৎ কৰা তম্বু আৰু তম্বুৰ ভিতৰত থকা সকলো পবিত্ৰ বস্তু ল’লে৷ এই সকলো বস্তু লেবীয়া ফৈদৰ পুৰোহিতসকলে লৈ আনিলে।\n6. তাতে চলোমন ৰজাই, তেওঁৰ ওচৰত গোট খোৱা ইস্ৰায়েলৰ গোটেই মণ্ডলীৰ সৈতে নিয়ম-চন্দুকৰ আগত ভেড়া, গৰু আদি বলিদান কৰি আছিল; সেয়ে বাহুল্যৰ কাৰণে অসংখ্য আৰু অগণ্য আছিল।\n7. পাছত পুৰোহিতসকলে যিহোৱাৰ নিয়ম-চন্দুকটি গৃহৰ অন্তঃস্থানলৈ অৰ্থাৎ মহা পবিত্ৰ স্থানলৈ লৈ গৈ কৰূব দুটাৰ ডেউকাৰ তলত তাৰ নিজ ঠাইত স্থাপন কৰিলে।\n8. কিয়নো কৰূব দুটাই নিয়ম-চন্দুকৰ ওপৰত ডেউকা মেলি আছিল আৰু দুটাই চন্দুকটি আৰু তাৰ কঢ়িওৱা কানমাৰিবোৰ ঢাকি ধৰিছিল।\n9. সেই দুডাল কানমাৰি ইমান দীঘল আছিল, যে তাৰ মূৰ অন্তঃস্থানৰ আগত পবিত্ৰ স্থানৰ পৰা দেখা যায় কিন্তু তাক বাহিৰৰ পৰা দেখা নাযায়৷ সেয়ে আজিলৈকে সেই ঠাইত আছে।\n10. মিচৰৰ পৰা ইস্ৰায়েলৰ সন্তান সকলে ওলাই অহা কালত, যিহোৱাই তেওঁলোকে সৈতে এটি নিয়ম-চুক্তি পতা সময়ত, হোৰেব পৰ্ব্বতত মোচিয়ে চন্দুকটিৰ ভিতৰত যি দুখন ফলি ৰাখিছিল, তাৰ বাহিৰে তাত আৰু একো নাছিল।\n11. পাছত পুৰোহিতসকল সেই পবিত্ৰ স্থানৰ পৰা ওলাই আহিল৷ উপস্থিত হোৱা পুৰোহিতসকলে নিজকে পবিত্ৰ কৰিছিল; তেওঁলোকে নিজকে আন দলৰ পৰা পৃথক কৰি ঈশ্বৰে তেওঁৰ পৰিচৰ্যা কৰিবলৈ তেওঁলোকক বিচৰা আগতে তেওঁলোকে নিজকে আনুষ্ঠানিক ভাবে পবিত্ৰকৰণ কৰিছিল৷\n12. আৰু যি লেবীয়াসকলৰ গায়ক আছিল, তেওঁলোক অৰ্থাৎ আচফ, হেমন, যিদূথূন আৰু তেওঁলোকৰ পুত্ৰ ও ভাইসকল সকলোৱে মিহি শণ সূতাৰ বস্ত্ৰ পিন্ধি, হাতত তাল, নেবল আৰু বীণা লৈ, যজ্ঞবেদীৰ পূব ফালে থিয় হৈ আছিল৷ তেওঁলোকৰ লগত এশ বিশ জন পুৰোহিতে থাকি তুৰী বজাই আছিল।\n13. তুৰীবাদক আৰু গায়কসকলে যিহোৱাৰ প্ৰশংসা আৰু ধন্যবাদ কৰোঁতে একেটা ধ্বনি কৰি সকলোৱে এজন মানুহে বজোৱাদি বজালে৷ তেওঁলোকে তুৰী ও তাল আদি বাদ্যেৰে সৈতে, মহা শব্দেৰে যিহোৱাৰ প্ৰশংসা কৰিলে, বোলে “কিয়নো যিহোৱা মঙ্গলময় সেই বাবে তেওঁৰ দয়া চিৰকাললৈকে থাকে৷” তেতিয়া সেই গৃহ অৰ্থাৎ যিহোৱাৰ গৃহ মেঘেৰে পৰিপূৰ্ণ হ’ল৷\n14. সেই মেঘৰ কাৰণে পুৰোহিতসকলে পৰিচৰ্যা কৰিবৰ অৰ্থে থিয় হ’ব নোৱাৰা হ’ল, কিয়নো ঈশ্বৰৰ গৃহ যিহোৱাৰ প্ৰতাপেৰে পৰিপূৰ্ণ আছিল।\n২ বংশাবলি 6:1-42\n1. তেতিয়া চলোমনে ক’লে, “যিহোৱাই ঘোৰ অন্ধকাৰত বাস কৰিব খুজিছে,\n2. কিন্তু মই আপোনাৰ বাবে চিৰকাললৈকে বাস কৰিবলৈ এটা গৃহ নিৰ্ম্মাণ কৰিলোঁ৷”\n3. তাৰ পাছত ৰজাই ঘূৰিলে আৰু ইস্ৰায়েলৰ গোট খোৱা সমাজক আশীৰ্ব্বাদ কৰিলে, তাতে ইস্ৰায়েলৰ সমাজত সকলোৱে থিয় হৈ আছিল।\n4. তেওঁ ক’লে, “ইস্ৰায়েলৰ ঈশ্বৰ যিহোৱাৰ ধন্য হওঁক; যি জনে মোৰ পিতৃ দায়ূদক নিজ মুখেৰে যি কথা কৈছিল, সেয়া তেওঁ নিজ হাতে সিদ্ধও কৰিছিল; তেওঁ কৈছিল যে,\n5. ‘মোৰ প্ৰজা ইস্ৰায়েলক মিচৰ দেশৰ পৰা উলিয়াই অনা দিনৰে পৰা, মই মোৰ নাম ৰাখিবৰ অৰ্থে গৃহ নিৰ্ম্মাণ কৰিবলৈ ইস্ৰায়েলৰ সকলো ফৈদৰ মাজত কোনো নগৰ মনোনীত কৰা নাই আৰু ইস্ৰায়েলৰ ওপৰত ৰাজকুমাৰ হ’বৰ কাৰণে মই কাকো মনোনীত কৰা নাই৷\n6. কিন্তু মোৰ নাম ৰাখিবৰ অৰ্থে মই যিৰূচালেমক মনোনীত কৰিলোঁ আৰু মোৰ প্ৰজা ইস্ৰায়েলৰ ওপৰত অধ্যক্ষ হ’বৰ বাবে দায়ূদক মনোনীত কৰিলোঁ।’\n7. আৰু ইস্ৰায়েলৰ ঈশ্বৰ যিহোৱাৰ নামৰ উদ্দেশ্যে এটা গৃহ নিৰ্ম্মাণ কৰিবলৈ মোৰ পিতৃ দায়ূদৰ মন আছিল।\n8. কিন্তু যিহোৱাই মোৰ পিতৃ দায়ূদক ক’লে, ‘মোৰ নামৰ উদ্দেশ্যে এটা গৃহ নিৰ্ম্মাণ কৰিবলৈ মন কৰিছা, ভাল কৰিছা৷\n9. তথাপি তুমি সেই গৃহ নিৰ্ম্মাণ কৰিবলৈ নাপাবা, কিন্তু তোমাৰ ঔৰসত যি পুত্ৰ জন্মিব, তেৱেঁই মোৰ নামৰ উদ্দেশ্যে সেই গৃহ নিৰ্ম্মাণ কৰিব।’\n10. এই বাক্য যিহোৱাই কৈছিল আৰু তেওঁ সফলো কৰিলে; কিয়নো যিহোৱাৰ প্ৰতিজ্ঞা অনুসাৰে মই মোৰ পিতৃ দায়ূদৰ পদত নিযুক্ত হলোঁ আৰু ইস্ৰায়েলৰ সিংহাসনৰ ওপৰত বহি, ইস্ৰায়েলৰ ঈশ্বৰ যিহোৱাৰ নামৰ উদ্দেশ্যে এই গৃহ নিৰ্ম্মাণ কৰিলোঁ।\n11. আৰু যিহোৱাই ইস্ৰায়েলৰ সন্তান সকলৰ সৈতে যি নিয়ম কৰিছিল, সেই নিয়ম থকা নিয়ম-চন্দুকটিও ইয়াৰ ভিতৰত ৰাখিলোঁ।”\n12. পাছত চলোমনে ইস্ৰায়েলৰ গোটেই সমাজৰ সাক্ষাতে যিহোৱাৰ যজ্ঞবেদীৰ আগত থিয় হ’ল আৰু তেওঁ হাত দুখন মেলিলে৷\n13. কিয়নো চলোমনে পাঁচ হাত দীঘল, পাঁচ হাত বহল আৰু তিনি হাত ওখ এনে এখন পিতলৰ মঞ্চ সাজিছিল আৰু সেই মঞ্চটো চোতালৰ মাজ-মজিয়াত ৰাখিছিল৷ তেওঁ তাৰ ওপৰত উঠি থিয় হ’ল আৰু ইস্ৰায়েলৰ সকলো মণ্ডলীৰ সাক্ষাতত আঠুকাঢ়ি স্বৰ্গৰ ফালে হাত মেলিলে।\n14. তেওঁ ক’লে, “হে ইস্ৰায়েলৰ ঈশ্বৰ যিহোৱা, স্বৰ্গ আৰু পৃথিৱীত আপোনাৰ তুল্য কোনো ঈশ্বৰ নাই; সকলো হৃদয়েৰে আপোনাৰ আগত আচৰণ কৰোঁতা আপোনাৰ দাসবোৰৰ বাবে আপুনি দয়া আৰু নিয়ম ৰক্ষা কৰোঁতা;\n15. আপোনাৰ দাস, মোৰ পিতৃ দায়ূদৰ আগত আপুনি যি প্ৰতিজ্ঞা কৰিছিল, সেই বিষয়ে আপুনি পালন কৰিলে৷ আপুনি নিজ মুখেৰে যেনেদৰে কৈছিল, তেনেদৰে নিজ হাতেৰে তাক সিদ্ধও কৰিলে।\n16. এই হেতুকে এতিয়া, হে ইস্ৰায়েলৰ ঈশ্বৰ যিহোৱা, আপোনাৰ দাস মোৰ পিতৃ দায়ূদৰ আগত যি প্ৰতিজ্ঞা কৰিছিল, সেই বিষয়ে আপোনাৰ এই দাসলৈ পালন কৰক কিয়নো আপুনি কৈছিল বোলে, ‘তুমি মোৰ আগত যেনেকৈ চলিলা, তেনেদৰে তোমাৰ সন্তান সকলেও যদি এইদৰে মোৰ ব্যৱস্থাত চলিবলৈ নিজ নিজ পথত সাৱধান হৈ থাকে, তেনেহ’লে মোৰ দৃষ্টিত ইস্ৰায়েলৰ সিংহাসনৰ ওপৰত বহিবলৈ তোমাৰ সম্বন্ধীয়া মানুহৰ অভাৱ নহ’ব৷’\n17. এই হেতুকে এতিয়া, হে ইস্ৰায়েলৰ ঈশ্বৰ যিহোৱা মই বিনয় কৰোঁ, আপোনাৰ দাস দায়ূদক আপুনি যি বাক্য কৈছিল, সেয়ে যেন সত্যত পৰিনত হয়।\n18. কিন্তু বাস্তৱিকতে ঈশ্বৰে পৃথিৱীত মনুষ্যৰ লগত বাস কৰিব নে? চাওঁক বিশ্ৱব্ৰহ্মাণ্ড আৰু স্বৰ্গই নিজেও আপোনাক ধাৰণ কৰিব নোৱাৰে- তেন্তে মই নিৰ্ম্মাণ কৰা গৃহই জানো পাৰিব?\n19. তথাপি, হে মোৰ ঈশ্বৰ যিহোৱা, আপুনি আপোনাৰ দাসৰ প্ৰাৰ্থনা আৰু অনুৰোধ গ্ৰহণ কৰি আপোনাৰ দাসে আপোনাৰ আগত কৰা কাতৰোক্তি আৰু প্ৰাৰ্থনালৈ কাণ দিয়ক।\n20. আৰু এই মন্দিৰ সদায় ৰক্ষা কৰক, যি ঠাইত আপুনি কৈছিল, যে মই আপোনাৰ দাসে নিবেদন কৰোঁতে আপুনি নিজেই ইয়াত উপস্থিত থাকি মোৰ নিবেদন শুনিব৷\n21. আৰু যেতিয়া আপোনাৰ দাস ও আপোনাৰ প্ৰজা ইস্ৰায়েলে এই ঠাইৰ ফাললৈ মুখ কৰি প্ৰাৰ্থনা কৰিব, তেতিয়া আপুনি তেওঁলোকৰ প্ৰার্থনা যেন শুনে; এনে কি, আপুনি আপোনাৰ বাসস্থান স্বৰ্গৰ পৰা তাক শুনক আৰু শুনি ক্ষমা কৰক।\n22. কোনোৱে নিজৰ চুবুৰীয়াৰ অহিতে পাপ কৰিলে যদি তেওঁক শপত খাবলৈ দিয়া হয় আৰু তেওঁ আহি এই গৃহত আপোনাৰ যজ্ঞবেদীৰ আগত শপত খায়,\n23. তেতিয়া আপুনি স্বৰ্গৰ পৰা সেই বিষয়ে শুনক আৰু কাৰ্য কৰি আপোনাৰ দাসবোৰৰ বিচাৰ নিষ্পত্তি কৰি দোষীক দণ্ড দি তেওঁৰ কৰ্মৰ ফল তেওঁৰ মুৰত দিয়ক আৰু নিৰ্দ্দোষীক নিৰ্দ্দোষী কৰি তেওঁৰ ধাৰ্মিকতাৰ ফল তেওঁক দিয়ক।\n24. যদি আপোনাৰ প্ৰজা ইস্ৰায়েলে আপোনাৰ বিৰুদ্ধে পাপ কৰাৰ কাৰণে শত্ৰুৰ আগত ঘটাৰ পাছত যদি আপোনালৈ ঘূৰে আৰু আপোনাৰ নাম স্বীকাৰ কৰি, এই গৃহত আপোনাৰ আগত প্ৰাৰ্থনা আৰু অনুৰোধ কৰে -\n25. তেনেহ’লে স্বৰ্গৰ পৰা তাক শুনি আপোনাৰ প্ৰজা ইস্ৰায়েলৰ পাপ ক্ষমা কৰিব আৰু আপুনি তেওঁলোকক ও তেওঁলোকৰ পূৰ্ব-পুৰুষসকলক দিয়া দেশলৈ তেওঁলোকক ওভটাই আনিব।\n26. তেওঁলোকে আপোনাৰ অহিতে পাপ কৰাৰ কাৰণে, যেতিয়া আকাশ বন্ধ হোৱাত বৰষুণ নোহোৱা হ’ব, তেতিয়া যদি তেওঁলোকে এই ঠাইৰ ফাললৈ মুখ কৰি প্ৰাৰ্থনা কৰে আৰু যেতিয়া আপুনি তেওঁলোকক দুখ দিয়া সময়ত আপোনাৰ নাম স্বীকাৰ কৰি নিজ নিজ পাপৰ পৰা ঘূৰিব-\n27. তেনেহ’লে আপুনি স্বৰ্গত থাকি সেই বিষয়ে শুনিব আৰু আপোনাৰ দাসবোৰৰ ও আপোনাৰ প্ৰজা ইস্ৰায়েলৰ পাপ ক্ষমা কৰি তেওঁলোকক যাবলগীয়া সজ পথৰ বিষয়ে তেওঁলোকক শিক্ষা দিব আৰু আপুনি আপোনাৰ লোকসকলৰ উত্তৰাধিকাৰৰ অৰ্থে দিয়া দেশত বৰষুণ বৰষাব।\n28. দেশৰ মাজত যদি আকাল কি মহামাৰী হয়, শস্য ককৰ্ত্তনীয়া কি ৰঙামুৰীয়া হয় নাইবা ফৰিং কি পোক হয়, আৰু যদি তেওঁলোকৰ শত্ৰুবোৰে তেওঁলোকৰ দেশৰ নগৰবোৰত তেওঁলোকক অৱৰোধ কৰে বা যিকোনো আপদ বা ৰোগ হয় -\n29. আৰু যদি কোনো এজন লোকে বা আপোনাৰ প্ৰজা ইস্ৰায়েলৰ লোকসকলে প্ৰাৰ্থনা আৰু অনুৰোধ কৰে - যদি প্ৰতিজনে নিজৰ পীড়া আৰু দুখ জানি এই গৃহৰ ফালে নিজৰ হাত মেলে,\n30. তেনেহ’লে সেই বিষয়ে কৰা যি কোনো প্ৰাৰ্থনা বা অনুৰোধ আপুনি আপোনাৰ বাসস্থান স্বৰ্গৰ পৰা সেই বিষয়ে শুনি ক্ষমা কৰিব আৰু প্ৰতিজন লোকৰ মন জানি, কিয়নো আপুনি, কেৱল আপুনিহে মনুষ্য সন্তান সকলৰ মন জানে; তেওঁলোকৰ নিজ নিজ কৰ্মৰ দৰে ফল দিব৷\n31. আপুনি এনেদৰে কৰক যাতে তেওঁলোকে আপোনালৈ ভয় ৰাখে আৰু আপুনি অামাৰ পূর্ব-পুৰুষসকলক দিয়া দেশত তেওঁলোকে যেন জীয়াই থকা সকলো দিনত আপোনাৰ পথত চলে৷\n32. তদুপৰি আপোনাৰ প্ৰজা ইস্ৰায়েল লোকৰ মাজৰ নোহোৱা অনা-ইহুদী লোক যেতিয়া আপোনাৰ মহান নামৰ আৰু আপোনাৰ বলৱান হাত ও মেলা বাহুৰ কথা শুনি দূৰ দেশৰ পৰা আহি এই গৃহৰ ফালে মুখ কৰি প্ৰাৰ্থনা কৰিব,\n33. তেতিয়া আপোনাৰ প্ৰজা ইস্ৰায়েলৰ দৰে আপোনাক ভয় কৰিবৰ অৰ্থে, পৃথিৱীৰ সকলো জাতিয়ে যেন আপোনাৰ নাম জানিব আৰু মই সজা এই গৃহ যে আপোনাৰ নামেৰে প্ৰখ্যাত, সেই বিষয়ে যেন জানিব, এই কাৰণে আপোনাৰ বাসস্থান স্বৰ্গৰ পৰা সেই বিষয়ে শুনিব আৰু সেই বিদেশী লোকে আপোনালৈ কৰা সকলো প্ৰাৰ্থনাৰ দৰে তেওঁলৈ কাৰ্য কৰিব।\n34. ধৰি লওঁক আপুনি আপোনাৰ প্ৰজাক যি কোনো বাটেদি পঠিয়াই, সেই বাটেদি যদি তেওঁলোকে নিজৰ শত্ৰুবোৰে সৈতে যুদ্ধ কৰিবলৈ ওলায় যায় আৰু আপোনাৰ মনোনীত এই নগৰৰ ফাললৈ, আপোনাৰ নামৰ কাৰণে মই সজা গৃহৰ ফাললৈ মুখ কৰি আপোনাৰ আগত প্ৰাৰ্থনা কৰে,\n35. তেনেহ’লে আপুনি স্বৰ্গৰ পৰা তেওঁলোকৰ প্ৰাৰ্থনা আৰু অনুৰোধ শুনি তেওঁলোকৰ বিচাৰ নিষ্পত্তি কৰিব।\n36. তেওঁলোকে যদি আপোনাৰ বিৰুদ্ধে পাপ কৰে - কিয়নো পাপ নকৰা মানুহ কোনো নাই - আৰু আপুনি তেওঁলোকলৈ ক্ৰুদ্ধ হৈ তেওঁলোকক শত্ৰুৰ হাতত শোধাই দিয়ে আৰু তাতে তেওঁলোকৰ শত্ৰুবোৰে তেওঁলোকক বন্দী কৰি, দূৰত বা ওচৰত থকা দেশলৈ লৈ যায়,\n37. তথাপি তেওঁলোকক বন্দী কৰি নিয়া দেশত যদি তেওঁলোকে মনত বিবেচনা কৰি ঘূৰে আৰু তেওঁলোকৰ বন্দী অৱস্থাৰ দেশত থাকি আপোনাৰ আগত প্ৰাৰ্থনা কৰি কয়, বোলে- ‘আমি অপথে গৈ পাপ কৰিলোঁ৷ আমি কুকৰ্ম কৰিলোঁ৷’\n38. ধৰি লওঁক তেওঁলোকৰ বন্দী অৱস্থাৰ দেশত তেওঁলোক সকলো মনেৰে, সকলো চিত্তেৰে আপোনালৈ উভটি আহে আৰু তেওঁলোকৰ পূর্ব-পুৰুষসকলক আপুনি দিয়া তেওঁলোকৰ দেশৰ ফালে চায়, আপোনাৰ মনোনীত নগৰৰ ফালে আৰু আপোনাৰ নামৰ কাৰণে, মই নিৰ্মান কৰা এই গৃহৰ ফালে যদি মুখ কৰি প্ৰাৰ্থনা কৰে,\n39. তেতিয়া আপুনি আপোনাৰ বাসস্থান স্বৰ্গৰ পৰা তেওঁলোকৰ প্ৰাৰ্থনা আৰু অনুৰোধ শুনি, তেওঁলোকৰ বিচাৰ নিষ্পত্তি কৰিব আৰু আপোনাৰ বিৰুদ্ধে পাপ কৰা আপোনাৰ প্ৰজাসকলক ক্ষমা কৰিব।\n40. এতিয়া, হে মোৰ ঈশ্বৰ, মই বিনয় কৰোঁ, এই ঠাইত কৰা প্ৰাৰ্থনালৈ আপোনাৰ চকু মেলা আৰু কাণো পতা হওঁক।\n41. হে ঈশ্বৰ যিহোৱা, এতিয়া আপুনি আৰু আপোনাৰ শক্তিৰ চন্দুকটি নিজ বিশ্ৰামৰ ঠাইলৈ উঠি যাওঁক; হে ঈশ্বৰ যিহোৱা, আপোনাৰ পুৰোহিতসকলে পৰিত্ৰাণ-বস্ত্ৰ পিন্ধক আৰু আপোনাৰ সাধুসকলে মঙ্গলত আনন্দ কৰক।\n42. হে ঈশ্বৰ যিহোৱা, আপুনি আপোনাৰ অভিষিক্ত জনক বিমুখ নকৰিব৷ আপোনাৰ দাস দায়ূদলৈ কৰা নানা দয়ালৈ সোঁৱৰণ কৰক।”\n11. বন্দীবোৰৰ কাতৰোক্তি তোমাৰ আগলৈ আহঁক; যি সকলৰ ওপৰত মৃত্যুদণ্ডৰ ৰায় দিয়া হৈছে, তোমাৰ মহান ক্ষমতা অনুসাৰে তুমি তেওঁলোকক ৰক্ষা কৰা।\n12. হে প্ৰভু, আমাৰ প্রতিবেশী জাতিবোৰে যিভাৱে তোমাক অপমান কৰিছে, তাৰ সাত গুণ প্ৰতিফল তুমি তেওঁলোকৰ বুকুত উভটাই দিয়া।\n13. তাতে তোমাৰ লোক আৰু চৰণীয়া পথাৰৰ মেৰ-ছাগ যি আমি, আমি চিৰকাল তোমাৰ ধন্যবাদ কৰিম, আৰু পুৰুষানুক্ৰমে তোমাৰেই প্ৰশংসা কৰিম।\n13. নিদ্ৰাক ভাল নাপাবা অথবা, তুমি দৰিদ্ৰ হবা; তোমাৰ চকু মেলা, আৰু তোমাৰ প্রচুৰ পৰিমাণে খোৱা বস্তু থাকিব।\n14. কিনা জনে কয়, “বেয়া! বেয়া! কিন্তু যেতিয়া তেওঁ আঁতৰি যায়, তেতিয়া তেওঁ অহংকাৰ কৰে।\n1. আন্তিয়খিয়াত থকা মণ্ডলীত কেইজনমান ভাৱবাদী আৰু উপদেশক আছিল৷ তেওঁলোক বাৰ্ণব্বা, চিমোন, যি জনক নিগ্ৰ বোলে, কুৰীণীৰ লুকীয়, হেৰোদ ৰজাৰ লগত প্ৰতিপালিত হোৱা মনহেম আৰু চৌল৷\n2. যি সময়ত তেওঁলোকে প্ৰভুৰ উপাসনা কৰি লঘোন দি আছিল, সেই সময়তে পবিত্ৰ আত্মাই কলে, “যি কৰ্ম কৰিবলৈ মই বাৰ্ণব্বা আৰু চৌলক মাতিলোঁ, সেই কৰ্মৰ কাৰণে তেওঁলোকক মোলৈ পৃথক কৰি দিয়া৷”\n3. তাতে তেওঁলোকে লঘোন দি প্ৰাৰ্থনা কৰি, সেই দুজনৰ ওপৰত হাত দি পঠিয়াই দিলে৷\n4. এইদৰে পবিত্ৰ আত্মাৰ বাধ্য হৈ বাৰ্ণব্বা আৰু চৌল চিলুকিয়ালৈ গ’ল; তাৰ পৰা জাহাজেৰে কুপ্ৰ দ্বীপলৈ গ’ল৷\n5. তাতে চালামী নগৰ পাই, ইহুদী সকলৰ নাম-ঘৰবোৰত ঈশ্বৰৰ বাক্য প্ৰচাৰ কৰিলে৷ সেই সময়ত যোহনো তেওঁলোকৰ পৰিচাৰক হৈ আছিল৷\n6. এইদৰে তেওঁলোকে সেই দ্বীপটোৰ চাৰিওফালে ফুৰি পাফঃ নগৰলৈকে গ’ল, তাতে বাৰ-যীচু নামেৰে যি এজন যিহুদী মানুহ মায়াবী আৰু ভাঁৰিকোৱা ভাববাদী আছিল, তেওঁক দেখা পালে৷\n7. তেওঁ সেই দ্বীপৰ অধিপতি বুদ্ধিমান চৰ্জ্জিয় পৌলৰ লগত আছিল৷ সেই অধিপতিয়ে ঈশ্বৰৰ বাক্য শুনিবলৈ ইচ্ছা কৰি চৌল আৰু বাৰ্ণব্বাক মাতি পঠিয়ালে৷\n8. কিন্তু ইলুমাই, অৰ্থাৎ সেই মায়াবীয়ে (কিয়নো এয়ে তেওঁৰ নামৰ অৰ্থ) অধিপতিক বিশ্বাসৰ পৰা আতৰাই অনাৰ উদ্দেশ্যেৰে তেওঁলোকৰ প্ৰতিৰোধ কৰিলে৷\n9. তাতে চৌল, যি জনক পৌলো বোলে, তেওঁ পবিত্ৰ আত্মাৰে পৰিপূৰ্ণ হৈ, তেওঁলৈ স্হিৰ দৃষ্টিৰে চালে\n10. আৰু কলে, “হেৰৌ সকলো কপট আৰু দুষ্কৰ্মেৰে পৰিপূৰ্ণ হোৱাটো, চয়তানৰ পুতেক আৰু সকলো প্রকাৰ ধাৰ্মিকতাৰ শত্ৰু, তই প্ৰভুৰ সৰল পথ বিপৰীত কৰিবলৈ ৰখা নাই নে?\n11. আৰু এতিয়া চা, প্ৰভুৰ হাত তোৰ ওপৰত আছে আৰু তই কিছু সময়লৈকে সুৰ্য্য নেদেখি অন্ধ হৈ থাকিবি৷” তেতিয়াই ইলুমাইৰ চকু জলকতবক লাগিল আৰু অন্ধকাৰময় হ’ল; তেতিয়া তেওঁক হাতত ধৰি নিবলৈ তেওঁ মানুহ বিচাৰিবলৈ ধৰিলে৷\n12. এই ঘটনা দেখি, সেই অধিপতিয়ে প্ৰভুৰ উপদেশত বিস্ময় মানি বিশ্বাস কৰিলে৷\n13. ইয়াৰ পাছত পৌল আৰু তেওঁৰ লগৰ কেইজনে পাফঃ নগৰৰ পৰা সমুদ্ৰ-পথেদি পাম্ফুলিয়া দেশৰ পৰ্গা নগৰলৈ গ’ল৷ কিন্তু যোহনে তেওঁলোকক এৰি, যিৰূচালেমলৈ উলটি আহিল৷\n14. পৌল আৰু তেওঁৰ লগৰ কেইজনে পৰ্গাৰ পৰা যাত্ৰা কৰি পিচিদিয়া দেশৰ আন্তিয়খিয়া নগৰ পাই তাতে বিশ্ৰামবাৰে নাম-ঘৰত সোমাই বহিল৷\n15. তাতে বিধান-শাস্ত্ৰ আৰু ভাববাদী সকলৰ বাক্য পঢ়াৰ পাছত, নাম-ঘৰৰ অধিকাৰী সকলে তেওঁলোকৰ ওচৰলৈ কৈ পঠিয়ালে বোলে, “হে ভাই সকল, মানুহবোৰলৈ তোমালোকৰ যদি কোনো উদগণিৰ কথা আছে, তেনেহলে সেই বিষয়ে কোৱা৷”\n16. তেতিয়া পৌলে উঠি, হাতেৰে ইংগিত দি কলে, “হে ইস্ৰায়েলীয়া মানুহবোৰ আৰু হে ঈশ্বৰ ভয়কাৰী লোক সকল, শুনক৷\n17. এই ইস্ৰায়েলী সকলৰ ঈশ্বৰে আমাৰ ওপৰ-পুৰুষ সকলক মনোনীত কৰিলে আৰু মিচৰ দেশত প্ৰবাসী হৈ থকা সময়ত মানুহবোৰৰ উন্নতি সাধন কৰি, তাৰ পৰা নিজ পৰাক্ৰমেৰে তেওঁলোকক বাহিৰ কৰি আনিলে৷\n18. আৰু দুকুৰিমান বছৰলৈকে মৰুপ্ৰান্তত তেওঁলোকক পিতৃৰ নিচিনাকৈ প্ৰতিপালন কৰিলে৷\n19. পাছত তেওঁ কনান দেশৰ সাত জাতিক উচ্ছেদ কৰি, তেওঁলোকৰ দেশখনক উত্তৰাধিকাৰ স্বৰূপে ইস্ৰায়েলী সকলক দিলে৷\n20. এইদৰে প্ৰায় চাৰি শ পঞ্চাশ বছৰ পাৰ হৈ গ’ল৷ তাৰ পাছত, চমূৱেল ভাববাদীৰ সময়লৈকে বিচাৰকৰ্তা সকলক নিযুক্ত কৰিলে৷\n21. পাছত তেওঁলোকে এজন ৰজা বিচৰাত, ঈশ্বৰে বিন্যামীন ফৈদৰ কীচৰ পুত্ৰ চৌলক চল্লিশ বছৰলৈকে ৰাজত্ব কৰিবলৈ দিলে৷\n22. ইয়াৰ পাছত ঈশ্বৰে ৰজাৰ শাসনৰ পৰা তেওঁক আতৰাই, তেওঁলোকৰ ৰজা হবলৈ দায়ুদক মনোনীত কৰিলে৷ আৰু দায়ুদৰ বিষয়ে ঈশ্বৰে সাক্ষ্য দি কলে, ‘মোৰ মনৰ দৰে এজনক, অৰ্থাৎ যিচয়ৰ পুত্ৰ দায়ুদক পালোঁ; তেওঁ মোৰ সকলো ইচ্ছা পূৰ্ণ কৰিব৷’\n23. এই জন মানুহৰ বংশৰ পৰা ঈশ্বৰে প্ৰতিজ্ঞা কৰাৰ দৰে এজন ত্ৰাণকৰ্তা, অৰ্থাৎ যীচুক ইস্ৰায়েলী লোকৰ আগত উপস্থিত কৰিলে৷\n24. যীচু অহাৰ আগেয়ে, যোহনে ইস্ৰায়েলী লোক সকলৰ আগত মন-পালটনৰ বাপ্তিস্মৰ কথা ঘোষণা কৰিলে৷\n25. যোহনে তেওঁৰ কাৰ্য সম্পন্ন কৰোঁতে, এই কথা কৈছিল, ‘আপোনালোকে মোক কোন বুলি ভাবিছে? মই সেই জন নহওঁ৷ কিন্তু শুনক, এনে এজন মোৰ পাছত আহি আছে, যি জনৰ চৰণৰ পাদুকাৰ বান্ধ খুলিবৰো মই যোগ্য নহওঁ৷’


মূল্য৷৷ ৰিমঝিম মহন্ত৷৷ – বৌদ্ধিক বিচাৰ\nচ’ৰাঘৰ / কথাশিল্প / মূল্য৷৷ ৰিমঝিম মহন্ত৷৷\nডিচেম্বৰ 16, 2018\tকথাশিল্প, গল্প কেৱল এটা মন্তব্য 284 দৰ্শন\nৰাতিৰ কাম-বন সামৰি সুবাসনা নিজৰ কোঠাত সোমাল। ইতিমধ্যে দিশা আৰু বৈভব শুইছিল। তাই বৈভব ৰ লগত কথাটো পাতিব বুলি বৰ আশা কৰিছিল। কিন্তু সি এবাৰো তাইক নুসুধিলে। টেবুলৰ ওপৰত পৰি থকা লেফাফাটো লৈ তাই চকীখনত বহি পৰিল। মূৰটো ঘূৰোৱা যেন লাগিল। লেফাফাটো বুকুত সাৱটি তাই চকু দুটা মুদি দিলে। যোৱা সাতবছৰৰ কথাবোৰ তাইৰ মনৰ মাজত অগা-ডেৱা কৰিবলৈ ধৰিলে।আজিৰ দৰে যদি তাই অলপ সাহস গোটালেহেতেঁন, তেন্তে তাইৰ জীৱনটো আজিৰ দৰে নহ’লহেতেঁন!\nনতুনত্ববিহীন জীৱন তাইৰ৷ দিনৰ দিনটো গেবাৰি খাটোতেই গৈছিল।শহুৰ-শাহু, জা-বৰজনা, নন্দেক আৰু ভতিজাৰ সৈতে এখন ভৰপূৰ সংসাৰ। বৰজনাক, জাক আৰু বৈভবৰ চাকৰি, নন্দেকৰ কলেজ, শহুৰ-শাহুৰ আলপৈচান, ভতিজাৰ আব্দাৰ পূৰণ কৰোতেই সময়বোৰ পাৰ হৈছিল। কোনেও ভালকৈ মাত এষাৰ দিয়াৰ প্ৰয়োজনবোধ নকৰিছিল। কাম কৰি কৰি সুবাসনা ইমানেই ভাগৰুৱা হৈ পৰে যে নিজৰ ছোৱালীজনী আৰু বৈভবক সময় দিব পৰা নাছিল। ইয়াৰ মাজতো তাইৰ ছোৱালীজনী ডাঙৰ হৈছিল, বয়সতকৈ বেছি বুজন হৈছিল। কোনো কথাতে আমনি কৰা নাছিল তাইক। ইয়াৰ বিপৰীতে বৈভব দিনে দিনে আতৰি গৈছিল তাইৰ কাষৰ পৰা, উদাসীন হৈ পৰিছিল।\nএসময়ত বৈভবৰ মিঠা মিঠা কথাত তাই তাৰ প্ৰেমত পৰিছিল। তেতিয়া তাৰ সকলো কথাই কবিতা কবিতা লাগিছিল। তাৰ কবিতাত বুৰ গৈছিল তাই। তাইৰ আশে-পাশে থকা ল’ৰাটো কেতিয়া একেবাৰে কাষ চাপি আহিল সুবাসনাই গমেই নাপালে। ৰূপে-গুণে অতুলনীয় আছিল বাবে দুখীয়া ঘৰৰ হোৱাৰ পাছতো শহুৰেকে আগ-ভাগ লৈ তাইক বোৱাৰী কৰি আনিলে। বিয়াৰ পাছতহে তাই বৈভবক নতুনকৈ আৱিষ্কাৰ কৰিলে। তাইৰ সপোনবোৰক সাকাৰ কৰিব বুলি কথা দিয়া ল’ৰাটোৱে তাই যৌতুক ননাৰ বাবে কথা শুনোৱাত ঘৰখনত তাইৰ হৈ মাত মাতিব নোৱাৰিলে, তাৰ বিপৰীতে ঘৰৰ কাম কৰা মানুহজনীক বিদায় দি তাইৰ হাতত ঘৰৰ সমস্ত দায়িত্ব অৰ্পণ কৰিলে। তাই হৈ পৰিল কৌৰৱৰ বেহুত ভৰি দিয়া অভিমুন্য। তাইৰ ৰূপ আৰু গুণতো সময়ৰ চামনি পৰিল।মানসিকভাৱে অত্যাচাৰ সহি সহি তাই শিললৈ ৰূপান্তৰিত হৈছিল। হয়তো মৃত্যু পৰ্য্যন্ত তেনেদৰে থাকি গ’লহেতেঁন, যদিহে সমীৰণ নাহিলহেতেঁন।\nহয়, সেইদিনা নাটকীয়ভাৱে সমীৰন আহিছিল সিহঁতৰ ঘৰলৈ, অঞ্চলটোৰ একমাত্ৰ জুনিয়ৰ কলেজখৰ অনুষ্ঠান এটালৈ শহুৰেকক আমন্ত্ৰণ জনোৱাৰ উদ্দেশ্যে। সুবাসনাৰ শহুৰেক সেই অঞ্চলটোৰ এজন গণ্য-মান্য ব্যক্তি। আলহীক চাহ দিবলৈ আহি সমীৰণৰ মুখামুখি হৈ তাই অপ্ৰস্তুত হৈছিল। হাতৰ পৰা প্লেট এখন ভাগি পৰাত জা আৰু শাহুৰ বক্ৰোক্তিয়ে তাইৰ মূল্য সমীৰণৰ দুচকুত বাৰুকৈয়ে ধৰা পেলাইছিল।\nকলেজৰ মিটিংখনৰ পৰা উভতি আহি উজলি উঠা দুচকুৰে শহুৰেকে তাইৰ হাতত এটা লেফাফা দি ক’লে— ‘ভাবি চাবা। মই আছো তোমাৰ লগত।’\nতাই লৰালৰিকৈ নিজৰ কোঠালৈ আহি লেফাফাটো খুলি চাই দেখে এখন চিঠি— সমীৰণৰ।\nক’ৰবাত ঘটংকৈ শব্দ এটা হ’ল, তাই ভাব সাগৰৰ পৰা উঠি বহিল। কোঠালিটোৰ একমাত্ৰ খিৰিকিখন তাই খুলি দিলে, এমুঠি জোনাক বিয়পি পৰিল তাইৰ মনৰ ভিতৰলৈকে। সমীৰণৰ চিঠিখন আকৌ এবাৰ পঢ়িবলৈ উলিয়ালে।\n“যিখন নদীৰ পৰা খৰালি মানুহে বালি টানে, বুকু খান্দে; সেই নদীখনে বাৰিষা মানুহৰ বুকু কপাঁয়। কিয় তই জাননে? দুৰ্গা গোসানী বুলি ক’লে কিয় আমাৰ মহিষাসুৰ বধৰ সেই ৰূপটো মনত পৰে? সময়ে মানুহ আৰু প্ৰকৃতি দুয়োকে সলনি কৰে। কিন্তু তোক এইদৰে সলনি কৰিব বুলি ভবা নাছিলো। হয়তো নিজে নেদেখা হ’লে বিশ্বাস নকৰিলোহেতেন।নদীয়ে নিজৰ কালান্তক ৰূপ মাজে মাজে ধাৰণ নকৰিলে নদীৰ মূল্য হেৰাই গ’লহেঁতেন। মানুহে বস্তু এটাৰ মূল্য তেতিয়াহে বেছিকৈ দিয়ে, যেতিয়া তাৰ মূল্য নিৰ্ধাৰণ কৰিব নোৱাৰে। তই কিমান মূল্যবান সেই কথাটো তোৰ ঘৰৰ উচ্চ শিক্ষিত মানুহে উপলব্ধি কৰিব নোৱাৰে। সেয়ে তই নিজৰ মূল্য কিমান নিজেই দেখাব লাগিব।\nবিয়াৰ আগত তোৰ প্ৰসংশাত পঞ্চমুখ হৈ থকা বৈভব আজি কিয় তোৰ প্ৰতি নিৰ্লিপ্ত। ইয়াৰ বাবে দায়ী কোন? তই নিজেই নহয়নে?হীনমন্যতাই কিয় ইমান কোঙা কৰিছে তোক? তোৰ কলেজ, বিশ্ববিদ্যালয়ৰ জ্ঞানত ছাগে মামৰ ধৰিলে। কথাবোৰ পুনৰ ভাবি চাবি। কলেজৰ অৰ্থনীতি বিভাগৰ পদটোৰ বাবে মই অধ্যক্ষৰ লগত কথা পাতিছিলো। তেখেতৰ লগতে তোৰ শহুৰেও সন্মতি দিছে। পঢ়া-শুনাত মধ্যমীয়া আছিলি যদিও বাহিৰা জ্ঞান তোৰ প্ৰচুৰ আছিল। এতিয়া ছাগে জীৱনে দিয়া শিক্ষায়ো তোক পৰিপক্ক কৰি তুলিছে। এই এটা সুযোগেই তোৰ জীৱন সলনি কৰি দিব ….আন একো নাপালেও এটা পৰিচয় পাবি আৰু সন্মান পাবি। আবেগবৰ্জিত হৈ সিদ্ধান্ত লবি।\nতোৰ ঘৰখনৰ প্ৰতি বৈভবৰো দায়িত্ব আছে, সি সেই দায়িত্ব ভালকৈ পালন কৰিছে। তয়োতো ইমান বছৰ তাৰ প্ৰতি কৃতজ্ঞ হৈ মুখেৰে টু শব্দ এটা নোকোৱাকৈ ঘৰখনত অশান্তি নহওক বুলি নিজৰ দায়িত্ব পালন কৰিছ। এতিয়া কৃতজ্ঞতাৰ ভাৰখন সোলকাই থ’। তোক আজিও বন্ধু বুলি ভাবো বাবে কথাবোৰ কলো।’’\nচিঠিখন খামটোত ভৰাই থৈ নিযুক্তিপত্ৰখন উলিয়াই চালে তাই। ইতিমধ্যে দুটা দিন পাৰ হৈ গৈছিল। আজি শহুৰেকৰ সাহসত তাই ৰাতি ভাতৰ টেবুলত সকলো গোট খোৱাত কথাতো ভয়ে ভয়ে উলিয়ালে৷ কোনেও তাইৰ কথাত গুৰুত্ব নিদিছিল৷ শহুৰেকৰ বাহিৰে বাকীবোৰে একো মন্তব্য নিদিয়াকৈ উঠি গৈছিল। টেবুলত বহুপৰ অকলে বহি আছিল তাই। ভাত খোৱাৰ পিছৰপৰা ঘৰখনৰ নিস্তব্ধতাই তাইক গিলি পেলাইছিল৷ আৰু বৈভব? বৈভবৰ উদাসীনতাই তাইক মানসিক ভাৱে পংগু কৰি তুলিছে। তাৰ পৰা আন একো একো আশা নকৰিলেও এই সময়ত তাইৰ কাষত সি থিয় হোৱাটো তাই মনে-প্ৰাণে কামনা কৰিছিল। কিন্তু বিচাৰিলেই জানো সকলো পাই? ভগা চিচা আৰু ভগা সপোন ভাগিলে যোৰা দিব পাৰি জানো? অনেক ধুমুহা পাৰ হৈ গ’ল মূৰৰ ওপৰেৰে৷ তথাপি তাই থিৰেৰে থাকিল, জীৱনে উপহাৰ দিয়া শিলৰ পোছাকযোৰ পিন্ধি। তাই হেনো হৃদয়হীনা৷ কিন্তু তাইৰ সৰু হৃদয়খন কতনো হেৰাল? চকুপানীবোৰ কেতিয়া গোট মাৰি বৰফ হ’ল, তাই নাজানিলে। হৃদয়বিহীন হৈ আন্ধাৰত জীয়াই থকাটো জানো জীয়াই থকা বুলি কয়! এয়া মাথোঁ জীৱনটো পাৰ কৰি নিয়া এটা দুৰ্বিসহ যন্ত্ৰণা, যাক মৃত্যুৰ দুৱাৰদলিলৈকে কঢ়িয়াব লাগিব। কিন্তু এই এটা সুযোগেই তাইৰ জীৱনক মূল্যহীনৰ পৰা মূল্যবান কৰি তুলিব। এটা সুস্থিৰ সিদ্ধান্ত ল’ব লাগিব। সেই সিদ্ধান্তই আনক কি দিব তাই নাজানে, কিন্তু তাইক অমৃত দিব।\nনিৰ্জনতাও যে কথকতা হ’ব পাৰে তাই জনাই নাছিল। মনৰ হেপাঁহ আৰু সপোনবোৰ বাংনয় হৈ তাইক উদ্দীপ্ত কৰি তুলিলে। যিবোৰ চাবলৈ তাইৰ সময় আৰু সাহসৰ অভাৱ হৈছিল।কলেজত থাকোতে বিজয় ছাৰে কোৱা কথা এষাৰ মনত পৰিল তাইৰ—”নিজৰ বাহুত বল থাকিলেই মানুহে সাঁতুৰিব নোৱাৰে,পানীত নমাৰ সাহসো থাকিব লাগিব।”\nনাই নাই, এইবাৰ এই সুযোগ তাই হেৰুৱাব নোৱাৰে৷ এই এটা সুযোগেই তাইৰ জীৱনটো সলনি কৰি দিব। বন্ধুৱে খুলি দিয়া ভাগ্যৰ সোণালী দুৱাৰখন তাই পাৰ হ’বই লাগিব।এটা দীঘল উশাহ লৈ তাই নিজকে সাজু কৰিলে…পুৱালৈ।\nবোৱাৰী পুৱাৰ চেচাঁ বতাহজাকে তাইৰ গালে-মুখে চুই গ’ল, তাইৰ সিদ্ধান্তকহে যেন আদৰণি জনালে৷ তাইৰ তেনে লাগিল। লৰালৰিকৈ পুৱাৰ কাম-বন সামৰি তাই কলেজলৈ যাবলৈ সাজু হ’ল।পুৱাৰ জলপান টেবুলত সাজু কৰি তাই কলেজত যোগদান কৰাৰ সিদ্ধান্ত পুনৰবাৰ জনোৱাত সকলোৱে হুলস্হূল্ কৰি উঠিল। সকলোৰে মুখত এটাই প্ৰশ্ন জিলিকি উঠিল—”ঘৰৰ কাম কোনে কৰিব?”\nশাহুৱেকে কোনোৱে টলকিব নোৱাৰাকৈ চাহ খোৱা গিলাচটো তাইৰ মুখলৈ মাৰি পঠিয়ালে, তাই মুখখন ঘূৰাই দিয়াত গিলাচটো পকীবেৰত লাগি তলত সৰি পৰিল। তেনেতে স্কুললৈ যাবলৈ সাজু হোৱা দিশাই দৌৰি আহি তাইৰ হাতত ধৰি চকুলৈ চাই ক’লে—‘‘মা আজিহে তোমাক ভাল লাগিছে; বলা মা তোমাৰ কলেজলৈ দেৰি হ’ব।’’\nদিশাৰ এই শব্দকেইতাই সমগ্ৰ পৃথিৱীৰ সাহস আনি সুবাসনাৰ বুকুত থুপ খুৱালে আৰু দিশাৰ হাতত ধৰিয়েই তাই ওলাই গ’ল, এবাৰো পিছলৈ ঘূৰি নোচোৱাকৈ।\nপূৰ্বৱৰ্তী লেখা আমাৰ অসম : সপোন, বাস্তৱ আৰু সংগ্ৰাম\nপৰৱৰ্তী লেখা বিপ্লৱ, ৰঙীন বিপ্লৱ আৰু বিপ্লৱৰ ভবিষ্যৎ৷৷ সৌৰভ শইকীয়া৷৷\nডিচেম্বৰ 17, 2018 at 10:19 অপৰাহ্ন


সাৱধান! পান কাৰ্ড আৰু আধাৰৰ লিংকৰ বাবে আছে মাত্ৰ ১৩ দিন, অন্যথা ১০,০০০ টকাৰ জৰিমনা – নিয়মীয়া বাৰ্তা\nকেনেদৰে কৰিব লিংক\nBy নিয়মীয়া বাৰ্তা\t On Jun 17, 2020\nনিয়মীয়া বাৰ্তা, ১৭ জুনঃ পান কাৰ্ডৰ বাবে আপুনি ভৰিব লাগিব পাৰে ১০,০০০ টকাৰ জৰিমনা। কিয়নো ৩০ জুনৰ পিছত আপোনাৰ পান কাৰ্ডৰ কোনো মূল্য নাথাকিব যদিহে আধাৰ কাৰ্ডৰ লগত ইয়াৰ লিংক হোৱা নাই। ভাৰতীয় আইকৰ বিভাগে লিংক নথকা পান কাৰ্ডৰ সম্ভেদ পালেই ৩০ জুনৰ পিছত আইকৰ বিধি ২৭২ (বি)ৰ আধাৰত আপোনাক ভৰাব পাৰে ১০,০০০ টকাৰ জৰিমনা।\nপান কাৰ্ড আৰু আধাৰ কাৰ্ডৰ লিংকৰ বাবে প্ৰথম অৱস্থাত সময় নিৰ্ধাৰণ কৰা হৈছিল ৩১ মাৰ্চ। কিন্তু লকডাউনৰ পৰিপ্ৰেক্ষিতত বিত্তমন্ত্ৰী নিৰ্মলা সীতাৰমণে ৩০ জুনলৈ সময়সূচী বৃদ্ধি কৰিছিল। অৰ্থাৎ আৰু ১৩ দিন বাকী আছে আপোনাৰ হাতত।\nআধাৰ কাৰ্ডৰ সৈতে পান কাৰ্ডৰ লিংক কৰিলে পান কাৰ্ডৰ বৈধতা থকাৰ লগতে নতুন পান কাৰ্ডৰ বাবেও আবেদন কৰিব পৰা যাব। অন্যথা নতুন পান কাৰ্ডৰ আবেদন গ্ৰহণযোগ্য নহ’ব।\nকেনেকৈ কৰিব লিংক ?\nদুয়োখন কাৰ্ডৰ লিংকৰ বাবে আইকৰ বিভাগৰ কাৰ্যালয়ৰ ৱেবছাইট incometaxindiaefiling.gov.in ত গৈ লিংক আধাৰত ছাৰ্চ কৰি তাত পান কাৰ্ড, আধাৰ কাৰ্ডৰ নম্বৰৰ লগতে আপোনাৰ নাম ভৰ্তি কৰক।\nইয়াৰ বাহিৰেও আপুনি এছ এম এছযোগেও লিংক কৰিব পাৰে। ইয়াৰ বাবে আপুনি 567678 অথবা 56161 নম্বৰত UIDPAN<SPACE><12 digit Aadhaar><SPACE><10 digit PAN> লিখি এছ এম এছ কৰিব পাৰে।\nযদি আপোনাৰ আধাৰ নম্বৰ 123456789111 আৰু পান কাৰ্ড নম্বৰ BSPLP9342K, তেন্তে লিখক এইদৰে UIDPAN 123456789111 BSPLP9342K আৰু পঠিয়াই দিয়ক এছ এম এছ।\nগাড়ীত তলা বন্ধ হৈ দুই শিশুৰ মৃত্যু\n‘এনাফ ইজ এনাফ, প্রধানমন্ত্রী এতিয়াও নিশ্চুপ কিয় ?’ লাডাখ সন্দৰ্ভত মোদীক প্রশ্ন ৰাহুল গান্ধীৰ


Androsure in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Androsure ar byavahar, ppali, parshwakriya, upkaar, kriya-pratikriya aaru satarkatabani\nAndrosure की जानकारी\nAndrosure ৰ লাভ আৰু ব্যৱহাৰসমূহ- Androsure Benefits & Uses in Assamese- Androsure ar laabh aaru byavaharsamuh\nAndrosure ৰ পালি আৰু সেয়া কেনেদৰে ল'ব- Androsure Dosage & How to Take in Assamese - Androsure ar paali aaru xeya kenedore lobo\nAndrosure ৰ পাৰ্শ্চক্ৰিয়াসমূহ- Androsure Side Effects in Assamese- Androsure ar parshwakriyasamuh\nAndrosure সংক্ৰান্ত সতৰ্কতাবাণীসমূহ- Androsure Related Warnings in Assamese- Androsure xonkranta xatarkatabanisamuh\nঅইন দৰৱৰ সৈতে Androsureৰ গুৰুতৰ ক্ৰিয়া-প্ৰতিক্ৰিয়া- Severe Interaction of Androsure with Other Drugs in Assamese- Oinor xoite Androsure ar gurutor kriya-pratikriya\nAndrosure মতভেদসমূহ- Androsure Contraindications in Assamese- Androsure nishedhsamuh\nAndrosure ৰ বিষয়ে সততে সোধা প্ৰশ্নসমূহ- Frequently asked Questions about Androsure in Assamese- Androsure ar bikhoye satate xodha prashnasamuh\nখাদ্য আৰু মদৰ সৈতে Androsure ক্ৰিয়া-প্ৰতিক্ৰিয়া- Androsure Interactions with Food and Alcohol in Assamese- khadya aaru modor xoite Androsure kriya-pratikriya\nAndrosure ৰ লাভ আৰু ব্যৱহাৰসমূহ - Androsure Benefits & Uses in Assamese - Androsure ar laabh aaru byavaharsamuh\nAndrosure তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAndrosure ৰ পালি আৰু সেয়া কেনেদৰে ল'ব - Androsure Dosage & How to Take in Assamese - Androsure ar paali aaru xeya kenedore lobo\nAndrosure-ৰ উপাদানসমূহ - Androsure Active Ingredients in Assamese - Androsure-ar upadaansamuh\nAndrosure ৰ পাৰ্শ্চক্ৰিয়াসমূহ - Androsure Side Effects in Assamese - Androsure ar parshwakriyasamuh\nগৱেষণাৰ ভিত্তিত, Androsure ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAndrosure সংক্ৰান্ত সতৰ্কতাবাণীসমূহ - Androsure Related Warnings in Assamese - Androsure xonkranta xatarkatabanisamuh\nAndrosure-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nAndrosureএ গৰ্ভৱতী মহিলাৰ ক্ষেত্ৰত সুতীব্ৰ প্ৰভাৱ দেখুৱায়। এইবাবে ইয়াক চিকিতসকৰ পৰামৰ্শৰ পিছতহে গ্ৰহণ কৰিব। আপোনাৰ ইচ্ছা অনুসৰি গ্ৰহণ কৰিলে ই ক্ষতিকাৰক হব পাৰে।\nAndrosure-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nAndrosure প্ৰথমে চিকিতসকৰ পৰামৰ্শ নোলোৱাকৈ গ্ৰহণ কৰা উচিত নহয় কাৰণ ইয়াৰ ফলত স্তন্যপায়ী মহিলাৰ গম্ভীৰ পাৰ্শ্ব-প্ৰতিক্ৰিয়া হব পাৰে।\nবৃক্কত Androsure কি প্ৰভাৱ দেখা গৈছে?\nAndrosureএ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nযকৃতত Androsure কি প্ৰভাৱ দেখা গৈছে?\nAndrosure গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Androsure ৰ কি প্ৰভাৱ দেখা গৈছে?\nAndrosureৰ হৃদয় ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nঅইন দৰৱৰ সৈতে Androsureৰ গুৰুতৰ ক্ৰিয়া-প্ৰতিক্ৰিয়া - Severe Interaction of Androsure with Other Drugs in Assamese - Oinor xoite Androsure ar gurutor kriya-pratikriya\nAndrosure তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAndrosure মতভেদসমূহ - Androsure Contraindications in Assamese - Androsure nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Androsure লোৱা অনুচিত যাতে -\nAndrosure ৰ বিষয়ে সততে সোধা প্ৰশ্নসমূহ - Frequently asked Questions about Androsure in Assamese - Androsure ar bikhoye satate xodha prashnasamuh\nএই Androsure-এ অভ্য়াস বা নিচাৰ সৃষ্টি কৰে নেকি?\nনহয়, Androsure আসক্তি সৃষ্টি কাৰক বুলি কোনো সাক্ষ্য নাই।\nহয়, আপুনি Androsure লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, চিকিত্সা পৰামৰ্শ অনুসাৰেহে Androsure লওক।\nনহয়, মানসিক ৰোগৰ চিকিত্সাৰ ক্ষেত্ৰত Androsure ব্যৱহৃত নহয়।\nখাদ্য আৰু মদৰ সৈতে Androsure ক্ৰিয়া-প্ৰতিক্ৰিয়া - Androsure Interactions with Food and Alcohol in Assamese - khadya aaru modor xoite Androsure kriya-pratikriya\nখাদ্য আৰু Androsureৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Androsure আৰু খাদ্য একেলগে লোৱাটোৰ পিছৰ পৰ্যায়ৰ বিষয়ে একো ক'ব পৰা নাযায়।\nমদ আৰু Androsureৰ মাজৰ প্ৰতিক্ৰিয়া\nগৱেষণাৰ অভাৱ হেতুকে, মদৰ সৈতে Androsure লোৱাৰ পাৰ্শ্চক্ৰিয়াৰ বিষয়ে তথ্য নাই।\nAndrosure ৰ অনুকল্প - Substitutes for Androsure in Assamese\nAndrosure ৰ মূল্য আৰু পেকৰ চাইজ - Androsure Price and Pack Size in Assamese - Androsure ar mulya aaru pakor size\nআপুনি বা আপোনাৰ পৰিয়ালৰ কোনোবাই Androsure লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Androsure ব্যৱহাৰ কৰিছিল নেকি?\nআপুনি কিমান পৰিমাণে Androsure সেৱন কৰিছিল?\nআপুনি Androsure ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Androsure সেৱন কৰে?


বাঁহগাজ কিয়? – Mahabahoo\nHome/ Assam News & Articles/বাঁহগাজ কিয়?\nকাৰণ বাঁহগাজ হ’ল কম কেলৰি আৰু বেচি ফাইবাৰযুক্ত বনস্পতি খাদ্য ৷ ১০০গ্ৰাম বাঁহগাজত থাকে মাত্ৰ ২৭ কেলৰি উৰ্জা ৷ আন আন লাগতিয়াল উপাদানসমূহ হ’ল – কাৰ্বোহাইড্ৰেট (৫.২ গ্ৰাম), প্ৰটিন (২.৬গ্ৰাম), ফেট ( ০.৩গ্ৰাম), ডায়েটেৰী ফাইবাৰ (২.২গ্ৰাম) আৰু ক’লেষ্টেৰল হ’ল শূণ্য ৷ বাঁহ-গাজত থকা প্ৰটিনত কমেও ১৯বিধ লাগতিয়াল এমাইনো এচিড থাকে ৷\nবাঁহগাজত থকা ভিটামিনসমূহ হ’ল –\nবি কমপ্লেক্স গোটৰ থায়ামিন,ৰাইবোফ্লেবিন, পাইৰিডক্সিন, পেন্টথনিক এচিড; ভিটামিন – চি, ভিটামিন – এ, ভিটামিন- ই আৰু ভিটামিন-কে ৷ ইলেকট্ৰলাইট – প’টেচিয়াম (৫৩৩মিলিগ্ৰাম), চ’ডিয়াম (৪ মিলিগ্ৰাম) ৷ মিনাৰেলবিলাক হ’ল- কেলচিয়াম, ক’পাৰ, আইৰণ, মেগনেচিয়াম, মেংগানিজ, ফচফ’ৰাচ, জিংক আৰু চেলেনিয়াম ৷ ফাইটো-নিউট্ৰিয়েন্ট : বিটা-কেৰটিন ৷\n১০০গ্ৰাম বাঁহগাজত থাকে ৮গ্ৰাম ডায়েটেৰী ফাইবাৰ ৷ ফাইবাৰ থকাৰ ফলত কলেষ্টেৰল কমাত সহায়ক হয় ৷ সোনকলে উদৰ পূৰ্ণ হোৱাৰ ভাৱ আহে ৷ বাঁহ-গাজত চুগাৰ, কাৰ্বহাইড্ৰেট আৰু কেলৰি কম থকাত ওজন কমোৱাত সহায়ক হয় ৷\nগবেষণামূলক অনুসন্ধানত গম পোৱা গৈছে যে বাঁহ-গাজত থকা ফাইটোষ্টেৰল নামৰ তত্বই কেঞ্চাৰ প্ৰতিৰোধক হিচাবে কাম কৰে ৷ ক’লোনৰ কেঞ্চাৰ প্ৰতিৰোধ কৰে ৷\nভোক লগাত সহায়ক, হজম ক্ৰিয়াত সহায় কৰে,ডায়েৰিয়া ভাল কৰে, শৌচৰ পৰিমাণ বূদ্ধি কৰি কৌষ্ঠৰোগ আতৰায় ৷ পিত্তৰ বিষৰ উপশম ঘটায় ৷পেলুৰ চিকিৎসাত, পেটৰ পুৰণি ৰোগৰ চিকিৎসাত বাঁহ-গাজ ব্যৱহৃতহৈ আহিছে ৷\n(৮) এন্টিইনফ্লেমেটৰী আৰু বিষহাৰক গুণৰ বাবে বাঁহ-গাজ কটা-চিঙা, খহু,ঘাত আদিত বাহ্যিক প্ৰয়োগ কৰি যোগাত্মক ফলাফল দেখা গৈছে ৷\n(১১) বৃশ্চিক আৰু সৰ্প দংশণৰ আয়ুৰ্বেদিক চিকিৎসাত বাঁহ-গাজৰ প্ৰয়োগ হৈ আহিছে ৷বৰলে বিন্ধা, বিছাই ডকা আদিটো বাঁহগাজ প্ৰয়োগ কৰি উপশম ঘটোৱা হয় ৷\n(ছোছিয়েল মেডিয়াৰ সৌজন্যত)\nব’লক, অলপ উভতি যাওঁ


দেশ কঁপাই যোৱা নিৰ্ভয়া কাণ্ডৰ দৰে অলৱাৰ কাণ্ডৰ নতুন দিশ, ধৰ্ষণেই মূকবধিৰ\nচিটি বাছৰ দৌৰাত্ম্য, কোনোমতে পেটে ভাতে খাই থকা মুনিম বৰাৰ অকাল মৃত্যু\nভয়ংকৰ দুৰ্ঘটনা! স্কুটীসহ উফৰি পৰিল দুজন, কৰুণ মৃত্যুক সাৱটিলে এজনে\nদেশ কঁপাই যোৱা নিৰ্ভয়া কাণ্ডৰ দৰে অলৱাৰ কাণ্ডৰ নতুন দিশ, ধৰ্ষণেই হোৱা নাছিল মূকবধিৰ যুৱতীৰ সৈতে!\nমাঘ বিহুৰ নিশাই অঘটন, ঘৰলৈ বুলি গৈ থকা লোকক গুলিয়াই থৈ যায় দুৰ্বৃত্তই\nUpdated: 15-Jan-22 @ 11:54\nদেশ জুৰি তোলপাৰ লগোৱা ৰাজস্থানৰ আলৱাৰৰ মূকবধিৰ যুৱতীৰ ধৰ্ষণ কাণ্ডৰ নতুন দিশ উন্মোচিত। আৰক্ষীয়ে সংবাদ মাধ্যমে যোগে জানিবলৈ দিয়ে যে, মূকবধিৰ যুৱতীৰ সৈতে কোনো ধৰণৰ ধৰ্ষণ কাণ্ড সংঘটিত হোৱাৰ প্ৰমাণ পোৱা নাই, ইয়াক ধৰ্ষণ বুলি কব নোৱাৰি।\nযি আলৱাৰৰ ঘটনাক দিল্লীৰ নিৰ্ভয়া কাণ্ডৰ সদৃশ্য কোৱা হৈছিল সেয়া হেনো এক দুৰ্ঘটনা হব পাৰে। যি ঘটনাৰ পাছত যুৱতী গৰাকীক ৮ ঘণ্টা ধৰি চিকিৎসাৰ অন্তত কোনোমতে প্ৰাণ ৰক্ষা পৰিছিল সেয়া ধৰ্ষণ কাণ্ড নহয় বুলি অভিহিত কৰিছে আৰক্ষীয়ে।\nঅস্ত্ৰোপচাৰৰ অন্তত চিকিৎসকে সদৰি কৰিছিল যে, যুৱতীৰ সৈতে পাষৱিকতাৰ সীমা চেৰাই নিৰ্যাতন কৰা হৈছিল। যৌনাংগত কেইবাটাও গভীৰ জখম আছিল যুৱতীৰ।\nকিন্তু কালিৰ সংবাদ মেলত আৰক্ষীয়ে কয় যে, চিচি টিভি ফুটেজ সকল পৰীক্ষা কৰা হৈছে। সেই অনুসৰি ঘটনাৰ ২০ মিনিট পূৰ্বৰ ভিডিঅত দেখা গৈছে মূকবধিৰ যুৱতীগৰাকীয়ে স্বতন্ত্ৰ ভাৱে পথত খোজকাঢ়ি গৈ আছে। তাৰ দৃশ্যাংশও তুলি ধৰে সংবাদ মাধ্যমৰ আগত।\nতেন্তে কেৱল মাত্ৰ ২০ মিনিটতে ইমান ভয়ংকৰ ঘটনা তাকো শেষৰ চিচি টিভি ফুটেজৰ পৰা ২০০ মিটাৰ দূৰত্বত কেনেকৈ সংঘটিত হবলৈ পালে।\nসেয়ে আৰক্ষীয়ে এই ঘটনা কোন দুৰ্ঘটনা বুলি অভিহিত কৰিছে।ধৰ্ষণৰ সলনি দুৰ্ঘটনাৰ ৰূপ আৰক্ষীৰ। আৰক্ষীৰ ভাষ্য কোন বাহনে প্ৰচণ্ড জোৰে খুন্দিওৱাৰ ফলত তেনে এক ঘটনা সংঘটিত হৈছে।কিন্তু বৰ্তমানলৈ ঘটনাৰ সৈতে জড়িত কোনো লোককে আটক কৰিবলৈ সক্ষম হোৱা নাই আৰক্ষী। মূকবধিৰ যুৱতীৰ পিতৃ মাতৃৰ ভাষ্য যিকোনো প্ৰকাৰে ন্যায় লাগে।\nআৰু পঢ়ক : মাঘ বিহুৰ নিশাই অঘটন, ঘৰলৈ বুলি গৈ থকা লোকক গুলিয়াই থৈ যায় দুৰ্বৃত্তই\n15-Jan-22 @ 9:19\nSpecially abled rape case


৫টকীয়া বা ১০ টকীয়া এনে মুদ্ৰাই আপোনাক দিব অগাধ ধন! পাই যাব পাৰে ১০লাখ টকা|earn-money-by-selling-5-and-10-rupees-mata-vaishno-devi-coin-see-how-can-you-sale-it– News18 Assam\n৫টকীয়া বা ১০ টকীয়া এনে মুদ্ৰাই আপোনাক দিব অগাধ ধন! পাই যাব পাৰে ১০লাখ টকা\nUpdated:October 20, 2020, 12:44 PM IST\nযদি আপোনাৰ হাতত মা বৈষ্ণো দেৱীৰ (Mata Vaishno Devi) ৫টকীয়া আৰু ১০টকীয়া মুদ্ৰা আছে তেনেহ’লে ইয়াক বেচি আপুনি টকা ঘটিব পাৰে। ২০০২চনত এই মুদ্ৰা জাৰি কৰা হৈছিল।\nLast Updated: October 20, 2020, 12:44 PM IST\nনতুন দিল্লীঃ কোৰোণা সংকটৰ সময়ত আপুনিও যদি টকা ঘটাৰ পৰিকল্পনা কৰি আছে তেনেহ’লে আপোনাৰ ওচৰত আছে লাখপতি হোৱাৰ সুযোগ। আটাইতকৈ দৰকাৰী কথা যে ইয়াত আপুনি একো কৰিব নালাগে। যদিহে আপোনাৰ ওচৰত বিশেষ ৫টকীয়া বা ১০টকীয়া মুদ্ৰা আছে তেনেহ’লে এই মুদ্ৰা বেচি আপুনি টকা ঘটিব পাৰে। ইয়াৰ কাৰণে এই পৌৰাণিক চিহ্ন থকা মুদ্ৰাৰ ফটো ৱেবছাইটত দিব লাগিব। মানুহে এই মুদ্ৰাৰ ওপৰত দাম ক’ব আৰু এই নীলামত আপুনি যাক বিচাৰে মুদ্ৰা বেচি কেবা লক্ষাধিক টকা ঘটিব পাৰিব। আহক জানক ইয়াৰ কাৰণে আপোনা হাতত কোনকেইটা ৫টকীয়া বা ১০টকীয়া মুদ্ৰা থাকিব লাগিব আৰু ইয়াক বেচি কেনেকৈ টকা ঘটিব পাৰিব?\nকোন মুদ্ৰাই কৰিব লাখপতি?\nমিডিয়া ৰিপ’ৰ্টছৰ মতে, ইণ্ডিয়ামাৰ্টৰ ৱেবছাইটত পুৰণি মুদ্ৰা আৰু নোটৰ নীলামী হৈ আছে। যদি আপুনি পুৰণি সামগ্ৰী সংগ্ৰহ কৰাৰ চৌখিন তেনেহ’লে এই হবিয়ে আপোনাক লাখপতি কৰিব পাৰে। ইয়াৰ কাৰণে আপোনাৰ ওচৰত সেই ১০টকীয়া বা ৫টকীয়া মুদ্ৰা থাকিব লাগিব য’ত বৈষ্ণো দেৱীৰ ছবি অংকিত থাকে। এই মুদ্ৰাসমূহে ২০০২চনত জাৰি কৰা হৈছিল। মুদ্ৰাত বৈষ্ণো দেৱীৰ ছবি থকাৰ কাৰণে বহুতেই এই মুদ্ৰাক লাকী বুলি গণ্য কৰিছে। হিন্দু ধৰ্মাৱলম্বীসকলৰ একাংশৰ বিশ্বাস এই মুদ্ৰাই ভাল ভাগ্য আনিব আৰু সেয়ে লাখ লাখ টকা খৰছ কৰি এনে মুদ্ৰা সংগ্ৰহ কৰিছে।\nএই মুদ্ৰাসমূহৰ দ্বাৰা ১০লাখ টকালৈকে ঘটাৰ অৱসৰ পোৱাৰ কথা প্ৰকাশ। ইয়াৰ ওপৰিউ এই মুদ্ৰাৰ নীলামতো দাম–দৰ কৰিব পাৰে।\nক’ত বেচিব পাৰিব এই মুদ্ৰা?\nইণ্ডিয়া মাৰ্টে এই নোটসমূহ বেচাৰ ব্যৱস্থা কৰিছে। এই প্লেটফ’ৰ্মত মুদ্ৰা বিক্ৰী কৰিব পাৰে। ছাইটত গৈ নোট বিক্ৰী কৰি লাখ টকা ঘটিব পাৰে।\nএই নোটৰ সলনিও ঘটিব পাৰে ২৫হাজাৰ টকা\nব্ৰিটিশ যুগত চলা বিশেষ ১০টকীয়া নোট য’ত অশোক স্তম্ভ আছে আৰু তিনিমুখীয়া সিংহ আছে এনে প্ৰাচীন নোট দিও ২০–২৫হাজাৰ টকা ঘটিব পাৰে। অনলাইনত এনে দুৰ্লভ নোট বিক্ৰী কৰাৰ ব্যৱস্থা আছে।\nএইসমূহ ৱেবছাইটত কৰিব পাৰে চেল–\nFirst published: October 20, 2020, 12:44 PM IST


হিমালয় ট্ৰেকিং_ডায়েৰী (৪) – Mahabahoo\nHome/ Assam News & Articles/হিমালয় ট্ৰেকিং_ডায়েৰী (৪)\nমাউথ অৰ্গেনৰ সুৰ এটা ভাঁহি আহিছিল কাষৰ কোনোবা এটা কেম্পৰ পৰা। ৰাতিটো আৰু বেছি ৰোমাঞ্চকৰ হৈ উঠিছিল। টোপনি কেতিয়া গ’লোঁ গমতো নাপালোৱে সাৰো পালোঁ সোনকালে। উঠিয়ে মাহীৰ আদৰ সাদৰ। সকলো সোনকালে উঠিল। প্ৰাতঃকৰ্ম ভাগ সম্পন্ন কৰোঁ বুলি অদিতি আৰু মই হাতত টিচু পেপাৰ আৰু পানীৰ বটল লৈ উপযুক্ত ঠাইৰ সন্ধানত গ’লোঁ। তললৈ নামি গৈ আওঁহতীয়া ঠাই এডুখৰতে কামফেৰা কৰি কেম্পলৈ আহিলোঁ। ব্ৰেকফাষ্ট কৰি ওলালোঁ সকলো সামৰি। প্ৰায় এঘন্টামান যোৱাৰ পিছত ওখ গছৰ পাহাৰবোৰ কমি আহিল । আৰম্ভ হ’ল ঘাহনিৰ(medows)পাহাৰবোৰ। পাৰ কৰি অহা পাহাৰ বোৰৰফালে চালে বুকুখন ফুলি যায়। ৰাস্তাবোৰ সৰু এঢলীয়া আৰু বেছি থিয় হৈ আহিল। কোনোবা সময়ত আগলৈ তললৈ নামি যোৱা ৰাস্তা দেখিলে মনটো নাচি উঠে কিন্তু পিছমুহুৰ্ততে আকৌ যেনেকেহে উঠিব লাগে ফাপৰ চুটি যায়। তথাপি ভাল লাগে কিবা এটা! দুৰত থকা ওখ পাহাৰবোৰলৈকে বগাই যাব মন যায়। দুঘন্টামানৰ পিছত পালোঁ কালিটপ। টপ মানে একেবাৰে top। তাৰ পৰা কাষে বাৰে থকা সকলো পাহাৰ তলত। কেনেকুৱা যে অনুভৱ হৈছিল সেই ঠাইত ৰৈ সঁচাকৈয়ে ভাষাৰ অভাৱ অনুভৱ কৰিছোঁ। যিমান থিয় পথেৰে উঠি গৈ কালিটপ পালোঁ এতিয়া সিমান থিয় পথেৰে তললৈ নামিব লাগিব, তাকো গোটেই পথছোৱা সৰু ডাঙৰ শিল কেৱল শিল। এটা এটা খোজ অতি সাৱধানে দিব লগা হৈছিল। কোনোবা সময়ত এটা খোজ দিবলৈ ২/৩ মিনিটলৈ ভাৱিব লগা হয়। তিনিঘন্টামানৰ মুৰত শিলৰ পথ এৰি পুনৰ ঘাঁহনিৰ পথ পালোঁ। শিলৰ পথছোৱাৰ মাজতে লগ পালোঁ আমাৰ গাইডৰ চিনাকী এজন যুৱক মাধৱ সৰশ্বত। অকলে আহিছে। তাৰ বেগটো দেখি মই অতি আচৰিত হৈছিলোঁ। ২৫ কিলো ওজনৰ বেগটোত টেন্টৰপৰা আদি কৰি পাকঘৰৰ সকলো মজুত আছিল। মোৰ বাবে মাধৱ এটা ৰহস্য হৈ থাকিল। তাৰ চাল চলন, কথা বতৰাবোৰে বৰকৈ আকৰ্ষন কৰিলে। সিও আমাৰ দলৰে এজনৰ নিচিনা হ’ল। এইটো পথত যথেষ্ট সংখ্যক ৱাটাৰফল পালোঁ। ৱাটাৰফলত মুখ লগাই হিমালয়ৰ বিশুদ্ধ পানী খোৱাৰ মজা জানো বেলেগত পাম! কিছু কঠিন পথ। মাজে মাজে পথ বুলি একোৱে নাথাকে। শিলত খান্দি কৰা ভৰিতো থোৱাৰ জুখাৰে সেইকনক পথ বুলি ক’ব নোৱাৰি। এফালে পাহাৰ আনফালে দ, কিবাকে শ্লিপ হ’লে কোন পুৰি পামগে নাজানো।তেনেকুৱা অৱস্থাত ভৰিটো পথালিকে দি পাহাৰৰ থিয় বুকুত লেপেটা খাই শিলত খোপনি বিচাৰি বিচাৰি অতিক্ৰম কৰিব লগা হয়। গাইড আছিল যথেষ্ট অভিজ্ঞ। কঠিন পথবোৰ তেওঁৰ সহযোগীতাত পাৰ কৰিলোঁ সুকলমে। গৈ আছো গৈ আছো নাপাওঁহে নাপাওঁ। কিন্তু মনোমোহা দৃশ্যবোৰৰ বাবে ভাগৰ অনুভৱ হোৱা নাছিল। সেউজীয়া পাহাৰবোৰে সকলোবোৰ নোহোৱা কৰি দিছিল। মাজে মাজে মেগি, পৰঠা খাওঁ, ভোকো লাগে নহয় তামাম।খাবলৈ বহোতে আন ট্ৰেকাৰবোৰৰ সৈতে বহা আড্ডাবোৰ বিৰাত ৰসাল হৈ পৰে।\nগৈ গৈ দেখিলোঁ এটা পাহাৰৰ সিফালে ৰঙা, নীলা হালধিয়া তম্বু আকৃতিৰ টেন্টবোৰে আমালৈ বাট চাই আছে। কেম্পচাইটৰ কাষতে কেইবাটাও ৱাটাৰফল। মাজৰ পাহাৰটো যে কেতিয়া উঠি নামি গৈ কেম্পচাইট পালোঁ গমেই নাপালোঁ। ভীম দিৱাৰি কেম্প।\nভষ্মাসুৰৰ তপস্যাত মুগ্ধ হৈ মহাদেৱে ভষ্মাসুৰক বৰ দিলে যে তেওঁ যাৰ মুৰতে হাত দিব সেইজনৰ মৃত্যু হ’ব। ইফালে ভষ্মাসুৰ পাৰ্ৱতীৰ প্ৰেমত ইমানেই বেয়াকৈ পৰিল যে পাৰ্ৱতীক পাবলৈ শিৱৰ মুৰত হাত দি শিৱক হত্যা কৰিবলৈ খেদি গ’ল। শিৱও নিৰুপায় হৈ দৌৰি পলাই ফুৰিল। ইফালে শিৱ নথকাত পাৰ্ৱতীক বিয়া পাতিবলৈ ভষ্মাসুৰ উত্ৰাৱল হ’ল। পাৰ্ৱতীয়ে সকলো কথা বিষ্ণুক কোৱাত বিষ্ণুৱে পাৰ্ৱতীৰ ৰূপ লৈ ভষ্মাসুৰক নিজৰ মুৰত হাত দিবলৈ কোৱাত নিজৰ মুৰত হাত থৈ শিৱৰ পৰা বৰৰ কৃপাত ভষ্ম হৈ গ’ল।\nভষ্মাসুৰ ভষ্ম হোৱা ঠাইকণেই হ’ল ভীম দিৱাৰি। কেম্প পোৱাৰ আগে আগে এঠাইত এটা সৰু পুখুৰিত পানীবোৰ ৰঙা আৰু কাষৰ শিলবোৰো ৰঙা। ভষ্মাসুৰ সেইঠাইতেই ভষ্ম হৈছিল বুলি সকলোৱে বিশ্বাস কৰে।\nকেম্প পালোঁ। আন্ধাৰ হওঁ হওঁ। কাষেদি নদী খন। কেম্পৰ তিনিটা দিশ ওখ ওখ টকলা শিলৰ পাহাৰ আৰু গ্লেচিয়াৰবোৰ। আমি যিফালেদি গৈছো সেইটো দিশ কেৱল সেউজীয়া আৰু সেউজীয়া। নদীৰ সিটো দিশে কেইবাটাও ৱাটাৰফল। নদীখনেও সেইখিনিতেই ওপৰৰৰ পৰা আহি নদী আকাৰ লৈছে। কেম্পবোৰত ট্ৰেকাৰবোৰ সোমাইছেহি। মাধৱেও নিজৰ টেন্টটো ফিক্স কৰিল যদিও আমাৰ লগতে থাকিল। ঠাণ্ডাটো বাঢ়িছিল। কেম্পত জুইৰ ওচৰতে বহি চবেই চাহ খালো আড্ডাত বহিলোঁ ভাত খোৱালৈকে। কেম্পবোৰৰ পৰা ভাহি আহিছিল কাৰোবাৰ গান, কাৰোবাৰ হাহিঁ, আৰু কোনোবাটোৰ পৰা আহিছিল মিউজিক প্লেয়াৰত বজোৱা হিমাচলী গীতৰ সুৰ।(ভিডিঅ দিয়া হৈছে অলপ আভাস এটাৰ বাবে) মই অলপ সময় আন্ধাৰত কেম্পৰ পৰা নদীৰ ফালে গৈ জোনটোলৈ চাই ৰৈ আছিলোঁ। পিছদিনা পূৰ্নিমা আছিল। জোনটো ওলাই আহিছিল,পোহৰত জিলিকি উঠিছিল কাষৰ পাহাৰৰ ভাজে ভাজে থকা শুভ্ৰ গ্লেচিয়াৰবোৰ। লাহে লাহে কেম্পৰ পৰা অহা নানানটা শব্দ অতিক্ৰমি ৱাটাৰফলটো আৰু নদীখনৰ শব্দত নিজকে বিলীন কৰি দিছিলোঁ। হঠাতে পিছফালৰ পৰা মাধৱে মাত দিয়াত হে কেম্পৰ ওচৰকৈ আহিলোঁ। ‘সকলোৱে তোমাক বিচাৰি আছে যোৱা ক’ত অকলে ৰৈ আছাহি। ‘ হয় নেকি ‘ বুলি হাহি এটা মাৰি মই নিজৰ কেম্প পালোগে।’আচৰিত ছোৱালী দেই’ বুলি কৈ মাধৱ নিজৰ কেম্পৰ ফালে গ’ল। কেম্প পোৱাত কোনোবা এটাই ক’লে ‘ ল’ আ গেয়া’ । মই যে নিজকে হেৰুৱাই থাকিব ভাল পাওঁ দলৰ বাকী সকলে ভালকৈয়ে বুজি উঠিছিল। সেয়ে মই যোৱাত তেনেকৈ কৈ হাহিলে আটায়ে। পাঞ্জাৱৰ আশীষে মোক ‘গুড্ডী’ আৰু মুম্বাইৰ অভিষেকে ‘চ’টি’ বুলি মতা কৰিছিল মোক। আমিতো এটা পৰিয়ালেই হৈ গ’লোঁ। সকলো ঠিক ঠাক কৰি শোৱ ল’লোঁ। শুই শুই গাইড আশীষ, অদিতি আৰু মই বহুত পৰ কথা পাতিলোঁ কিবা কিবি। শোওনো কেনেকৈ বাৰু। নিহপালি দিয়া কেম্পবোৰৰ পৰা ভাহি অহা নিৰৱতাক চেৰপেলাই হৰহৰাই বৈ থকা জান জুৰিবোৰৰ শব্দৰ লগত তাল মিলাই, পাহাৰৰ সেউজীয়াবোৰৰ কথা ভাৱি ভাৱি সপোন সপোন লগা পৰিৱেশতকৈ টোপনি ডাঙৰ হ’ব পাৰে জানো………বেচি উচ্চতালৈ গ’লে টোপনি কম হোৱাৰ কাৰণ চাগৈ এইবোৰেই………


বনকৰা শিশু নিৰ্যাতনত জড়িত নেকি ডা০ সিদ্ধিপ্ৰসাদৰ চিকিত্‍সক কন্যা? গৌৰীসাগৰৰ পৰা আৰক্ষীয়ে কৰিলে আটক|dibrugarh-child-assaulting-case-police-detained-siddhiprasad-s-daughter-from-gaurisagar– News18 assam\nবনকৰা শিশু নিৰ্যাতনত জড়িত নেকি ডা০ সিদ্ধিপ্ৰসাদৰ চিকিত্‍সক কন্যা? গৌৰীসাগৰৰ পৰা আৰক্ষীয়ে কৰিলে আটক\nসকলোৱে একেমুখে চিকিত্‍সক ডা০ সিদ্ধিপ্ৰসাদ আৰু মৰাণ মহাবিদ্যালয়ৰ অধ্যক্ষা ড০ মিতালী কোঁৱৰৰ বিৰুদ্ধে কঠোৰ শাস্তিৰ দাবী জনাইছে।\nLast Updated : September 03, 2020, 20:43 IST\nডিব্ৰুগড়ৰ বনকৰা শিশু নিৰ্যাতনৰ ঘটনা এতিয়া ব্যাপক ভাবে চৰ্চিত। সকলোৱে একেমুখে চিকিত্‍সক ডা০ সিদ্ধিপ্ৰসাদ আৰু মৰাণ মহাবিদ্যালয়ৰ অধ্যক্ষা ড০ মিতালী কোঁৱৰৰ বিৰুদ্ধে কঠোৰ শাস্তিৰ দাবী জনাইছে। আৰক্ষীয়েও অভিযুক্ত উচ্চ শিক্ষিত দম্পতিটোক বিচাৰি তীব্ৰতৰ কৰি তুলিছে অভিযান। কিন্তু বৰ্তমানো সন্ধানহীন হৈ আছে উচ্চ শিক্ষিত সমাজত আগস্থান লোৱা দম্পতিটো।\nবৃহস্পতিবাৰে লাহোৱালৰ পৰা আৰক্ষীয়ে চিকিত্‍সক ডা০ সিদ্ধি প্ৰসাদৰ পুত্ৰক বন্ধু সহ আটক কৰাৰ পিছত এইবাৰ দেউৰীৰ কন্যা ডা০ উপাসনা দেউৰীক এজন সহকৰ্মীসহ গৌৰীসাগৰত আটক কৰে আৰক্ষীয়ে। মৰাণ আৰক্ষীয়ে গৌৰীসাগৰ আৰক্ষীৰ সহযোগত আটক কৰে ডা০ উপাসনা দেউৰীক ৷ উপাসনাই সহকৰ্মী চিকিৎসক ডা০ সৌৰভ ধৰৰ সৈতে এখন ব্যক্তিগত বাহনত গুৱাহাটীলৈ গৈ আছিল ৷ বৰ্তমান দুয়োকে আটক কৰি ডিব্ৰুগড়লৈ লৈ গৈছে আৰক্ষীয়ে।\nFirst published: September 03, 2020, 20:43 IST\nChild LabourDibrugarhDr Siddhiprasad DeuriGauripurphysically Assault


সমাজতন্ত্ৰবাদ হ’লে কি লাভ? কি কৈছিল বিষ্ণু ৰাভাই? - The Cross Current\nসমাজতন্ত্ৰবাদ হ’লে কি লাভ? কি কৈছিল বিষ্ণু ৰাভাই? (বিষ্ণু ৰাভাৰ এটি প্ৰবন্ধৰ পূৰ্ণ পাঠ)\nস্বতন্ত্ৰতাৰ বাবে সহযোগিতাৰ প্ৰয়োজন ৷ আমাক আৰ্থিকভাৱে সহযোগ কৰিব পাৰে তলৰ লিংকত ক্লিক কৰি – https://rzp.io/l/ZrpLsROos Visit: https://thecrosscurrent.in/ Follow Us Facebook: https://www.facebook.com/TheCrossCurrent YouTube: https://www.youtube.com/c/TheCrossCurrentYoutube Instagram: https://www.instagram.com/crosscu Twitter: https://twitter.com/CurrentCross #20June #bishnuprashadrabha #Assam #legend #rabhadibash #thecrosscurrent @The CrossCurrent


টিআৰপি কেলেংকাৰি : অৰ্ণৱে কেবা লাখ টকা উৎকোচ দিছিল BARCৰ প্ৰাক্তন চিইঅ' দাসগুপ্তাক!\nটিআৰপি কেলেংকাৰি : অৰ্ণৱ গোস্বামীয়ে লাখ লাখ টকা উৎকোচ দিছিল BARCৰ প্ৰাক্তন চিইঅ’ দাসগুপ্তাক!\nগুৱাহাটী , December 29, 2020 8:27 am\nমুম্বাই টিআৰপি কেলেংকাৰিৰ মূল অভিযুক্ত ব’ডকাষ্ট অডিয়েন্স ৰিচাৰ্ছ কাউন্সিল(BARC)ৰ প্ৰাক্তন মুখ্য কাৰ্যবাহী বিষয়া পাৰ্থ দাসগুপ্তাক আৰক্ষী জিম্মাৰ ম্যাদ অহা ৩০ ডিচেম্বৰলৈকে বৃদ্ধি কৰা হৈছে।\nমুম্বাই আৰক্ষীৰ অপৰাধ অনুসন্ধান শাখাই টিআৰপিত কেলেংকাৰিত জড়িত থকাৰ অভিযোগত যোৱা ২৪ ডিচেম্বৰত গ্ৰেপ্তাৰ কৰা প্ৰাক্তন বিষয়াগৰাকীক সোমবাৰে মুম্বাইৰ এখন আদালতে ৩০ দিনলৈ আৰক্ষী জিম্মা বৃদ্ধি কৰিছে।\nইফালে মুম্বাই আৰক্ষীয়ে BARCৰ প্ৰাক্তন শীৰ্ষ বিষয়াগৰাকীক জেৰা চলাই বহু বিস্ফোৰক তথ্য লাভ কৰাৰ লগতে সমগ্ৰ টিআৰপি কেলেংকাৰিটোৰ মাষ্টাৰমাইণ্ড দাসগুপ্তাই বুলি দাবী কৰিছে।\nদাসগুপ্তাই ক্ষমতা অপব্যৱহাৰ কৰি টিআৰপি মেনিপুলেট কৰি কিছুমান নিউজ চেনেলৰ পৰা ধন লৈছিল বুলি প্ৰকাশ কৰিছে মুম্বাই আৰক্ষীয়ে।\nইফালে BARCৰ প্ৰাক্তন অন্য এগৰাকী শীৰ্ষ পৰ্যায়ৰ বিষয়া ৰমিলা ৰামগৰ্হিয়াও দাসগুপ্তাৰ সৈতে জড়িত থকা বুলি দাবী কৰিছে আৰক্ষীয়ে।\n“কিছুমান নিউজ চেনেল, বিশেষকৈ এআৰজি আউটলিয়াৰ মিডিয়া প্ৰাইভেট লিমিটেডৰ ৰিপাব্লিক ভাৰত আৰু ৰিপাব্লিক টিভি (ইংৰাজী) আদিৰ ক্ষেত্ৰত দাসগুপ্তাই নিজৰ ক্ষমতা অপব্যৱহাৰ দ্বাৰা টিআৰপি মেনিপুলেট কৰি আহিছিল।” আৰক্ষীয়ে ৰিমাণ্ড টোকাত এইদৰে কয়।\nইফালে টিআৰপি কেলেংকাৰিৰ তদন্তৰ দায়িত্বত থকা এগৰাকী আৰক্ষী বিষয়া শচীন ৱাজেৰ মতে অৰ্ণৱ গোস্বামীয়ে দাসগুপ্তাক ২০১৭ বৰ্ষৰ পৰা ২০১৯ বৰ্ষলৈ বৃহ পৰিমাণৰ ধন আদায় দিয়া প্ৰমাণ পোৱা গৈছে।\n“২০১৭ চনত চুইজাৰেলণ্ড আৰু ডেনমাৰ্ক ভ্ৰমণৰ সময়ত গোস্বামীয়ে দাশগুপ্তাৰ পৰিয়ালক ৬,০০০ মাৰ্কিন ড’লাৰ ল’ৱাৰ পাৰেল হোটেল স্প’নছৰ কৰিছিল। আৰু ২০১৮ত ২০ লাখ টকা নগদ ধন প্ৰদান কৰিছিল আৰু এয়াৰপ’ৰ্টৰ সমীপৰ এখন হোটেলত ২০১৯ বৰ্ষত ১০ লাখ টকা দিছিল।” তদন্তকাৰী আৰক্ষী বিষয়া ৱাজেৰ দাবী।


Home ARTICLE DIGANTA-KR-BORA দিগন্ত-কু-বৰা প্ৰৱন্ধ প্ৰৱন্ধ\nxukhdukh.com July 03, 2015 ARTICLE, DIGANTA-KR-BORA, দিগন্ত-কু-বৰা, প্ৰৱন্ধ,\nঅসমৰ শিক্ষা জগতৰ সাম্প্ৰতিক সমস্যা\nদিগন্ত কুমাৰ বড়া\nশিক্ষক হৈছে এটা জাতিৰ স্ৰষ্টা ৷ মানৱ সম্পদ গঢ়োতা এই শিক্ষক সকলৰ পদমৰ্যদা, সন্মান সকলোৰে উৰ্দ্ধত বুলি পৰিগণিত হৈ আহিছে৷ পদমৰ্যদাৰ ফালৰ পৰা এওঁলোক উৰ্দ্ধত হোৱা হেতুকে দৈনন্দিন কৰণীয় যিকোনো কাম কাজৰ ক্ষেত্ৰতেই তেওঁলোক সচকিত হৈ থাকিব লগা হয়৷ এটি শিশুৰ উন্নতিত পিতৃ-মাতৃৰ পিছতেই শিক্ষকৰ স্থান৷ আপোনালোকে নিশ্চয় ভাবিছে আমি এইবোৰৰ পাতনি মেলিছো কিয়? আচলতে, বৰ্তমান পৰিস্থিতিত এই শিক্ষক সকলক উচিত মৰ্যদা দি অহা পৰিলক্ষিত হৈছে জানো৷ প্ৰত্যেক ক্ষেত্ৰতেই এই শিক্ষক সকল বঞ্চিত হৈ অহা দেখিবলৈ পোৱা গৈছে৷ সমাজৰ অন্যান্য চৰকাৰী চাকৰীয়াল সকলৰ দা-দৰমহাৰ ক্ষেত্ৰত যেনে নীতি, তেনে নীতি যেন শিক্ষক সকলৰ ক্ষেত্ৰত প্ৰযোজ্য নহয়৷ যুৱ প্ৰজন্মৰ প্ৰতিনিধি হিচাপে আগৰ কথাবোৰ বাদ দি, যদি বৰ্তমান পৰিস্থিতিৰ কথা চাওঁ, তেন্তে সেই কথাবোৰ স্পষ্ট ৰূপত অনুভৱ কৰিব পাৰো৷\nমানৱ সম্পদ সৃষ্টিকাৰী এই লোকসকলৰ নিযুক্তিৰ ক্ষেত্ৰতো এখন ক'লা বজাৰ অসমতো বহু দিনৰ পৰাই চলি আছিল৷ যিখন বজাৰৰ মষিমূৰ হ'ল ২০১২ চনত সেই সময়ৰ শিক্ষামন্ত্ৰী ডঃ হিমন্ত বিশ্ব শৰ্মাদেৱে অনুষ্ঠিত কৰা টেট পৰীক্ষাৰ যোগেদি৷ ইয়াৰ লগে লগেই শিক্ষাৰ ক্ষেত্ৰত এক ব্যাপক পৰিবৰ্তনৰ সূচনা হোৱা সৰ্বজনবিদিত৷ বহুবছৰ ধৰি নিবনুৱা সমস্যাই ককবকাই থকা অসমত যেন আশাৰ সঞ্চাৰ হ'ল৷ অসমত নিযুক্তিৰ সুবিধা নথকাৰ বাবেই বহু উচ্চ-শিক্ষিত ডেকা-গাভৰুৱে প্ৰাথমিক স্কুলৰ শিক্ষকতাকো বাছি ল'লে, যাৰ ফলত মানৱ সম্পদৰ উচিত ব্যৱহাৰো পৰিলক্ষিত নহ'ল৷ তৎসত্ত্বেও তেওঁলোক নিযুক্ত হ'ল মাথো সমাজৰ স্বাৰ্থত, নিজৰ পৰিয়ালক পোহপাল দিয়াৰ স্বাৰ্থত৷\nহয়তো অসমত এয়ে প্ৰথম যে, শদিয়াৰ শিক্ষক ধুবুৰীত নিযুক্ত হ'ল, কাছাৰৰ শিক্ষক দৰংত নিযুক্ত হ'ল৷ এই ব্যৱস্থাই পৰম্পৰাগতভাৱে চলি অহা শিক্ষকৰ চিনস্বৰূপ, বেকানলীয়া ছাতি আৰু চাইকেলখনক যেন অপমানহে কৰিলে৷ মাথো কেইটামান টকাৰ বিনিময়ত এই সকল শিক্ষকে ঘৰৰ মায়া-মোহ এৰিও শিশুসকলৰ মোহত যোৱা তিনিবছৰে মোহাছন্ন হৈ আহিছে৷ যাৰ ফলত কেৱল শিক্ষকৰ অভাৱত বছৰ বছৰ ধৰি অ-আ, ক-খ নজনাকৈয়ে প্ৰাথমিক শিক্ষা পাৰ কৰা বহু বিদ্যালয়ৰ ছাত্ৰ-ছাত্ৰীয়ে সদ্যঘোষিত মূখ্যমন্ত্ৰীৰ বিশেষ বৃত্তি পৰীক্ষাত ১০০শতাংশ উত্তীৰ্ণ হোৱাও দেখিবলৈ পোৱা গৈছে৷ এইখিনিয়েই যে যথেষ্ট এনে নহয়, এতিয়াওঁ ৰাজ্যৰ বহু শিক্ষানুষ্ঠান এজনীয়া শিক্ষকেৰে চলি আহিছে৷\nকিন্তু, ঘৰত থকাৰ সুখ ত্যাগ কৰা এই টেট শিক্ষক সকল বাৰে বাৰে বঞ্চিত হৈ আহিছে৷ ঘৰৰ পৰা বহুযোজন আঁতৰত থকা এই শিক্ষকসকলৰ সামান্য প্ৰাপ্য খিনি যদি সঠিক সময়ত আদায় দিয়া নহয় তেন্তে তেওঁলোকৰ অৱস্থা তথৈৱচ হৈ পৰে৷ তাৰোপৰি তেওঁলোকৰ চাকৰি থাকে নে নাথাকে তাক লৈয়ো তেওঁলোক ভীতিগ্ৰস্ত৷ এওঁলোকৰ দৰমহা প্ৰধানকৈ কেন্দ্ৰীয় চৰকাৰৰ হাতত ন্যস্ত থাকে, সেইকাৰণে কেন্দ্ৰৰ পুঁজিৰ অভাৱত এওঁলোকৰ দৰমহা মাজে মাজে বন্ধ হৈ পৰে৷ আনহাতে, কেন্দ্ৰীয় চৰকাৰে এই সংক্রান্তত বাৰে বাৰে এটা কথাই কৈ আহিছে যে, ৰাজ্য চৰকাৰখনে সঠিক খৰছৰ তথ্য কেন্দ্ৰক জমা দিয়াৰ অভাৱতেই তেওঁলোকে কেন্দ্ৰৰ পুঁজি বন্ধ কৰি ৰাখিছে৷ এতিয়া কথাতো হ'ল ৰাজ্য আৰু কেন্দ্ৰৰ যুঁজত বিৰিণাৰ লেখীয়া হৈছে টেট শিক্ষকৰ লগতে হাজাৰ হাজাৰ সবৰ্বশিক্ষা কৰ্মী আৰু ৰাষ্ট্ৰীয় স্বাস্থ্য অভিযান মিছনৰ কৰ্মী৷\nঅন্য প্ৰসংগক বাদ দি যদি আমি কেৱল টেট শিক্ষক সকলৰ কথাই চাওঁ, তেন্তে দেখিম যে, তেওঁলোকে যদি চাকৰি হেৰুৱাবলগা হয় তেন্তে হাজাৰ হাজাৰ কণ-কণ ছাত্ৰ-ছাত্ৰীৰ ভৱিষ্যৎ কি হ'ব? যি সময়ত চৰকাৰে ব্যক্তিগত বিদ্যালয়, ইংৰাজী মাধ্যমৰ বিদ্যালয়ৰ বিৰুদ্ধে মাত মাতি আহিছে, সেই সময়ত চৰকাৰী অসমীয়া মাধ্যমৰ বিদ্যালয়ৰ এনে অৱস্থাই ব্যক্তিগত বিদ্যালয় সমূহক অধিক সাৰ-পানী যোগান নধৰিবনে? বৰ্তমানে অসমত ৩৪,৫১০ জন ঠিকাভিত্তিক নিযুক্ত টেট শিক্ষক আছে৷ এইসকলৰ এতিয়া এটাই মত শিশুসকলৰ শিক্ষাদানৰ হেতু তেওঁলোকক মানসিক ভাৱে প্ৰস্তুত কৰি ৰাখক৷ কাৰণ, এটা মানসিক বোজা লৈ শিক্ষাদান কৰাতো কোনোপ্ৰধ্য সম্ভৱ নহয়৷\nশিক্ষা হৈছে এটা জাতিৰ মেৰুদণ্ড৷ আমি দেখিবলৈ পাইছো অন্য ৰাজ্য বা ৰাষ্ট্ৰবোৰত শিক্ষাক যিদৰে অগ্ৰাধিকাৰ দি আহিছে, অসমত যেন তাৰ ওলোটা ছবিহে পৰিলক্ষিত হৈছে৷ শিক্ষকৰ দৰমহাৰ ক্ষেত্ৰতো এই পাৰ্থক্য পৰিলক্ষিত হয়৷ যি ৰূপত চৰকাৰে শিক্ষকসকলক বঞ্চনা কৰি আহিছে এদিন হয়তো এনেকুৱা সিদ্ধান্ত ল'ৱলৈৱো কুন্ঠাবোধ নকৰিব যে- শিক্ষাখণ্ডত বিনিয়োগ বন্ধ কৰিব লাগে, বহু পৰিমাণে ধনৰ ৰাহি হ'ব৷বৰ্তমান সময়ত সৰ্ৱত্ৰে চৰ্চিত এক শৈক্ষিক ব্যৱসায় হৈছে ব্যক্তিগত বিদ্যালয়৷ আমি সকলোতে কাঠফুলাৰ দৰে গঢ়ি উঠা জুনিয়ৰ কলেজ বোৰ দেখি আহিছো৷ মাধ্যমিক শিক্ষা পৰ্য্যায়ত এইটো এটা লাভজনক ব্যৱসায় হিচাপে বহুতে গণ্য কৰি আহিছে৷এই জুনিয়ৰ কলেজবোৰৰ আন্তঃগাথনিলৈ মন কৰিলে দেখিম যে, মুকলি ঠাইৰ অভাৱ,মাত্ৰ দুটা কোঠাতেই চলাই আছে তেওঁলোকে শিক্ষাদান৷ তেওঁলোকৰ বেছিভাগ শিক্ষকৰেই আকৌ প্ৰয়োজনীয় অৰ্হতাৰো অভাৱ৷ ব্যৱসায়ী মালিক সদৃশ কৰ্তৃপক্ষই তেওঁলোকক মাথো ১৫০০-২০০০ মাহেকীয়া বেতনতে চলাই আছে৷যাৰ ফলত তেওঁলোকও সীমিত পইচাৰ বাবে তিনি-চাৰিখন বিদ্যালয়ত একেসময়তে কৰ্মৰত৷ ছাত্ৰ-ছাত্ৰীয়ে কোনো কাৰণতে তেনে শিক্ষকসকলক শ্ৰেণী সময়ৰ বাহিৰে অন্য সময়ত লগ ধৰিব নোৱাৰে৷ তৎসত্ত্বেও এইসমূহ জুনিয়ৰ কলেজ বুকু ফিন্দাই বৰ্তি আছে একমাত্ৰ চৰকাৰী সোপাধিলা নীতিৰ বাবেই ৷\nআজি এই সকলো জুনিয়ৰ কলেজ যদি বন্ধ কৰি দিয়ে তেন্তে ছাত্ৰ-ছাত্ৰী পঢ়িব ক'ত? সেই লৈয়ো এক গভীৰ প্ৰশ্ন৷ চৰকাৰী উচ্চতৰ মাধ্যমিক বিদ্যালয় সমূহত আছেনে এনে সুবিধা ৷ বেছিভাগ চৰকাৰী বিদ্যালয়েই দেখা যায় বছৰ বছৰ ধৰি শিক্ষকৰ অভাৱ৷ কিছুমান বিষয়ৰ ছাত্ৰ-ছাত্ৰীহে আছে, শিক্ষক নাই৷ তেনে সময়তে সকলোলৈকে আশাৰ সঞ্চাৰ কঢ়িয়াইছিল মাধ্যমিক পৰ্য্যায়ৰ টেট অনুষ্ঠিত কৰি৷ আপোনালোকে হয়তো ভাবিছে এই প্ৰবন্ধকাৰ জন ডঃ হিমন্ত বিশ্ব শৰ্মা দেৱৰ নিজা মানুহ৷ সেই কাৰণেই তেওঁক বাৰে বাৰে প্ৰশংসা কৰি আছে৷ আচলতে কথাতো তেনে নহয়৷ যিজন নেতাই সমাজৰ কাম কৰে তেওঁ সকলোৰেই প্ৰিয়ভাজন৷ সেই কাৰণেই হয়তো বিশিষ্ট সাংবাদিক, বুদ্ধিজীৱী হোমেন বৰগোহাঞিদেৱেও তেওঁক অসমৰ একমাত্ৰ Thinking Politician উপাধি দি থৈছে৷\nযা হওঁক, আমি উচ্চ মাধ্যমিক পৰ্য্যায়ৰ নিযুক্তি প্ৰক্রিয়ালৈ যদি মন কৰো, তেন্তে দেখিম যে বৃহৎ পৰিমাণৰ পদ খালী হৈ থকা সত্ত্বেও মাথো ৩০০ মান পদৰহে নিযুক্তি হৈ গ'ল৷ চৰকাৰী অৱহেলাৰ বাবেই উচ্চ মাধ্যমিক টেট উত্তীৰ্ণ হৈয়ো বহু যুৱক-যুুৱতী এতিয়াওঁ নিযুক্তি পোৱা নাই৷ যাৰ ফলত প্ৰকাৰান্তৰে চৰকাৰে ব্যক্তিগত জুনিয়ৰ কলেজকহে উৎসাহ যোগাইছে৷বৰ্তমানৰ শিক্ষামন্ত্ৰী শৰৎ বৰকটকী ডাঙৰীয়া এজন অভিজ্ঞ ব্যক্তি৷ তেওঁক লৈ আমি সকলো আশাবাদী৷ তেওঁ নিশ্চয় অসমৰ শিক্ষা ব্যৱস্থাৰ পৰিবৰ্তন আনিব পাৰিব৷ তেওঁৰ সদ্যঘোষিত এটি বাৰ্তা হৈছে মাধ্যমিক পৰ্য্যায়ত কৰ্মৰত প্ৰায় আঠহাজাৰ ঠিকাভিত্তিক শিক্ষকৰ চাকৰি নিয়মীয়া হ'ব৷ সচাঁকৈয়ে এইটো এটা উচিত পদক্ষেপ৷ যাৰ দ্বাৰা মাধ্যমিক পৰ্য্যায়ৰ শিক্ষাত ব্ৰতী সেইসকলৰ ভৱিষৎ সুনিশ্চিত হ'ব৷ অৱশ্যে, বিগত সময়ত তেখেতৰো কথা আৰু কামৰ আকাশ-পাতাল পাৰ্থক্য পৰিলক্ষিত হৈছে ৷ সদৌশেষত, আমি এটি আহবান জনাম যে, যেতিয়ালৈ শিক্ষকৰ ভৱিষৎ সুনিশ্চিত নহ'ব, তেতিয়ালৈ শিক্ষকসকল মানসিকভাৱে প্ৰস্তুত হ'ব নোৱাৰিব শিক্ষাদানৰ বাবে৷ গতিকে সমাজৰ উন্নতিৰ স্বাৰ্থত শিক্ষকৰ ভৱিষৎ সুনিশ্চিত ক'ৰিবই লাগিব৷\nলেখক মৰিগাঁও নিবাসী আৰু ফোন- ৯৬১৩৬৯৬১৪৬\nTags # ARTICLE # DIGANTA-KR-BORA # দিগন্ত-কু-বৰা # প্ৰৱন্ধ\nLabels: ARTICLE, DIGANTA-KR-BORA, দিগন্ত-কু-বৰা, প্ৰৱন্ধ


Search Result of manipur women group\nপৃথিৱীৰ আটাইতকৈ ধুনীয়া মহিলা আৰু সুন্দৰ পুৰুষ কোন; বিজ্ঞানীয়ে কৰিলে প্ৰকাশ\nস্থান লাভ কৰিবলৈ সক্ষম হোৱা নাই\n৪০ বছৰৰ পিছত মহিলাৰ ওজন বৃদ্ধি হোৱাৰ কাৰণ আৰু সুস্থহৈ থাকিবলৈ কৰিব লগা কামবোৰ\nযতন লোৱাটো অতিকৈ গুৰুত্বপূৰ্ণ\nচুবুৰীয়াই মাকৰ সৈতে তৰ্ক কৰাত ১০ বছৰীয়া জীয়েকে বেগৰ পৰা উলিয়াই আনিলে বন্দুক, তাৰ পিছত!\nছোৱালীজনীৰ মাককো যোৱা সপ্তাহত অপৰাধমূলক কাৰ্যকলাপ, শিশুৰ প্ৰতি অৱহেলা, মাৰাণাস্ত্ৰ ৰখা আৰু অস্ত্ৰৰে গুৰুতৰ আক্ৰমণ কৰাৰ অভিযোগত গ্ৰেপ্তাৰ কৰা হৈছে\nAssam Police launches special cell for women in police stations\nThe Tata Institute of Social Sciences (TISS) has signedaMoU with Government of Assam represented by Assam Police, Home Department and Department of Social Welfare.\nবিনামূলীয়াকৈ পোৱা পুৰণি চোফাই ভাগ্য খুলিলে এগৰাকী মহিলাৰ\nঅনলাইন বিজ্ঞাপন চাবলৈ আৰম্ভ কৰিছিল\nকৃষ্ণ বৰা বি. এড. কলেজৰ শিক্ষক প্ৰশিক্ষাৰ্থী আৰু কমলা নেহৰু ছোৱালী উচ্চতৰ মাধ্যমিক বিদ্যালয়ৰ সহযোগত সমাজত নাৰীৰ ভূমিকা শীৰ্ষক সজাগতা সভা\nতেওঁ এই অবহেলাৰ কাৰক হিচাপে নিৰক্ষৰতা, দৰিদ্ৰতা আৰু লিংগভিত্তিক বৈষম্যতাৰ কথা বিস্তৃতভাৱে আলোচনা কৰে।\nআফগানিস্তানৰ মহিলাসকলৰ বাবে উদ্বেগ প্রকাশ কৰিলে ইউ এন এছ চিয়ে; তালিবানে দিলে ইয়াৰ উত্তৰ\nভিত্তিহীন বুলি অভিহিত কৰিছে\nহত্যাৰ অভিযোগত অভিযুক্ত ভেড়া ছাগলী, আদালতে দিলে এক অনন্য ৰায়\nজৰিমনা পৰিশোধ কৰিবলৈ নিৰ্দেশ দিয়া হৈছে\nইউক্ৰেইনৰ যুৱতীক আশ্ৰয় দি আলৈ-আথানিত পৰিল ব্ৰিটেইনৰ মহিলা\nআশ্ৰয় ল'বলৈ দিয়ে\nNagaland prepares for conservation of endangered hoolock gibbon\nMiscreants cut down large number of trees in Assam forest area\nA team comprising four groups has been formed to assess the exact number of trees cut down by miscreants and it will submitareport to the government within seven days.\nAssam exports jackfruits, green chilli to Dubai\nThe Lulu Group International and APEDA officials were constantly collaborating and were present during the entire process.\nAssam begins second-dose vax drive among teens\nCovaxin has an interval of 28 days between the two doses to complete the primary vaccination schedule Hence, all adolescents in the age group who received the first dose on January 3, 2022, have become eligible for the second dose from January 31, 2022.\nদৈনিক জনমভূমি কাকত গোষ্ঠীলৈ শ্ৰেষ্ঠ আঞ্চলিক বাতৰি কাকতৰ বিজু ফুকন স্বীকৃতি বঁটা\nদৈনিক জনমভূমি কাকতৰ সম্পাদক উৎপল বৰুৱাই প্ৰতিষ্ঠানৰ হৈ এই বঁটা গ্ৰহণ কৰে৷ প্ৰয়াত বিজু ফুকনৰ সহধৰ্মিনী ৰাজশ্ৰী ফুকনে আনুষ্ঠানিকভাৱে তেওঁৰ হাতত বঁটা প্ৰদান কৰে৷ বঁটা গ্ৰহণ কৰি বৰুৱাই সকলোকে কৃতজ্ঞতা জ্ঞাপন কৰাৰ লগতে দৈনিক জনমভূমি কাকতে যোৱা অৰ্ধশতিকাধৰি ৰাজ্যৰ সংবাদ মাধ্যমলৈ আগবঢ়াই অহা সেৱাৰ সম্পৰ্কত ব্যক্ত কৰে৷\nAll Rights Reserved 2022 © The Janambhumi | Total visits : 84192250


Budget Smartphone: ৮ হাজাৰতকৈ কম মূল্যত 6000mAhৰ বেটাৰী ফোন, 48 মেগাপিক্সেল কেমেৰা ! ক'ত, কেনেকৈ ক্ৰয় কৰিব ?– News18 Assam\nBudget Smartphone: ৮ হাজাৰতকৈ কম মূল্যত 6000mAhৰ বেটাৰী ফোন, 48 মেগাপিক্সেল কেমেৰা ! ক'ত, কেনেকৈ ক্ৰয় কৰিব ?\n»Budget Smartphone: ৮ হাজাৰতকৈ কম মূল্যত 6000mAhৰ বেটাৰী ফোন, 48 মেগাপিক্সেল কেমেৰা ! ক'ত, কেনেকৈ ক্ৰয় কৰিব ?\nUpdated:September 13, 2021, 1:47 PM IST\nTecno Spark 7T গ্ৰাহকে ৯,৪৯৯ টকাৰ প্ৰাৰম্ভিক মূল্যত উপলব্ধ, কিন্তু মাত্ৰ ৮,১৮৯ টকাত ক্ৰয় কৰিব পাৰি। ইয়াক কুপনৰ সৈতে আৰু ৰেহাই পাব।\nLast Updated: September 13, 2021, 1:47 PM IST\nAmazonএ এটা স্মাৰ্টফোন আপগ্ৰেড দিনৰ বিক্ৰী চলাই আছে, যিটো আজি দ্বিতীয় দিন (১১ ছেপ্টেম্বৰ)। বিক্ৰীটোত প্ৰিমিয়াম ফোনৰ পৰা আৰম্ভ কৰি গ্ৰাহকসকলৰ বাবে বিভিন্ন ধৰণৰ বাজেট আছে। বাজেট স্মাৰ্টফোনৰ বিষয়ে ক'লে, গ্ৰাহকে ইয়াৰ পৰা ৮ হাজাৰতকৈ কম মূল্যৰ ফোন ক্ৰয় কৰিব পাৰে। গ্ৰাহকসকলে বাজেট মূল্যত সৰ্বশ্ৰেষ্ঠ সুবিধা থকা ফোন কিনিব পাৰে।\nইয়াত আমি টেকনো স্পাৰ্ক ৭টিৰ বিষয়ে কথা পাতি আছো যিটো এটা ভাল চুক্তিত উপলব্ধ কৰা হৈছে। এই ফোনটো গ্ৰাহকে ৯,৪৯৯ টকাৰ প্ৰাৰম্ভিক মূল্যত উপলব্ধ, কিন্তু মাত্ৰ ৮,১৮৯ টকাত ক্ৰয় কৰিব পাৰি। ইয়াক কুপনৰ সৈতে আৰু ৰেহাই পাব।\nএই ফোনটোৰ আটাইতকৈ গুৰুত্বপূৰ্ণ কথাটো হ'ল কম দামত ইয়াৰ ৬০০০ mAh বেটাৰী আৰু ৪৮ মেগাপিক্সেল এআই ডুৱেল কেমেৰা। ইয়াৰ সম্পূৰ্ণ স্পেচিফিকেচনবোৰ জনাও আহক...\nটেকনোৰ ফোনটোত ৭২০X১৬০০ পিক্সেলৰ ৰিজলিউশ্বন ফোনৰ সৈতে ৬.৫ ইঞ্চিৰ HD+ ডিচপ্লে আছে। ইয়াৰ ডিচপ্লেৰ এস্পেক্ট অনুপাত ২০:৯ আৰু স্ক্ৰীণ-টু-বডী অনুপাত ৯০.৩৪%। ফোনটো ৱাটাৰড্ৰপ নচ ডিচপ্লে ডিজাইন আৰু অলপ ডাঠ বেজেলৰ সৈতে আহে। অ'এছৰ কথা ক'লে, এই ফোনটোৱে এণ্ড্ৰইড ১১ আধাৰিত HiOS ৭.৬-ত কাম কৰে। প্ৰচেছৰৰ কথা ক'বলৈ গ'লে, কোম্পানীটোৱে মিডিয়াটেক হেলিঅ জি৩৫চিপছেট আগবঢ়াইছে, যি হাইপাৰ ইঞ্জিন প্ৰযুক্তিৰ সৈতে আহে।\nসস্তীয়া ফোনত ৪৮ মেগাপিক্সেল কেমেৰা\nকোম্পানীটোৱে এই ফোনটো তিনিটা ৰঙৰ বিকল্পত মুকলি কৰিছে। কেমেৰা হিচাপে, এই ফোনটোৰ পিছফালে এলইডি ফ্লেছৰ সৈতে ডুৱেল কেমেৰা ছেটআপ আছে, যাৰ ভিতৰত আছে ৪৮ মেগাপিক্সেল প্ৰাথমিক চেন্সৰৰ সৈতে এআই লেন্স। ছেলফিৰ বাবে, এই ফোনটোৰ সন্মুখত ৮ মেগাপিক্সেল কেমেৰা পোৱা যায়।\nশক্তিৰ বাবে এই ফোনৰ গ্ৰাহকসকলে ৬০০০ এমএএইচ বেটাৰী লাভ কৰিব। কোম্পানীটোৱে সময়মতে ৩৬ দিনলৈকে ষ্টেণ্ড, ৪১ ঘণ্টালৈকে কলিং সময়, ১৮ ঘণ্টা ৱেব ব্ৰাউজিং আৰু ২৯ ঘণ্টালৈকে ভিডিঅ' প্লেবেক আগবঢ়োৱাৰ দাবী কৰে।\nFirst published: September 13, 2021, 1:47 PM IST


why-bjp-is-heavily-depending-on-sunil-deodhar-to-win-2021-bengal-assembly-election-skd– News18 Assam\nমোদী–শ্বাহৰ প্ৰিয়পাত্ৰ, ‘ত্ৰিপুৰাজয়ী’ সুনীল দেওধৰেই বিজেপিৰ বংগ জয়ৰ ভৰসা\nUpdated:November 19, 2020, 11:54 AM IST\nত্ৰিপুৰাজয়ী সুনীলক সন্মুখত ৰাখিয়ে দলীয় নেতাৰ মনৰ ভাব বুজিব বিচাৰিছে শীৰ্ষ নেতৃত্বই। কিন্তু কিয় এই ভৰসা?\nসলসলীয়াকৈ বেংগলী কয় তেওঁ। কোনো কৈ নিদিলে বুজিবই নোৱাৰিব যে তেওঁ মাৰাঠী। দলৰ ভিতৰচ’ৰাত তেওঁৰ কোড নেম ভোট মেনেজাৰ। বিজেপিৰ আশা–ভৰসাৰ থল হৈ পৰিছে সুনীল দেওধৰ। আসন্ন পশ্চিম বংগৰ বিধানসভা নিৰ্বাচনৰ পৰিপ্ৰেক্ষিতত কেইবামাহ ধৰি কলকাতাত থাকিব তেওঁ। চম্ভালিব তিনিখন জিলাৰ দায়িত্ব।\nকেন্দ্ৰীয় সম্পাদক সুনীল দেওধৰ বুধবাৰেই কামত নামিছে। উলুবেৰিয়াৰ এখন ৰিজ’ৰ্টত তেওঁ মেদিনীপুৰ, হাওৰা আৰু হুগলীৰ নেতাসকলৰ সৈতে বৈঠকত বহে। এই বৈঠকত উপস্থিত থকা সকলো নেতাৰ বক্তব্য শুনে সুনীল দেওধৰে। নেতাসকলৰ মতামত, অভিযোগ সকলো লিপিবদ্ধ কৰে তেওঁ। এই বৈঠকত উপস্থিত আছিল কৈলাস বিজয়বৰ্গীয়ও। সূত্ৰ অনুসৰি, ত্ৰিপুৰাজয়ী সুনীলক সন্মুখত ৰাখিয়ে দলীয় নেতাৰ মনৰ ভাব বুজিব বিচাৰিছে শীৰ্ষ নেতৃত্বই। কিন্তু কিয় এই ভৰসা?\nনৱেম্বৰৰ প্ৰথম সপ্তাহতে পশ্চিম বংগত অমিত শ্বাহে হুংকাৰ দি গৈছে ২০০খন আসন পাব বিজেপিয়ে। মুখেৰে ক’লেও গেৰুৱা বাহিনীয়ে জানি এয়া মুখৰ কথা নহয়। ফলত দ্ৰুতগতিত ঠিক কৰিবলগীয়া হৈছে কৌশল। আৰু সেইবাবেই প্ৰয়োজন সুনীল দেওধৰৰ।\nবিধানসভা নিৰ্বাচনৰ চাৰি বছৰ পূৰ্বে ত্ৰিপুৰাত দলৰ কামৰ দায়িত্ব লৈছিল সুনীলে। স্থানীয় ভাষা শিকি স্থানীয় মানুহৰ সৈতে মিলি গৈছিল। ফল পাইছে হাতে হাতে। ত্ৰিপুৰা বিজেপিৰ দখলত। কেন্দ্ৰীয় নেতাসকলে বিনাদ্বিধাই তেওঁক কিংমেকাৰ আখ্যা দিয়ে। কেৱল ত্ৰিপুৰাই নহয়, ২০১৩ চনৰ গুজৰাট নিৰ্বাচনৰ সফলতাৰ পুৰস্কাৰ হিচাপে মোদীয়ে তেওঁক ২০১৪ চনত বাৰাণসীৰ দায়িত্ব প্ৰদান কৰে। কেজৰিৱালৰ সৈতে যুঁজিবলৈ দিল্লী, মহাৰাষ্ট্ৰৰ যুঁজত মুম্বাই, জুইৰ সন্মুখত তেওঁক আগুৱাই দিছে বিজেপিয়ে। ইয়াৰ উপৰি বহু দায়িত্ব পালনৰ অভিজ্ঞতা আছে সুনীলৰ, অথচ কাম কৰে নীৰৱে। সেইবাবেই বংগ দখলৰ বাবে মোদী–শ্বাহৰ আস্থাভাজন দেওধৰৰ ওপৰত গুৰুদায়িত্ব।\nতৃণমূলে কৈছে বহিৰাগত, কিন্তু সুনীলৰ ক্ষেত্ৰত এই তত্ব নাখাটে। ইয়াৰ পূৰ্বেও নিৰ্বাচনৰ দায়িত্ব লৈ কলকাতালৈ আহিছে সুনীল। বিগত লোকসভা নিৰ্বাচনত তেওঁৰ দায়িত্ব আছিল কলকাতা উত্তৰ, কলকাতা দক্ষিণ, যাদৱপুৰ, দমদম কেন্দ্ৰ চোৱাচিতাৰ। যদিও পদুম নুফুলিল, তথাপি দপদপনি আৰম্ভ হৈছিল তেতিয়াৰে পৰা। এইবাৰো সুনীলক সন্মুখত ৰাখিয়ে বংগ জয়ৰ সপোন দেখিছে বিজেপিয়ে।\nFirst published: November 19, 2020, 11:53 AM IST


অ. ভা. উ. সা. স.-২ গঠন কৰক আৰু কাম কৰক (যতীন্দ্ৰ কুমাৰ বৰগোহাঞি) - সাহিত্য ডট অৰ্গ\n“ইউনিকোড” আৰু “আই এছ চি আই” সম্পৰ্কীয় আলোচনাত অংশগ্ৰহণ কৰিবলৈ যাওঁতে, আমাৰ বহু বিজ্ঞজনেও আলোচ্য বিষয়টোৰ সম্পূৰ্ণ ৰূপে কম্পিউটাৰকেন্দ্ৰিক লিপি তত্বৰ চৰিত্ৰ বুজিবলৈ প্ৰয়াস নকৰে। ইয়াৰ মাজত বঙালী জাতিৰ সম্প্ৰসাৰণবাদী চিন্তা-ধাৰাই প্ৰভাৱ বিস্তাৰ কৰা বুলি ভুলকৈ মত ব্যক্ত কৰাৰ সহজ উপায় এটা অৱলম্বন কৰি আমাৰ বৈয়াকৰণিক আৰু ভাষাতত্ববিদ সকলে এই যুগৰ লিপিৰ সমস্যা সমাধানত নিজৰ সমূহীয়া অমনোযোগিতা আৰু ব্যৰ্থতাক সামান্য উগ্ৰ-জাতীয়তাবাদী শ্লোগানেৰে ঢাকি ৰাখিবলৈ প্ৰয়াস কৰে।\nমূল বিষয়টো যিহেতু অসমীয়া লিপিৰ script encodingৰ সম্পূৰ্ণ range এটাৰ বিকাশ সাধনৰ লগত জড়িত, গতিকে এই ক্ষেত্ৰত আবোল-তাবোল বকি অন্যক অযথা দোষ জাপি দি সাম্প্ৰদায়িক বিষ বিয়পোৱাতকৈ, নিজৰ বৈজ্ঞানিক আৰু কাৰিকৰী দিশত থকা লিপি উন্নীত কৰণৰ দায়িত্ব পালন কৰাটোহে প্ৰধান দায়িত্ব।\nআমাৰ প্ৰসিদ্ধ শিলালিপি আৰু তাম্ৰলিপি সমূহত সুকীয়া লিপিৰ বিকাশ আৰম্ভ হৈছে খ্ৰীষ্টাব্দ পঞ্চম শতিকা মানৰ পৰা। উমাচল লিপি আৰু নাগজৰী লিপিৰ শুভাৰম্ভৰ পাছৰ পৰা অসমীয়া লিপি আৰু শব্দ তথা ভাষাৰ বিকাশৰ এটা অবিসম্বাদী সুষমতা আছে -যিটো সময়ে সময়ে বাহিৰা শক্তিৰ প্ৰভাৱত কিছু বিকৃত হ’লেও পুনৰ স্বাভাৱিক পথলৈ প্ৰত্যাৱৰ্তন কেতিয়াও বিঘ্নিত হোৱা নাই। উনবিংশ শতিকাৰ নৱম দশকত অসম ভাষা উন্নতি সাধিনী সভা (অ.ভ.উ.সা.স.)ৰ বিকাশৰ পৰা কম্পিউটাৰত সুকীয়া ভাৱে অসমীয়া লিখন পদ্ধতি উদ্ভাৱনৰ আগলৈ অসমীয়া ভাষা আৰু লিপিৰ প্ৰশ্নত স্বাভাৱিক জাতীয় আৰু ৰাজ্যিক নেতৃত্বৰ কাৰণতে অসম সাহিত্য সভাই নেতৃত্ব গ্ৰহণ কৰিছে। অসমৰ মানুহৰ সাধাৰণ সজাগতাৰ অভাৱৰ বাবেই যিদৰে বজাৰ, শিক্ষা-ব্যৱস্থা আৰু ঘৰুৱা জীৱনৰ পৰা অসমীয়া ভাষা যি দৰে কৰুণ ভাৱে সংকুচিত হৈছে; ঠিক সেই দৰে script encodingৰ ক্ষেত্ৰত বিশেষ সজাগতা সাহিত্য সভা আৰু সম্ভৱতঃ আমাৰ বিশ্ববিদ্যালয় আৰু মহাবিদ্যালয়ৰ কাৰিকৰী অৰ্হতা থকা লোক সকলেও সজাগতা প্ৰদৰ্শন নকৰা বাবেই অসমীয়া লিপি ইয়াৰ সুকীয়া স্বীকৃতিৰ পৰা বঞ্চিত হৈছিল। অসমীয়া লিপি আৰু বঙালী লিপি দেখাত একে। সেইবাবে ইউনিকোডে ISCIIৰ পৰা লৈছিল আৰু কিছুমান চিহ্নৰ বাহিৰে, দেখাত চিহ্নবোৰ একে হোৱা বাবেই সম্ভৱতঃ একেই range আৰু code point ব্যৱহাৰ কৰিছিল। আপাত দৃষ্টিত এইটো কাৰিকৰী ভুল। DOE আৰু ভাৰত চৰকাৰৰ ভাষা বিভাগে ভাৰতৰ বিভিন্ন ভাষাৰ ভাষাৰ লিপি encoding পদ্ধতি উদ্ভাৱন কৰোঁতে অসম চৰকাৰ আৰু সম্ভৱতঃ অসম সাহিত্য সভায়ো উপযুক্ত সজাগত আৰু তৎপৰতা প্ৰদৰ্শন কৰা নাছিল। ১৯৮৩ চনতে DOE-য়ে গ্ৰহণ কৰা Keyboard-ত সকলো লিপিৰ বাবে ব্যৱহাৰ কৰিব পৰাকৈ তৈয়াৰ কৰি লৈছিল Indian script (বা inscript)। DOE-য়ে ইয়াৰ এটা সংস্কৃত আৰ্হি ১৯৮৮ চনত প্ৰকাশ কৰে, এই আৰ্হিটোৰ পৰাই সম্ভৱতঃ ইউনিকোডে ভাৰতীয় লিপিৰ মূল আৰ্হিটো গ্ৰহণ কৰিছিল।\nব্যুৰো অৱ ইণ্ডিয়ান ষ্টেণ্ডাৰ্ডে এই আৰ্হিটোৰ শেষ সংস্কৰণ প্ৰকাশ কৰে ১৯৯১ চনত _ এইটো আৰ্হি জনাজাত ISCII -91 নামেৰে। এইটো ভাৰতীয় মান সম্পন্ন আৰ্হিৰ শেহতীয়া সংস্কৰণ বুলি কোৱা হয়। ISCII-91 ত অসমীয়া আৰু বাংলা লিপি সম্পূৰ্ণ পৃথক হিচাপে দেখুওৱা হৈছে। ভাৰত চৰকাৰে গ্ৰহণ কৰা মান সম্পন্ন কোড ISCII -88 ৰ পৰা ইউনিকোডে পদ্ধতিটো লৈছিল। অসমীয়া লিপিৰ বাবে এটা সম্পূৰ্ণ সুকীয়া range উদ্ভাৱন, আখৰবোৰৰ কোডবন্ধন আৰু সম্পূৰ্ণ পৃথক ভাষা এটাৰ সম্পূৰ্ণ পৃথক ভাৱেই লিপিৰ প্ৰস্তাৱনা দাঙি ধৰাৰ দায়িত্ব কাৰ? বাংলাদেশৰ চৰকাৰ নাইবা পশ্চিম বঙ্গৰ চৰকাৰৰ নহয়।\nএই দায়িত্ব নিঃসন্দেহে অসম চৰকাৰ আৰু অসমীয়া ভাষাৰ মূল কাণ্ডাৰীসকল গোট খাই থকা অসম সাহিত্য সভাৰ। সজাগতাৰ অভাৱত যিটো ভুল কৰিলে তাৰ বাবে অন্যক দোষ দি একো লাভ নাই। আমাৰ ধাৰণা এই যুগৰ দাবী আৰু প্ৰয়োজনবোৰ পূৰণ কৰিব পৰাকৈ যি তৎপৰতা আমাৰ প্ৰয়োজন, তেনে তৎপৰতা আমাৰ নাই। তাৰ বাবে আমি দায়ী। অ.ভা.উ.সা.স.ৰ দ’ৰে এটা নতুন _ এই যুগৰ অ.ভা.উ.সা.স.-২ স্থাপন কৰাৰ দায়িত্ব আমাৰ কাৰিকৰী জ্ঞান থকা অসমীয়া লিপিবদ আৰু ভাষাবিদসকলৰ। সাম্প্ৰদায়িকতাবাদ পৰিহাৰ কৰি মুক্তভাৱে এই গুণগত ভাৱে উন্নত, দোষ মুক্ত পথ উদ্ভাৱন কৰিবলৈ তেওঁলোক নিশ্চয় ওলাই আহিব।\n← মৌ-সনা সোঁৱৰণি (নলিনীধৰ ভট্টাচাৰ্য) : দ্বিতীয় খণ্ড\nসম্পাদকীয় (অজয় লাল দত্ত) →


গোছল অধ্যায় -৫ ছহিহ বুখাৰী :: খন্ড ১ :: অধ্যায় ৫ :: হাদিছ ২৬৬, ২৬৭,২৬৮ – sogoodislam\nhands up-down of naval“আল-মুছান্নাফ” ইবনে আবী শায়বাহ’র মধ্যে বিকৃতি: তাহক্বীক্ব এবং তানক্বীদ\nগোছল অধ্যায় -৫ ছহিহ বুখাৰী :: খন্ড ১ :: অধ্যায় ৫ :: হাদিছ ২৬৯,২৭০,২৭১,২৭২,২৭৩.\nগোছল অধ্যায় -৫ ছহিহ বুখাৰী :: খন্ড ১ :: অধ্যায় ৫ :: হাদিছ ২৬৬, ২৬৭,২৬৮\n-অনুবাদঃ চৈয়দ ছ’গুদ ইছলাম, গুৱাহাটী-১২/১০/২০১৬ [২৬৬,২৬৭,২৬৮]\nছহিহ বুখাৰী :: খন্ড ১ :: অধ্যায় ৫ :: হাদিছ ২৬৬, ২৬৭,২৬৮।\n২৬৬. মাইমূনাহ বিনতু হাৰিছৰ(ৰাজিয়াল্লাহুআনহু) পৰা বর্ণিত, তেওঁ কৈছিলঃ মই আল্লাহৰ ৰাছুল চাল্লাল্লাহু আলাইহি অছাল্লামৰ বাবে পানী ৰাখি আঁৰ কৰি দিলো। তেওঁ পানীলৈ দুবাৰ অথবা তিনিবাৰ হাত ধুলে। ছুলায়মানে (ৰাজিয়াল্লাহুআনহু) কৈছে, তৃতীয়বাৰৰ কথা ক’লে নে নাই মনত পৰা নাই। তেতিয়া তেওঁ সোঁহাতত পানীলৈ বাওঁ হাতত ঢালিলে আৰু লজ্জাস্থান ধুলে। পিছত নিজ হাত মাটিত ঘহিঁলে। তাৰ পিছত তিনিবাৰ কুলকুলি কৰিলে, নাকত পানী মাৰিলে আৰু মুখমণ্ডল ও দুইহাত ধুলে আৰু মূৰ ধুই তেওঁৰ গোটেই শৰীৰত পানী ঢালি দিলে। পিছত সেই স্থানৰ পৰা আতঁৰিগৈ দুই ভৰি ধুলে ললে। অবশেষত মই ৰাছুল চাল্লাল্লাহু আলাইহি অছাল্লামক এখন কাপোৰ দিলো ; কিন্তু তেওঁ হাতেৰে ইশাৰা কৰি নিষেধ কৰিলে আৰু তাক নললে।(২৪৯) (আধুনিক প্রকাশনীঃ ২৫৮, ইসলামী ফাউন্ডেছনঃ ২৬৪) ।\n২৬৭. মুহাম্মাদ ইবনু মুনতাশিৰে (ৰহঃ) তেওঁৰ পিতাৰ পৰা বর্ণিত কৰিছে।তেওঁ কৈছিল আমি ‘আয়িশাহ ৰাজিয়াল্লাহু আনহা ওচৰত [‘আবদুল্লাহ্ ইবনু ‘উমাৰ ৰাজিয়াল্লাহু আনহুৰ উক্তিটি] উল্লেখ কৰিলো। তেওঁ ক’লে, আল্লাহ্ আবূ ‘আবদুৰ ৰহমানক ৰহম কৰক। আমি আল্লাহৰ ৰাসূল সাল্লাল্লাহু আলাইহি ওয়াসাল্লামক সুগন্ধি লাগালো, তাৰপিছত তেওঁ নিজ স্ত্রীৰ লগত মিলিত হ’ল। তাৰপিছত ৰাতিপুৱা এনে অবস্থাতেই ইহৰাম বাঁন্ধিলেযে, তেওৰ দহৰ পৰা সুগন্ধি বিয়পি পৰিছল। (২৭০; মুসলিম ১৫/৭, হাঃ ১১৯২) (আধুনিক প্রকাশনীঃ ২৬০, ইসলামী ফাউন্ডেশনঃ ২৬৫)\n২৬৮. আনাস ইবনু মালিক (ৰাজিয়াল্লাহু আনহুৰ) পৰা বর্ণিত। তেওঁ কৈছিল নাবী সাল্লাল্লাহু আলাইহি ওয়াসাল্লামে তেওঁৰ স্ত্রীসকলৰ ওচৰলৈ দিনৰ বা ৰাতিৰ কোনো এক সময়ত পর্যায়ক্রমে মিলিত হৈছিল। তেওঁলোক আছিল এঘাৰগৰাকী। বর্ণনাকাৰীয়ে কয়, মই আনাসক (ৰাজিয়াল্লাহু আনহুৰ) সুধিছিলো, তেওঁৰ কি ইমান শক্তি আছিলনে? তেওঁ ক’লে, আমি পৰস্পৰ মাজত কথাবৰা হৈছিলোযে, তেওঁক ত্রিশজনৰ শক্তি দিয়া হৈছে। সা‘ঈদ (ৰহঃ) ক্বাতাদাহৰ (ৰহঃ) পৰা বর্ণনা কৰিছে, আনাসে (ৰাজিয়াল্লাহু আনহুৰ) তেওঁৰ ওচৰত হাদীস বর্ণনা প্রসঙ্গত এঘাৰজনৰ ঠাইত নজগৰাকী স্ত্রীৰ কথা কৈছিল। (২৮৪, ৫০৬৮, ৫২১৫ দ্রষ্টব্য) (আধুনিক প্রকাশনীঃ ২৬১, ইসলামী ফাউন্ডেশনঃ ২৬৬\nhands up-down of naval“আল-মুছান্নাফ” ইবনে আবী শায়বাহ’র মধ্যে বিকৃতি: তাহক্বীক্ব এবং তানক্বীদ Previous\nগোছল অধ্যায় -৫ ছহিহ বুখাৰী :: খন্ড ১ :: অধ্যায় ৫ :: হাদিছ ২৬৯,২৭০,২৭১,২৭২,২৭৩. Next


xukhdukh.com July 09, 2014 goodnews,\n১. সত্ৰীয়া সংস্কৃতিৰ বিশিষ্ট গৱেষক দ্ৰোণকান্ত ভাগৱতীক কালি গুৱাহাটীৰ ৰবীন্দ্ৰ ভৱনত এক গাম্ভীৰ্যপূৰ্ণ অনুষ্ঠানত প্ৰদান কৰা হয় দ্বি-বাৰ্ষিক ৰসেশ্বৰ শইকীয়া বৰবায়ন বঁটা। বঁটাটি প্ৰদান কৰে বিশিষ্ট শিক্ষাবিদ ডঃ অমৰজ্যোতি চৌধুৰীয়ে।\n২. কালি সংসদত উত্থাপিত ৰে'ল বাজেটত উত্তৰ-পূৱৰ প্ৰকল্পৰ বাবে আবণ্টিত ধনৰ পৰিমান বিগত বৰ্ষতকৈ ৫৪ শতাংশ বৃদ্ধি কৰি ৫১১৬কোটি অনুমোদন দিয়াৰ সুখবৰ। লগতে উত্তৰ-পূৱত ইক' টুৰিজিম তথা শিক্ষামূলক ভ্ৰমণৰ বাবে বিশেষ ব্যৱস্থা গ্ৰহণৰ প্ৰতিশ্ৰুতিৰ লগতে সাত খনকৈ নতুন ৰেল প্ৰৱৰ্তন কৰাৰো প্ৰস্তাৱ দাখিল কৰাৰ বাতৰি পোৱা গৈছে।\n৩. অসমৰ মুখ্যমন্ত্ৰী তৰুণ গগৈয়ে কালি সাক্ষাত কৰিলে কেন্দ্ৰীয় আইন মন্ত্ৰী ৰবিশংকৰ প্ৰসাদ আৰু মানৱ সম্পদ বিকাশ মন্ত্ৰালয়ৰ মন্ত্ৰী স্মৃতি ইৰাণীক। তেখেতে অসমত উচ্চ সদন স্থাপন কৰা আই.আই.এম স্থাপনৰ দাবী বিশেষ ভাৱে তুলি ধৰা বুলিও জানিব পৰা গৈছে। লগতে অসমৰ উচ্চ শিক্ষা খণ্ডৰ বাবে ১৪৫০ কোটি টকা প্ৰদান কৰিবলৈকো মুখ্যমন্ত্ৰী গৰাকীয়ে অনুৰোধ জনাইছে।\n৪. অচিৰেই ভাৰতৰ প্ৰকৃত নাগৰিকে লাভ কৰিব ৰাষ্ট্ৰীয় পৰিচয়-পত্ৰ। ইয়াৰ বাবে নেশ্বনেল ৰেজিষ্ট্ৰেচন অথৰিটী গঠন কৰি কাম আগুৱাই নিয়া হব বুলি কালি ঘোষণা কৰিলে দেন্দ্ৰীয় গৃহমন্ত্ৰী ৰাজনাথ সিঙে। বিদেশী অনুপ্ৰবেশকাৰীক চিনাক্তকৰণ প্ৰক্ৰিয়াক তৰাণ্বিত কৰিব বুলি কালি সংসদত এক প্ৰশ্নৰ উত্তৰত গৃহমন্ত্ৰীজনে সদৰী কৰিছে।\n৫. কালি নৱম দিনাৰ বাবেও গুৱাহাটী মহানগৰীত চলিল প্ৰশাসনৰ উচ্ছেদ অভিযান। ১২০টা ঘৰ উচ্ছেদ, ১৩ বিঘা মাটি বেদখলমুক্ত কৰাৰ লগতে ধনীক শ্ৰেণীৰ গাড়ীৰ শ্ব'ৰুম আদিতো উচ্ছেদ আৰম্ভ কৰাৰ সুখৰ খবৰ। বহুকেইটা নাগৰিক সংগঠন, সংবাদ মাধ্যম আদিৰ হেঁচাত অৱশেষত হিম্মতসিংকাৰ অট্টালিকাতো প্ৰশাসনৰ হাতুৰীৰ কোব পৰিছে বুলিও সংবাদ প্ৰকাশ পাইছে।\n৬. ইফালে যোৰহাটতো কৃত্ৰিম বান মৰিষণৰ বাবে আৰম্ভ কৰা উচ্ছেদ অভিযানত টোকোলাইৰ পাৰৰ ৬০০মিটাৰ এলেকা বেদখলমুক্ত কৰাৰ লগতে এতিয়া মহুৱাজানৰ পাৰতো এই অভিযান চলিব বুলি জিলা প্ৰশাসনে ঘোষণা কৰিছে।\n৭. অসমৰ বিশিষ্ট পৰিচালক পুলক গগৈৰ পৰিচালনাৰে আজি শুভ মহুৰত সম্পন্ন হব "সূৰ্য দ্য পাৱাৰ" নামৰ অনুসন্ধানমূক একশ্যন থ্ৰীলাৰ কথাছবিৰ। পুলক গগৈ ফিল্মছৰ বেনাৰত নিৰ্মাণ হব লগা ছবিখনৰ নাম ভূমিকাত অভিনয় কৰিব উতপল দাসে। ছটা গীত সংযোজন কৰিব নবাগত সংগীত পৰিচালক নীলোতপলে। "মমতাজ" আৰু "চিঞৰ" ছবিৰ বাবে খ্যাতি লভা প্ৰদীপ দৈমাৰীয়ে চিত্ৰগ্ৰহণ কৰিব লগা ছবিখনৰ শুভ মহুৰত আজি গুৱাহাটীৰ হোটেল বিশ্বৰত্নত সম্পন্ন কৰি ২৫জুলাইৰ পৰা পূৰ্ণগতিৰে দৃশ্যগ্ৰহণ কৰা হব বুলি জানিব পৰা গৈছে।\n৮. ইৰাকৰ উগ্ৰপন্থীৰ দখলত থকা অ়ঞ্চলত আবদ্ধ হৈ থকাৰ পৰা মুকলি হৈ স্ব-দেশলৈ উভতি অহা কেৰেলাৰ ৪৬গৰাকী নাৰ্ছলৈ ২৫হাজাৰ টকাকৈ নগদ ধনৰ সাহাৰ্য আৰু চাকৰিৰ প্ৰস্তাৱ আগবঢ়াইছে ডুবাইৰ এষ্টাৰ ডি এম হেলথকেয়াৰৰ অধ্যজ্ঞ ডাঃ আজাদ মুপেনে। আনফালে ইউ.এ.ইৰ এন এম চি গ্ৰুপৰ অধ্যক্ষ ডাঃ বি আৰ ছেট্টীয়েও একেধৰণৰ প্ৰশংসনীয় প্ৰস্তাৱ দি নাৰ্ছ সকলক সকাহ দিবলৈ আগবাঢ়ি আহিছে।\n৯. যোৱা ৫জুলাইত জামুগুৰিহাটৰ কৃতী শিক্ষক, সংস্কৃতি তথা সাহিত্যসেৱী প্ৰয়াত ৰুদ্ৰ ফুকনৰ সোঁৱৰণী গ্ৰন্থ "কৃৰ্তী আৰু কৃতিত্ব" উন্মোচন কৰা হয়। মহেশ্বৰ বৰা আৰু জ্যেতি ভট্টাচাৰ্যৰ সম্পাদনাত এই ২৬০ পৃষ্ঠাৰ গ্ৰন্থখনি প্ৰকাশ কৰি উলিওৱা হৈছে।\n১০. তিৱা স্বায়ত্তশাসিত পৰিছে সম্প্ৰদায়টোৰ উচ্চ আৰু উচ্চতৰ মাধ্যমিক উত্তীৰ্ণ ২৪৪গৰাকী ছাত্ৰ-ছাত্ৰীলৈ দহ হাজাৰ টকাকৈ নগদ ধন সহ ইন্দ্ৰসিং দেউৰী উদগনি বঁটা কালি প্ৰদান কৰিলে। এই উপলক্ষে মৰিগাঁৱত এখনি বঁটা প্ৰদান সভাৰো আয়োজন কৰা হৈছিল।\n১১. অসমৰ ঔদ্যোগিক সুৰক্ষা বাহিনীত নিয়োজিত আৰু অৱসৰপ্ৰাপ্ত লোকসকলক চৰকাৰী নীতি নিয়মেৰে উপযুক্ত দা-দৰমহা, ছুটীকে ধৰি অন্যান্য সা-সুবিধা প্ৰদান কৰিবলৈ এক উল্লেখনীয় ৰায়দান যোগে নিৰ্দেশ জাৰি কৰিছে গুৱাহাটী উচ্চ ন্যায়ালয়ে। ২০০৮চনৰ পৰা এই সকল লোকক ফিক্সড' পেৰ জৰিয়তে আন সা-সুবিধাৰ পৰা বঞ্চিত কৰি ৰখাৰ অভিযোগৰ ভিত্তিতে ন্যায়ালয়ে এই নিৰ্দেশ জাৰি কৰিছে।\n১২. প্ৰাথমিক শিক্ষা খণ্ডত বিটিচি অঞ্চলৰ সমস্যা সমাধানৰ বাবে বিটিচি প্ৰশাসনে এখন উচ্চ পৰ্যায়ৰ সভা অনুষ্ঠিত কৰি কেইবাটাও গুৰুত্বপূৰ্ণ সিদ্ধান্ত গ্ৰহণ কৰিছে। ছাত্ৰ-ছাত্ৰীৰ বাবে ইউনিফৰ্ম যোগান আৰু গৃহ নিৰ্মাণৰ ধন ব্যয়ৰ ক্ষেত্ৰত সম্পূৰ্ণ কৰ্তৃত্ব বিদ্যালয় পৰিচালনা সমিতিক প্ৰদান কৰাৰ সিদ্ধান্তৰ কথাও সদৰী কৰিছে।\n১৩. বিলাসীপাৰা মহকুমাৰ ৰূপালী জয়ন্তীৰ লগত সংগতি ৰাখি বিগত ৬জুনৰ পৰা বিলাসীপাৰা মহাবিদ্যালয় গ্ৰন্থাগাৰত চলি থকা এমহীয়া কৰ্মশালাৰ ৬জুলাইত সফল সামৰণি পৰিছে। মহাবিদ্যালয়খনৰ লগতে কৃষ্ণকান্ত সন্দিকৈ মুক্ত বিশ্ববিদ্যালয়ৰ শিক্ষাৰ্থী সকলেও এই কৰ্মশালাত অংশগ্ৰহণ কৰিছিল।\n১৪. জনস্বাস্থ্য কাৰিকৰী বিভাগ, বৰপেটা সংমণ্ডলৰ উদ্যোগত আৰু বৰপেটা প্ৰেছ ক্লাৱৰ সহযোগত চহৰৰ খনৰ বিভিন্ন অঞ্চলৰ পানীৰ গুণাগুণ পৰীক্ষা কৰাৰ বাবে ১০টা স্থান ভ্ৰাম্যমান পৰীক্ষাগাৰৰ ব্যৱস্থা কৰা হৈছে। এই উদ্দেশ্যে আজি আৰু ১১ জুলাইত ভ্ৰাম্যমাণ পৰীক্ষাগাৰ সমূহৰ যোগে ৰাইজে নিজৰ খোৱাপানীৰ গুণাগুণ পৰীক্ষা কৰি পৰামৰ্শ গ্ৰহণ কৰিবৰ বাবে সুব্যৱস্থা কৰাৰ খবৰো প্ৰকাশিত হৈছে।\n১৫. কালি ব্ৰাজিলক ৭-১ গ'লৰ ব্যৱধানত পৰাজিত কৰি জাৰ্মানীৰ দলে বিশ্বকাপ ফুটবলৰ ফাইনেলত প্ৰৱেশ কৰিছে।


কিশোৰী কন্যাক যৌন শোষণৰ বলি, গৰ্ভপাত কৰোৱাই সতীৰ্থসহ গ্ৰেপ্তাৰ হ’ল পিতৃ | Asom Live 24\nঅন্য এক জঘন্য কাণ্ড পোহৰলৈ আহিছে৷ এগৰাকী গৰ্ভৱতী নাবালিকাক বলপ্ৰয়োগেৰে এখন ব্যক্তিগত চিকিৎসালয়ত গৰ্ভপাত কৰোৱাৰ দৰে বেআইনী কাণ্ড পোহৰলৈ আহিছে৷\nকিন্তু এই বেআইনীৰ কাণ্ডৰ পূৰ্বে ইয়াতকৈ ভয়ংকৰ কাণ্ড সংঘটিত হৈ অহাৰ তথ্য প্ৰকাশ পাইছে৷ দ্য টাইমছ অৱ ইণ্ডিয়াৰ বাতৰিৰ মতে এই সমগ্ৰ কাণ্ডত কিশোৰীগৰাকীৰ পিতৃও জড়িত আছে আৰু ঘটনাটো হৈছে তেলেংগানাৰ৷\nঘটনাৰ বিৱৰণীৰ মতে এজন ট্ৰাক ড্ৰাইভাৰে ১৬ বছৰীয়া কিশোৰী গৰাকীৰ ওপৰত যৌন শোষণ চলাই আহিছিল৷ ড্ৰাইভাৰগৰাকীৰ যৌন শোষণৰ পিছতে কিশোৰীগৰাকী গৰ্ভৱতী হয়৷ অভিযোগ অনুসৰি পিতৃৰ সহযোগত তিনি অভিযুক্তই গৰ্ভৱতী কিশোৰীগৰাকীক জোৰদবস্তি কৰি ইভ্ৰাহিমপটনাৰ এখন ব্যক্তিগত চিকিৎসালয়ত গৰ্ভপাত কৰোৱায়৷\nলগতে পঢ়ক দাঁতৰ ক্ষয়ৰোগৰ পৰা কেনেকৈ বাচি থাকিব?\nপ্ৰকাশিত খবৰ মতে পিতৃৰ সহযোগত অভিযুক্তসকলে কিশোৰীগৰাকীক চিকিৎসালয়লৈ নি গৰ্ভপাত কৰোৱায়৷\nইয়াৰ পিছতে কিশোৰীগৰাকীৰ মাতৃয়ে মৰিগুড়া আৰক্ষী থানাত সমগ্ৰ ঘটনাৰ সন্দৰ্ভত গোচৰ দাখিল কৰে৷ আৰক্ষীয়ে গোচৰ ৰুজু কৰি পিতৃসহ তিনি অভিযুক্তক গ্ৰেপ্তাৰ কৰি জে’ল হাজোতলৈ প্ৰেৰণ কৰিছে৷\nআৰক্ষীৰ তদন্ত প্ৰকাশ পাইছে যে কিশোৰীগৰাকীক পীল খোৱাই গৰ্ভপাত কৰোৱা হৈছিল৷ ইয়াৰ পিছতে কিশোৰীগৰাকীৰ স্বাস্থ্যৰ অৱনতি ঘটে আৰু মাতৃয়ে যোৱা ৩০ এপ্ৰিলত কন্যাক চিকিৎসালয়লৈ নিয়াৰ সময়তহে ঘটনাটো পোহৰলৈ আহে৷\nলগতে পঢ়ক হাই হিল পিন্ধা নাৰীৰ প্ৰতি আকৃষ্ট হয় নেকি পুৰুষ! অধ্যয়নে কি কয়?\n‘‘ছোৱালীজনীৰ গভীৰ ৰক্তক্ষৰণৰ বাবে স্বাস্থ্যৰ অৱস্থা সংকটজনক হৈ পৰে৷ ইয়াৰ পিছতে চিকিৎসালয়ত ভৰ্তি কৰোৱা হয় আৰু চিকিৎসকে কয় যে ছোৱালীজনীক যোৱা ১ মে’ত গৰ্ভপাত কৰোৱা হৈছিল৷’’ আৰক্ষী উপ পৰিদৰ্শক ভেংকট ৰেড্ডীয়ে সংবাদ মাধ্যমক কয়৷\nইপিনে ঘটনাৰ সন্দৰ্ভত কিশোৰীগৰাকীৰ পিতৃসহ চালক, তেওঁৰ সহযোগী আৰু চিকিৎসালয় কৰ্তৃপক্ষৰ বিৰুদ্ধে ভাৰতীয় দণ্ডবিধি আইনৰ ৪১৭, ৪২০, ৩১২, ৩৪২, ৩৭৬(২) (ন) আৰু POCSO আইনৰ ৫(ল)ৰ/ডব্লিউ ৬ ধাৰাৰ অধীনত গোচৰ ৰুজু কৰা হৈছে বুলি আৰক্ষীয়ে প্ৰকাশ কৰিছে।\nTags: asom live 24assam ka tazza khabarassam live 24axom live 24axom live 24 digitalbest news channel in assamBest news channel of assamBest News Portal in Assamteen ager rape\nপাইলট মাতৃ-পুত্ৰৰ দৃশ্যই অন্তৰ চুইছে লক্ষ লক্ষ লোকৰ! চাওক আহক ভিডিঅ’টো


ত'ত্ত'-চ্চান আৰু কিছু অনুভৱ - সংগীতা দেৱী - সাহিত্য ডট অৰ্গ\nত’ত্ত’-চ্চান আৰু কিছু অনুভৱ – সংগীতা দেৱী\nসৰুতে ত’ত্ত’-চ্চান আৰু তাইৰ স্কুলখনৰ কথা ৰেডিঅ’ত শুনি মনলৈ ভাৱ আহিছিল, “ময়ো ত’ত্ত’-চ্চানৰ স্কুলত পঢ়িব পোৱা হ’লে…..৷”সঁচাকৈ, সকলো ল’ৰা- ছোৱালীয়েই তেনেকৈ ভাবিব৷\nতাৰ কাৰণ হ’ল, আমাৰ শিক্ষা ব্যৱস্থা বিশেষকৈ শিক্ষাদান প্ৰক্ৰিয়াই শিক্ষাক এটা অত্যন্ত নীৰস, বোজা সদৃশ কামলৈ ৰূপান্তৰিত কৰিছে৷তাৰ পৰিণতি সমাজেই ভোগ কৰিব লগা হয়৷\nজাপানৰ লেখিকা তেৎছুকো কুৰ’য়ানাগিৰ ব্যাপকভাবে সমাদৃত আত্মজীৱনীমূলক গ্ৰন্থ “ত’ত্ত’-চ্চান”খন পঢ়াৰ পিছত শিশুৰ মন আৰু পৰম্পৰাগত শিক্ষাদানৰ প্ৰক্ৰিয়া সম্পৰ্কে কিছু বিষয়ে মনত দোলা দি যায়৷\nপ্ৰথমেই আহিছো ত’ত্ত’-চ্চানৰ মাকৰ বিষয়লৈ৷প্ৰথম শ্ৰেণীতেই “দুষ্টালি”ৰ বাবে বহিস্কৃত হোৱা নিজৰ ছোৱালীক তেও মাত্ৰ সুধিছিল, ‘তোমাৰ বাৰু আন স্কুল এখনলৈ যাবলৈ মন আছেনে? এখন বৰ বঢ়িয়া স্কুল আছে বুলি শুনিছো৷”মোৰ দৃষ্টিত, ত’ত্ত’-চ্চানৰ মাকগৰাকী,শিশু মনোবিদতকৈ কোনো গুণে কম নহয়৷তেওঁ জানিছিল, শিশুক এনে অৱস্থাত তিৰস্কৃত কৰিলে শিশুৰ মানসিক জটিলতা আহিব পাৰে৷\nএইবাৰ ত’ত্ত’-চ্চানৰ স্কুল “তমে”ৰ বিষয়ে কিছু আলোকপাত কৰিছো৷লেখিকাই স্কুলৰ অধ্যাপক ছ’ছাকু ক’বায়াশ্বিৰ নাম বিশেষভাবে উল্লেখ কৰিছে৷আগৰ স্কুলত অত্যন্ত কথকী, শিক্ষয়িত্ৰীয়ে সদায় শাস্তি বিহা উৎপতীয়া ত’ত্ত’-চ্চানৰ প্ৰতিটো কথা তেওঁ বন্ধুসুলভ ভাবে মনোযোগেৰে শুনিছিল আৰু কৈছিল, “তুমি সঁচাকৈয়ে এজনী ভাল ছোৱালী, জানিছা?” আৰু সঁচাকৈয়ে ত’ত্ত’-চ্চান অৰ্থাৎ লেখিকা গৰাকী জীৱনত সফল হৈছিল৷\nতমেৰ প্ৰতিটো বিষয়েই আছিল ব্যতিক্ৰমী৷শ্ৰেণীকোঠাবোৰ আছিল ৰে’লৰ ডবাত৷ভাৱকচোন, কেনে চিত্তাকৰ্ষক…!\nপাঠদানৰ প্ৰক্ৰিয়াও আছিল অনন্য৷প্ৰথম পিৰিয়ডত ছাত্ৰ-ছাত্ৰীক নিজৰ ভাল লগা বিষয় পঢ়িবলৈ দিয়া কথাটো এই ক্ষেত্ৰত উল্লেখ কৰিব পাৰি৷ছাত্ৰ-ছাত্ৰীক প্ৰকৃত ৰূপত জানিবলৈ এয়া আছিল আদৰ্শ উপায়৷\nছাত্ৰ-ছাত্ৰীক ফুৰাবলৈ নিয়াৰ ছলেৰে সৰিয়হ ফুল দেখুৱাই গৰ্ভকেশৰ, পুংকেশৰ আদিৰ বিষয়ে বুজোৱাটো আছিল বিজ্ঞানৰ পাঠদান৷তদুপৰি বুৰঞ্জী, জীৱবিজ্ঞান আদিৰ পাঠদানো তেনেকৈয়ে হৈছিল৷\nবিদ্যালয়ৰ অধ্যাপক গৰাকীয়ে ছাত্ৰ-ছাত্ৰীৰ পাঠগ্ৰহণ প্ৰক্ৰিয়াটো স্বাভাৱিক আৰু স্বাধীন ভাবে সম্পন্ন হোৱাটো বিচাৰিছিল৷ছাত্ৰ-ছাত্ৰীক নতুন নতুন পৰীক্ষণ কৰিব দিছিল, অকৃতকাৰ্যতাৰ পৰা লাভ কৰা শিক্ষা, ভয়, উৎকণ্ঠা আদিৰ কেনেদৰে সন্মুখীন হ’ব লাগে…সকলো অনুভৱ কৰাইছিল তেওঁ৷দ্বিতীয় বিশ্বযুদ্ধত আহত সৈনিক সকলক দেখুৱাবলৈ ছাত্ৰ-ছাত্ৰী সকলক চিকিৎসালয়লৈও লৈ গৈছিল৷এনেদৰে তেওঁলোকৰ মনত দয়া, মমতা, পৰোপকাৰ, সহায় আদি ভাৱনাৰ বীজ অংকুৰিত হৈছিল৷\nবৰ্তমান আমাৰ শিক্ষা ব্যৱস্থাত থকাৰ দৰে,ছাত্ৰ-ছাত্ৰীক মানসিক চাপ দিব পৰা কোনো অজুহাতেই তেওঁ ৰখা নাছিল৷\nপ্ৰাক প্ৰাথমিক আৰু প্ৰাথমিক বিদ্যালয়ৰ শিক্ষাৰ সময়চোৱা শিশুৰ সম্ভাৱনাপূৰ্ণ ভবিষ্যতৰ ভেটিস্বৰূপ৷সেয়ে, আমি শিক্ষক, অভিভাৱকসকলে তেওঁলোকৰ সৰ্বাংগীন বিকাশৰ প্ৰতি যত্নপৰ হ’ব লাগিব৷\n“Learning is fun” -তমেৰ ছাত্ৰ-ছাত্ৰীসকলৰ দৰে আমাৰ ছাত্ৰ-ছাত্ৰীসকলেও এই কথাষাৰি উপলব্ধি কৰিব পাৰিলে আমি এই যাত্ৰাত নিশ্চয় সফল হ’ব পাৰিম৷\n← আন্দোলন বনাম জ্বলন্ত টায়াৰ — ইলি তালুকদাৰ\nনতুন প্ৰজন্ম — প্ৰাঞ্জলি ভট্ট →\nদুৰ্গাপূজাত টকীগাড়ী -দেবেশ্বৰ কাকতি\nপ্রেম মানে কি (সুব্ৰত আহোম)


অধিবৰ্ষ - অসমীয়া ৱিকিপিডিয়া\n(লিপ ইয়েৰৰ পৰা পুনঃনিৰ্দেশিত)\nঅধিবৰ্ষ বা লিপ ইয়েৰ হৈছে পঞ্জিকাৰ এটা অতিৰিক্ত দিন যি প্ৰতি চাৰি বছৰৰ মূৰে মূৰে আহে৷ জ্যোতিৰ্বিজ্ঞানৰ মতে, জাৰকালি বা জহকালি যিয়েই নহওক এটা দিনত ২৪ ঘণ্টাই থাকে৷ সেইদৰে ৩৬৫ দিনত এবছৰ হয়৷ কিন্তু প্ৰকৃততে পৃথিৱীয়ে সূৰ্যক সম্পূৰ্ণৰূপে এবাৰ প্ৰদক্ষিণ কৰিবলৈ ৩৬৫ দিন ৫ ঘণ্টা ৪৯ মিনিট ১২ ছেকেণ্ড সময় লাগে৷ গতিকে ৩৬৫ দিনীয়া এটা বছৰত ৫ ঘণ্টা ৪৯ মিনিট ১২ ছেকেণ্ড ৰাহি হৈ গৈ থাকে৷ এইদৰে চাৰিটা বছৰৰ মূৰত সম্পূৰ্ণ এটা দিন অতিৰিক্তভাৱে ওলাই আহে৷ গতিকে যিটো বছৰত এই অতিৰিক্ত দিনটো সংযোগ হয় তাক অধিবৰ্ষ বোলা হয়৷\n1 গ্ৰেগ'ৰিয়ান কেলেণ্ডাৰ\nগ্ৰেগ'ৰিয়ান কেলেণ্ডাৰসম্পাদনা কৰক\nবিশ্বৰ আটাইতকৈ মান্য কেলেণ্ডাৰ গ্ৰেগ'ৰিয়ান কেলেণ্ডাৰ অনুসৰি প্ৰতি চাৰি বছৰৰ মূৰে মূৰে লিপ ইয়েৰ হয়৷ এই অধিবৰ্ষত ফেব্ৰুৱাৰী মাহটোত ২৮ দিনৰ বিপৰীতে এটা অতিৰিক্ত দিন সংযোগ কৰি ২৯ দিন কৰা হয়৷\nThis graph shows the variations in date and time of the June Solstice due to unequally spaced "leap day" rules. Contrast this with the Iranian Solar Hijri calendar, which has 8 leap year days every 33 years.\nযিসকল মানুহে এই দিনটোত জন্মগ্ৰহন কৰে, সেইসকল ইংৰাজীত "leapling" বা "leaper" বুলি কোৱা হয়৷ তেখেতসকলে এই জন্মদিনটো চাৰিবছৰৰ পাছতহে পুনৰ পালন কৰিব পাৰে, সেইদিশৰ পৰা চালে এই দিনত জন্ম হোৱা মানুহৰ প্ৰতি চাৰি বছৰৰ পাছতহে এটা জন্মদিন আহে। আনহাতে কিছুমানে এই অসুবিধাৰ বাবে ২৮ ফেব্ৰুৱাৰী নাইবা ১ মাৰ্চত নিজৰ জন্মদিন পালন কৰে৷\nএই দিনটোত জন্মগ্ৰহন কৰা কেইজনমান বিখ্যাত ব্যক্তিৰ নাম:-\nমোৰাৰজী দেশাই :- ভাৰতৰ প্ৰাক্তন প্ৰধানমন্ত্ৰী৷\n↑  আজিৰ দৈনিক বাতৰি, সংগ্ৰহৰ সময়- ২৯ ফেব্ৰুৱাৰী ২০১২\n↑  Leap Year Explained, সংগ্ৰহৰ সময়- ২৯ ফেব্ৰুৱাৰী ২০১২\n↑ Hall, C. (February 29, 2008). Leap year babies hop through hoops of joy, pain of novelty birthday. Detroit Free Press. Retrieved February 29, 2008.[সংযোগবিহীন উৎস]\n"https://as.wikipedia.org/w/index.php?title=অধিবৰ্ষ&oldid=232998"ৰ পৰা অনা হৈছে\nLast edited on 30 মে' 2020, at 17:20\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=11732।\nএই পৃষ্ঠাখন 30 মে' 2020 তাৰিখে ২২:৫০ বজাত অন্তিম সংশোধন কৰা হৈছিল।


ক্ৰমবিকাশ - অসমীয়া ৱিকিপিডিয়া\nক্ৰমবিকাশ বা বিবৰ্তন (ইংৰাজী: Evolution) হৈছে জীৱসমষ্টিৰ পৰৱতী প্ৰজন্মত হোৱা বংশগত বৈশিষ্টসমূহৰ পৰিবৰ্তন। ক্ৰমবিকাশে প্ৰজাতি, একক জীৱ নাইবা আনৱিক, যিকোনো পৰ্যায়ৰ জৈৱিক সংগঠনত বিচিত্ৰতাৰ সৃষ্টি কৰে। প্ৰায় ৩৫০-৩৮০ নিযুত বছৰ আগৰ এটা অন্তিম সাৰ্বজনিক পূৰ্বজৰ পৰাই বৰ্তমান জীৱনৰ বিচিত্ৰতাৰ সৃষ্টি হৈছিল। ক্ৰমবিকাশৰ ইতিহাসত বাৰে বাৰে হোৱা নতুন প্ৰজাতিৰ সৃষ্টি, অন্তঃপ্ৰজাতিক ভিন্নতা আৰু প্ৰজাতিক বিলুপ্তিভৱনে ডিএনএ সজ্জাকে ধৰি বিভিন্ন বাহ্যিক আৰু জৈৱৰাসায়নিক বৈশিষ্ট্য ভাগ বতৰা কৰে। একে শেহতীয়া পূৰ্বজৰ পৰা সৃষ্ট প্ৰজাতিবোৰৰ মাজত এই বৈশিষ্টবোৰৰ সাদৃশ্য থাকে। এই বিৱৰ্তনীয় সম্পৰ্কৰ ভিত্তিত, বৰ্তমান জীৱিত প্ৰজাতি আৰু জীৱাশ্মৰ দ্বাৰা এক প্ৰকাৰৰ জৈবিক "জীৱন -বৃক্ষ"ৰ সজ্জা প্ৰস্তুত কৰিব পাৰি। জীৱাশ্ম তথ্যবোৰ হৈছে প্ৰাক বায়'জেনিক গ্ৰেফাইট, মাইক্ৰ'বিয়েল মেট ফছিল, জীৱাশ্মীভূত বহুকোষী জীৱ। জৈৱ বিচিত্ৰতাৰ বৰ্তমান সজ্জাটো নতুন প্ৰজাতিৰ সৃষ্টি আৰু প্ৰজাতিৰ বিলুপ্তিভৱনৰ দ্বাৰা গঠিত হৈছে। পৃথিৱাৰ সৰ্বমুঠ জীৱনৰ প্ৰায় ৯৯%, প্ৰায় ৫০০ নিযুত প্ৰজাতি, বিলুপ্ত হৈ গ'ল বুলি অনুমান কৰা হৈছে। বৰ্তমান পৃথিৱীত প্ৰায় ১০ ৰ পৰা ১৪ নিযুত প্ৰজাতিৰ জীৱন আছে বুলি অনুমান কৰা হয়। ইয়াৰে প্ৰায় ১.২ নিযুত প্ৰজাতিৰ (১৪%) তথ্য বিজ্ঞানীৰ ওচৰত আছে আৰু প্ৰায় ৮৬%ত কৈয়ো অধিক প্ৰজাতিৰ কোনো তথ্য আজিও আহৰণ কৰিব পৰা হোৱা নাই। বৰ্তমান জীৱিত জীৱৰ প্ৰায় ৯৯% প্ৰজাতি আসন্ন বিলুপ্তিৰ অৱস্থাত আছে বুলি অনুমান কৰা হয়।\n১৯ শতিকাৰ মধ্যভাগত, চাৰ্লছ ডাৰউইনে, তেওঁৰ গ্ৰন্থ "জীৱৰ উৎপত্তি (Origin of Species, 1859)"ত ক্ৰমবিকাশৰ সূত্ৰ "প্ৰাকৃতিক নিৰ্বাচন" প্ৰকাশ কৰিছিল। কিছুমান জীৱ প্ৰতিকুল পৰিৱেশৰ লগত খাপ খাব পৰাকৈ পৰিবৰ্তন ঘটে আৰু সেইবোৰেই জীয়াই থাকিবলৈ সক্ষম হয়। ইয়াৰ তিনিটা কাৰক হৈছে:\nবাহ্যক গঠন, শাৰীৰীক গঠন, আৰু আচৰণৰ ভিন্নতা থাকে,\nভিন্ন বৈশিষ্ট্য যুক্ত জীৱৰ জীয়াই থকাৰ ক্ষমতা আৰু প্ৰজনন ক্ষমতাও ভিন্ন হয়।\nবৈশিষ্টবোৰ এটা প্ৰজন্মৰ পৰা পৰৱৰ্তী প্ৰজন্মলৈ পৰিবাহিত হয়।\nএইদৰে এটা প্ৰজাতিৰ সদস্য সকলক পৰৱৰ্তী প্ৰজন্মৰ অধিক সক্ষম সদস্যবোৰে প্ৰতিষ্ঠাপন কৰে আৰু জৈৱভৌতিক পৰিৱেশত প্ৰজনন কৰে, এনে ক্ষেত্ৰতে পাকৃতিক নিৰ্বাচনে কাৰ্য কৰে। এনেদৰেই প্ৰাকৃতিক নিৰ্বাচন প্ৰক্ৰিয়া সৃষ্টি হয় আৰু জীৱবোৰে প্ৰদৰ্শন কৰা কাৰ্যকৰী নীতিৰ বাবে যোগ্য বিবেচিত হোৱা বৈশিষ্টবোৰ সংৰক্ষিত হয়। প্ৰাকৃতিক নিৰ্বাচন হৈছে সমাযোজনৰ এক মাত্ৰ জ্ঞাত কাৰণ, কিন্তু ই ক্ৰমবিৱৰ্তনৰ একমাত্ৰ কাৰণ নহয়। ক্ষুদ্ৰক্ৰমবিকাশৰ অন্য কাৰকবোৰ হৈছে মিউটেছন আৰু জিনীয় কলম।\nপ্ৰাকৃতিক নিৰ্বাচনৰ গুৰুত্ব ক্ৰমবিকাশৰ এটা কাৰণ হিচাপে জীৱবিজ্ঞানৰ অন্য শাখাবোৰত গ্ৰহণ কৰা হয়। বিজ্ঞানীসকলে ক্ৰমবিকাশ জীৱবিদ্যাৰ বিভিন্ন দিশৰ অধ্যয়ন, মতবাদৰ সৃষ্টি আৰু পৰীক্ষণ, জীৱবৈজ্ঞানিক সূত্ৰ আৰু সূত্ৰীয় জীৱবিজ্ঞানৰ গাণিতীক আৰ্হি নিৰ্মাণ, নিৰীক্ষণৰ পৰা প্ৰাপ্ত তথ্যৰ ব্যৱহাৰ, আৰু পৰীক্ষাগাৰ আৰু বাস্তৱজগতত পৰীক্ষা-নিৰীক্ষা কৰে।\n↑ Hall & Hallgrímsson 2008, পৃষ্ঠা 4–6\n↑ Hall & Hallgrímsson 2008, পৃষ্ঠা 3–5\n↑ Schopf, J. William; Kudryavtsev, Anatoliy B.; Czaja, Andrew D.; Tripathi, Abhishek B. (October 5, 2007). "Evidence of Archean life: Stromatolites and microfossils". Precambrian Research (Amsterdam, the Netherlands: Elsevier) খণ্ড 158 (3–4): 141–155. doi:10.1016/j.precamres.2007.04.009. ISSN 0301-9268.\n↑ Kampourakis 2014, পৃষ্ঠা 127–129\n↑ Doolittle, W. Ford (February 2000). "Uprooting the Tree of Life" (PDF). Scientific American (Stuttgart: Georg von Holtzbrinck Publishing Group) খণ্ড 282 (2): 90–95. doi:10.1038/scientificamerican0200-90. ISSN 0036-8733. PMID 10710791. Archived from the original on 2006-09-07. https://web.archive.org/web/20060907081933/http://shiva.msu.montana.edu/courses/mb437_537_2004_fall/docs/uprooting.pdf। আহৰণ কৰা হৈছে: 2015-04-05.\n↑ Glansdorff, Nicolas; Ying Xu; Labedan, Bernard (July 9, 2008). "The Last Universal Common Ancestor: emergence, constitution and genetic legacy of an elusive forerunner". Biology Direct (London: BioMed Central) খণ্ড 3: 29. doi:10.1186/1745-6150-3-29. ISSN 1745-6150. PMID 18613974.\n↑ Panno 2005, পৃষ্ঠা xv-16\n↑ Lewontin, R. C. (November 1970). "The Units of Selection". Annual Review of Ecology and Systematics (Palo Alto, CA: Annual Reviews) খণ্ড 1: 1–18. doi:10.1146/annurev.es.01.110170.000245. ISSN 1545-2069. http://joelvelasco.net/teaching/167/lewontin%2070%20-%20the%20units%20of%20selection.pdf.\n↑ Kimura, Motoo (1991). "The neutral theory of molecular evolution:areview of recent evidence". The Japanese Journal of Human Genetics (Mishima, Japan: Genetics Society of Japan) খণ্ড 66 (4): 367–386. doi:10.1266/jjg.66.367. ISSN 0021-504X. PMID 1954033. https://www.jstage.jst.go.jp/article/jjg/66/4/66_4_367/_article.\n"https://as.wikipedia.org/w/index.php?title=ক্ৰমবিকাশ&oldid=234519"ৰ পৰা অনা হৈছে


চৈয়দ আব্দুল মালিকৰ 'প্ৰেম অমৃতৰ নদী' উপন্যাসত প্ৰকৃতি চিত্ৰণ । ডঃ ধ্ৰুৱজ্যোতি নাথ | নীলা চৰাই: অনলাইন অসমীয়া সাহিত্য, কবিতা, গল্প, প্ৰবন্ধ\nMarch 5, 2019 March 5, 2019 ডঃ ধ্ৰুৱজ্যোতি নাথ0Comments উপন্যাস, গ্ৰন্থ সমালোচনা, চৈয়দ আব্দুল মালিক, ডঃ ধ্ৰুৱজ্যোতি নাথ, মাধৱদেৱ, শ্ৰীশ্ৰীমাধৱদেৱ\n|ডঃ ধ্ৰুৱজ্যোতি নাথ\nপ্ৰাচীন কালৰে পৰা সাহিত্যত প্ৰকৃতিৰ চিত্ৰায়নে গুৰুত্ব লাভ কৰি আহিছে। প্ৰাকৃতিক পৰিৱেশৰ ভিন্ন অৱস্থাৰ কলাত্মক প্ৰতিফলনে বিশ্ব সাহিত্যক বৈচিত্ৰ্যময় ৰূপ প্ৰদান কৰি আহিছে যদিও মানুহ আৰু প্ৰকৃতিৰ চিৰন্তন সম্বন্ধৰ সুৰে বিশ্বৰ সকলো সাহিত্যকে একৰূপতা প্ৰদান কৰিছে। ভাৰতীয় সাহিত্যৰ আৰম্ভণি কালৰ ৰচনাসমূহত প্ৰকৃতিৰ বন্দনা-বৰ্ণনা সুন্দৰকৈ দাঙি ধৰা হৈছে। ৰামায়ণ আৰু মহাভাৰতৰ লগতে কালিদাসৰ সাহিত্যতো প্ৰকৃতিৰ বিভিন্ন ৰূপ চিত্ৰায়িত হৈছে।\nঅসমীয়া লোকোক্তিত ‘মঠ মন্দিৰ নিৰ্মাণ গুৰুতৰ কৰ্ম, বৃক্ষৰোপণ অধিক ধৰ্ম’ বুলি প্ৰাকৃতিক উপাদান গছৰ উল্লেখ হৈছে। শ্ৰীমন্ত শংকৰদেৱৰ ৰচনাত প্ৰকৃতিয়ে অনিৰ্বচনীয় সৌন্দৰ্যৰ সৃষ্টি কৰিছে। আধুনিক অসমীয়া সাহিত্যত প্ৰকৃতিৰ ৰূপ বৰ্ণনাৰ সমান্তৰালভাৱে নতুন দৃষ্টিভংগীৰে পৰিৱেশ সংৰক্ষণ সম্পৰ্কীয় চিন্তা-চৰ্চাই গুৰুত্ব লাভ কৰিছে। আধুনিক কালৰ সৃষ্টি উপন্যাস সাহিত্যতো ইয়াৰ প্ৰতিফলন ঘটিছে।\nঅসমীয়া উপন্যাস সাহিত্যলৈ সংখ্যাগত আৰু গুণগত উভয় দিশতে বিশিষ্ট বৰঙণি আগবঢ়োৱা চৈয়দ আব্দুল মালিকৰ উপন্যাসত প্ৰকৃতিৰ বিভিন্ন দিশ শক্তিশালী ৰূপত চিত্ৰিত হৈছে। বিশেষকৈ, ‘ধন্য নৰতনু ভাল’, ‘সূৰুযমুখীৰ স্বপ্ন’, ‘প্ৰেম অমৃতৰ নদী’ আদি উপন্যাস উল্লেখযোগ্য। এই আলোচনাত মালিকৰ ‘প্ৰেম অমৃতৰ নদী’ উপন্যাসত চিত্ৰিত প্ৰাকৃতিক অৱস্থাৰ বিষয়ে আলোকপাত কৰাৰ প্ৰয়াস কৰা হৈছে।\n‘প্ৰেম অমৃতৰ নদী’ মহাপুৰুষ মাধৱদেৱৰ জীৱন আধাৰিত উপন্যাস। উপন্যাসখন আৰম্ভ হৈছে প্ৰাকৃতিক পৰিৱেশৰ বৰ্ণনাৰে। উপন্যাসখনৰ পটভূমি নিৰ্মাণ কৰা হৈছে গ্ৰাম্য প্ৰকৃতিৰ বৈচিত্ৰ্যময় পৰিৱেশত। প্ৰকৃতিৰ গুৰুত্বপূৰ্ণ উপাদান গছ-গছনি, নদ-নদী, পৰ্বত-পাহাৰ, চৰাই-চিৰিকতি, মাছ-পুঠি, পোক-পৰুৱা আদিৰ অনুষঙ্গৰে উপন্যাসখনৰ আৰম্ভণি কৰা হৈছে। অসমৰ প্ৰধান নদী ব্ৰহ্মপুত্ৰক লোক সমাজে লুইত, বৰলুইত, বুঢ়া লুইত, চিৰী লুইত, বৰহমপুত্ৰ আদি নামেৰে নামকৰণ কৰাৰ প্ৰসংগও ঔপন্যাসিকগৰাকীয়ে উল্লেখ কৰিছে। তদুপৰি জাঁজী, দিখৌ, দিচাং, দিহিং, ডিব্ৰু, ভোগদৈ, কাকডোঙা, ধনশিৰী, কলং, কপিলী, মানাহ, সোৱনশিৰি, দিক্ৰং আদি ব্ৰহ্মপুত্ৰৰ উপনৈসমূহৰ কথাও উল্লেখ কৰিছে।\nপ্ৰকৃতিৰ অন্যতম গুৰুত্বপূৰ্ণ উপাদান নদীসমূহে নৈসৰ্গিক শোভা বৰ্ধন কৰাৰ ওপৰিও নৈপৰীয়া সংস্কৃতিৰো জন্ম দিছে। নদীৰ দুয়োপাৰত বসবাস কৰা বিভিন্ন জনগোষ্ঠীৰ সাংস্কৃতিক বিনিময়ত অসমৰ সংস্কৃতি সমৃদ্ধিশালী হোৱাৰ লগতে সংহতিৰ বাৰ্তাৰ প্ৰসাৰ ঘটিছে। ঔপন্যাসিকে এই জনগোষ্ঠীসমূহৰ কথা উল্লেখ কৰিছে এনেদৰে— “অঁকা, ডফলা, আবৰ, চিংফৌ, মিৰি ( এতিয়া মিচিং), টাই, আহোম, মৰাণ, মটক, চুটিয়া, কছাৰী, আও, আঙ্গামী, লঠা, নগা, মিকিৰ ( এতিয়া কাৰ্বি) , বড়ো, নেপালী, ভুটিয়া, খাছীয়া, জয়ন্তীয়া, গাৰো, মিচিমি, খামতি…. আৰু কত নাম আৰু চিনাকি!” (পৃ: ২)\nনদী আৰু মানুহৰ চিৰন্তন সম্পৰ্ক ঐতিহাসিকভাৱে সত্য। পৃথিৱীৰ বৃহৎ সভ্যতাসমূহ নদীক আধাৰ কৰি গঢ় লৈ উঠিছে। অসমৰ ক্ষেত্ৰত ব্ৰহ্মপুত্ৰ আৰু ইয়াৰ উপনৈসমূহে সাহিত্য-সংস্কৃতিৰ লগতে অন্যান্য দিশতো প্ৰভাৱ বিস্তাৰ কৰি আহিছে। নদীৰ দুয়ো পাৰত গঢ়ি উঠা সেউজীয়া অৰণ্য, নদীৰ বুকুত থকা জৈৱ-বৈচিত্ৰ্য আদি মানুহৰ সামূহিক পৰিচয়ৰ ধাৰক আৰু বাহক হৈ পৰিছে। ইয়াৰ সত্যতা প্ৰতিপন্ন কৰি ‘প্ৰেম অমৃতৰ নদী’ উপন্যাসত ঔপন্যাসিকে লোক সমাজে গছ-গছনি আৰু মাছৰ নামেৰে ঠাইৰ নামকৰণ কৰাৰ প্ৰসংগ উত্থাপন কৰিছে। উদাহৰণ স্বৰূপে— “অসম দেশৰ কোনো কোনো ঠাইৰ মানুহে গছৰ নামেৰে দিয়ে ঠাইৰ নাম বা গাঁৱৰ নাম। অমৰাগুৰি, ঔগুৰি, শিলিখাগুৰি, আমগুৰি, কঁঠালগুৰি, জামুগুৰি, তেঁতেলীগুৰি, জৰাগুৰি, নেমুগুৰি, চকলাটিং, লেতেকুগুৰি, শালনী, নাহৰণি, কপাহতলি ইত্যাদি। তেনেকৈ মাছৰ নামেৰেও ঠাইৰ নাম দিয়ে। চিতলমাৰী, ৰৌমাৰী, গৰৈমাৰী, শালমৰা, মিছামৰা, কাৱৈমাৰী, পুঠিমাৰী ইত্যাদি।” (পৃ: ৮)\nপ্ৰকৃতিৰ পৰা মানুহে জীৱন ধাৰণৰ বাবে প্ৰয়োজনীয় সকলো পাইছে। আহাৰ, আশ্ৰয়, জীৱিকা আৰু দৈনন্দিন জীৱনৰ বাবে শিক্ষা সকলো প্ৰকৃতিপ্ৰদত্ত। সেয়ে দাৰ্শনিক ৰুচোৰ “প্ৰকৃতিলৈ উভতি যোৱাৰ” কামনাৰ লগতে কবি ৱৰ্ডচৱৰ্থে “প্ৰকৃতিয়ে কেতিয়াও প্ৰতাৰণা কৰা নাছিল” বুলি মন্তব্য কৰিছে। ‘প্ৰেম অমৃতৰ নদী’ উপন্যাসত গোবিন্দগিৰি আৰু মনোৰমা আয়ে অৰণ্যৰ মাজত ডকাইতৰ হাতত পিন্ধি থকা কাপোৰকেইপদো হেৰুৱাই প্ৰকৃতিৰ আশ্ৰয় গ্ৰহণ কৰি লজ্জা নিবাৰণ কৰিবলগীয়া হৈছে। ঔপন্যাসিকে এই পৰিস্থিতিৰ বৰ্ণনা দাঙি ধৰিছে এনেদৰে— “উদং গাৰেই গোবিন্দগিৰি বহাৰ পৰা উঠিল আৰু অলপ নিলগতে থকা গছ দুজোপামানৰ পৰা কেঁচাপাত ছিঙি আনি নিজৰ কঁকালটো, তলপেটটো কোনোমতে ঢাকি ল’লে আৰু মনোৰমাকো গছপাতেৰেই গাটো ঢাকি ল’বলৈ ক’লে।“ (পৃ: ১২)\nপ্ৰকৃতিৰ বুকুত সেউজীয়া অৰণ্যই যেনেদৰে নৈসৰ্গিক শোভা বৰ্ধন কৰে, নদীৰ প্ৰবহমান গতিয়ে যেনদৰে সেই শোভাক এক নতুন আয়তন প্ৰদান কৰে; ঠিক তেনেদৰেই অৰণ্য আৰু নদীক আশ্ৰয় কৰি জীয়াই থকা পশু-পক্ষী, মাছ-কাছ আৰু কীট-পতংগ আদিয়ে প্ৰকৃতিৰ সৌন্দৰ্য বৃদ্ধিৰ লগতে জৈৱ-বৈচিত্ৰ্যৰ সমৃদ্ধিৰ ক্ষেত্ৰত সহায় কৰে। ‘প্ৰেম অমৃতৰ নদী’ উপন্যাসত ঔপন্যাসিকে সৰু-বৰ বিবিধ চৰাইৰ নাম উল্লেখ কৰাৰ লগতে সিহঁত যে মানুহৰ পৰা বেছি দূৰৈত নহয়, সেই কথা উল্লেখ কৰিছে। ঔপন্যাসিকে লিখিছে— “হাবিৰ চৰাইবোৰ বনৰীয়া হ’লেও সিহঁতৰ গাৰ ৰং-ৰহণ, গীত-মাতৰ লগতে দিন-ৰাতি কটাই থকা মানুহবোৰৰ তেনেই চিনাকি, বৰ আপোন। সিহঁতৰ নামবোৰো থলুৱা মানুহেই দিয়া। কাউৰী, শগুণ, ভাটৌ, শালিকী, কাণকূৰিকা, ঘনচিৰিকা, ফেঁচা, হুদু, শেন, চিলনী, মইনা, মৌপিয়া, তেলীয়া সাৰেং, বৰটোকোলা আৰু কত নামৰ কত যে চৰাই।… এই চিনাকি চৰাইৰ জগতখনৰ পৰা সিহঁতৰ লগতে সদায় থকা মানুহৰ জগতখননো কিমান দূৰত? সিহঁত দেখোন সদায় মানুহৰ মূৰৰ ওপৰতে উৰি ফুৰে।… হাবিৰ বুকুতে থকা পখিলা, জিঞা, উঁই, গুই, এন্দুৰ, পঁইতাচোৰা, ফেঁটী সাপ, মোচোৱা গোম, কাৰ্শলা, অজগৰ— এই প্ৰাণীবোৰো মানুহৰ পৰা বেছি দূৰৈৰ বাসিন্দা নহয়। সিহঁতকো বহুতেই চিনি পায়।” (পৃ: ১৬)\nসময় অনুসৰি প্ৰকৃতিৰ ৰূপ বিভিন্ন ধৰণৰ হয়। পুৱাৰ প্ৰকৃতিৰ সৌন্দৰ্যৰ লগত দুপৰীয়া বা সন্ধিয়াৰ প্ৰকৃতিৰ সৌন্দৰ্য একে নহয়। বিভিন্ন জন কবি-সাহিত্যিকে তেখেতসকলৰ ৰচনাত সময় ভেদে প্ৰকৃতিৰ ভিন্ন অৱস্থাৰ চিত্ৰ আঁকিবলৈ প্ৰয়াস কৰি আহিছে। ৰাতিপুৱাৰ প্ৰকৃতিৰ অনুপম ৰূপ মাধৱদেৱৰ ‘তেজৰে কমলাপতি পৰভাত নিন্দ’ বৰগীতটোত সুন্দৰকৈ প্ৰতিফলিত হৈছে। ‘প্ৰেম অমৃতৰ নদী’ উপন্যাসত ঔপন্যাসিকে পুৱাৰ প্ৰকৃতিৰ সৌন্দৰ্যৰ আভাস কিশোৰ মাধৱদেৱৰ মুখেৰে ব্যক্ত কৰাইছে— “বহুতেই বুজিব নোৱাৰে। মই সদায় ৰাতিপুৱা বেলিটো ওলোৱা চাই বৰ ভাল পাওঁ। সেই বেলিটো ওলোৱাৰ আগতে যে হাবিৰ সিপাৰৰ পূবফালৰ আকাশখনত কোমল, বগা পোহৰবোৰ জিলিকি উঠে, সেয়া চাই মোৰ বৰ ভাল লাগে। বনৰীয়া ধুনীয়া ধুনীয়া চৰাইবোৰ যে হাবিৰ পৰা আহি উৰি ঘূৰি ফুৰে, সেইবোৰ চাই মোৰ বৰ ভাল লাগে, সিহঁতে কিবা গানো গায়, মাতবোৰ যে ইমান সোৱাদ লগা মিঠা!” (পৃ: ১৯)\nমাধৱদেৱৰ সমকালীন অসমত মাটি-বাৰীৰ লগতে প্ৰাকৃতিক পৰিৱেশৰ উপকৰণ— গছ-গছনি, জীৱ-জন্তু, মাছ-পুঠি আদিক সম্পত্তি বুলি গণ্য কৰা হৈছিল। এই সম্পত্তিসমূহৰ বৃদ্ধি আৰু সুৰক্ষাৰ বাবে সেই সময়ৰ ৰজা-প্ৰজা সকলোৱে চেষ্টা কৰিছিল। ঔপন্যাসিকগৰাকীয়ে এই কথাৰ বিৱৰণ দিছে এনেদৰে— “আগৰ দিনতে নহয় আজিকালিও মাটি-বাৰীক যেনেকৈ মূল্যবান সম্পত্তি বুলি গণ্য কৰা হয়, ধন-সোণ, হাবিত থকা বা বাৰীত থকা নাহৰ, চেগুন, কঁঠাল, জামু আদি কাঠৰ গছকো সম্পত্তি বুলি ধৰা হয়, নিজৰ পুখুৰী-বিল আদিত থকা বা পোহা ৰৌ, বাহু, চিতল, মিৰিকা, শাল, শ’ল আদি মাছকো এবিধ সম্পত্তি বুলিয়ে গণ্য কৰা হয়। তেনেকৈ নিজৰ গোহালিৰ গৰু, ম’হ, ছাগলী, ঘোঁৰা আদিক, আৰু গড়ালত হাঁহ, কুকুৰা, পাৰ আদিকো সম্পত্তি বুলিয়েই গণ্য কৰে আৰু সেইবোৰ ৰক্ষা কৰিবলৈ যত্ন কৰে, বঢ়াবলৈ চেষ্টা কৰে, এয়া সাধাৰণ মানুহৰ কথা।”\n“একোখন দেশৰ ৰজাইও নিজৰ ৰাজভঁৰালৰ ধন-সোণ ৰক্ষা কৰিবলৈ আৰু বঢ়াবলৈ সদায় চেষ্টা কৰে। নিজৰ ৰাজ্যখনৰ মাটি বঢ়াবলৈও যুঁজ-বাগৰ কৰে, নিজৰ দেশৰ মাটিৰ সীমা আন কোনেও যাতে পাৰ হ’ব নোৱাৰে, তাৰ কাৰণে সৈন্য-সামন্ত দি দেশ ৰক্ষাৰ ব্যৱস্থা কৰে। দেশৰ ভিতৰৰ অৰণ্য, হাবি-জংঘলত থকা মূল্যবান গছবোৰ ৰক্ষা কৰাৰ ব্যৱস্থা কৰে, আৰু হাবিত থকা হাতী, শৰ পহু, হৰিণা পহু, ম’হ, গাহৰিৰ নিচিনা দামী জন্তুবোৰ যিকোনো উপায়েৰে ৰক্ষা কৰাৰ ব্যৱস্থা কৰে। হাবিত থকা গঁড়ৰ মূল্য আৰু মৰ্যাদা বহুত বেছি। হাবিৰ ভিতৰে-বাহিৰে গঁড়বোৰ ঘূৰি ফুৰে। চল পালেই কিছুমান মানুহে গঁড় খুঁচি-কাটি মাৰে, আৰু গঁড়ৰ খড়্গটো ক’ৰবালৈ নি বেচেগৈ। বহুতে গঁড়ৰ মাংসও খায়।” (পৃ: ৭৩)\n| আৰু পঢ়ক: বৰ্ণিল সময়ৰ দস্তাবেজ: নবীন বৰুৱাৰ ‘কটন কলেজ’\nঔপন্যাসিক চৈয়দ আব্দুল মালিকৰ ‘প্ৰেম অমৃতৰ নদী’ উপন্যাসত প্ৰকৃতিৰ ত্ৰৈমাত্ৰিক ৰূপৰ প্ৰতিফলন ঘটিছে। প্ৰকৃতিৰ নৈসৰ্গিক শোভা, প্ৰকৃতি আৰু মানুহৰ চিৰন্তন সম্পৰ্ক আৰু প্ৰাকৃতিক পৰিৱেশ তথা সম্পদৰ সংৰক্ষণ সম্পৰ্কীয় ধাৰণাই উপন্যাসখনক এক নতুন মাত্ৰা প্ৰদান কৰিছে। ঔপন্যাসিকে কেৱল প্ৰকৃতিৰ সৌন্দৰ্যৰ বৰ্ণনা কৰিয়েই ক্ষান্ত থকা নাই, উপন্যাসখনৰ বিষয়বস্তুৰ লগত সংগতি ৰাখি প্ৰাকৃতিক পৰিৱেশ সংৰক্ষণ সম্পৰ্কীয় চিন্তা-চৰ্চাৰো সমাৱেশ ঘটাইছে। নৱবৈষ্ণৱ ধৰ্মৰ অন্যতম প্ৰচাৰক মহাপুৰুষ মাধৱদেৱৰ জীৱন আধাৰিত উপন্যাসখনত ঔপন্যাসিকগৰাকীৰ জীৱন দৰ্শনৰ লগতে প্ৰকৃতি দৰ্শনেও গুৰুত্বপূৰ্ণ ভূমিকা পালন কৰিবলৈ সক্ষম হৈছে।\nলেখকৰ ঠিকনা: অসমীয়া বিভাগ, শ্বহীদ পিয়লি ফুকন কলেজ, নামতি\nহায়, অসমৰ ভাষাপ্ৰেমী!...\n← প্রসংগ: ভোগালী বিহু\nউত্তৰ-পূৰ্বাঞ্চল: য’ত ‘সময়ৰ টিকনি’ পিছফালে উৰে →


Search Result of Mughal Era\nSonowal, Himanta remembers martyrs of Alaboi Battle on ‘Alaboi Smriti Divas’\nAssam Chief Minister, Sarbananda Sonowal and Health Minister Himanta Biswa Sarma paid tribute to the soldiers from Assam who attained martyrdom in the historic Alaboi battle against the Mughals in 1669.\nActor Kareena Kapoor will undergo dialect training for her historical period drama "Takht", which is based in the Mughal era and chronicles the story of two warring brothers.\nSonowal likens Pulwama incident to 'attacks of Mughals'\nAssam Chief Minister Sarbananda Sonowal Sunday likened the Pulwama terror incident, in which 40 CRPF personnel were killed, to the "attacks of Mughals".\nচৰ সোধাই মহিলাৰ সৌন্দৰ্য বৃদ্ধি কৰা এখন দেশৰ আজৱ নিয়ম, ৫০ টা চৰৰ বিনিময়ত ছাল হৈ পৰে উজ্জ্বল\nমহিলাসকলে প্ৰতিদিনে ৫০ টাকৈ চৰ খাই\nভাৰতৰ সৰ্ববৃহৎ ম'বাইল অপাৰেটৰ ৰিলায়েন্স জিঅ’ই বৃদ্ধি কৰিলে প্ৰিপেইড শুল্ক\nএয়াৰটেল আৰু ভোডাফোন আইডিয়াই যোৱা সপ্তাহত বিত্তীয় উন্নতিৰ বাবে তেওঁলোকৰ প্ৰিপেইড আঁচনিৰ শুল্ক ২৫ শতাংশলৈকে বৃদ্ধি কৰাৰ কথা ঘোষণা কৰিছিল।\nশিল্পী সাহিত্যিক গোকুল পাঠকলৈ মৰণোত্তৰভাৱে আৰু বৰ্ষীয়ান অভিনেত্ৰী নগাঁৱৰ প্ৰভা হাজৰিকালৈ অসম অনুসূচিত জাতি প্ৰাণ বঁটা\nঅসম চৰকাৰৰ কেবিনেট মন্ত্ৰী পীয়ুষ হাজৰিকা , আন্তৰ্জাতিক খ্যাতি সম্পন্ন খেলুৱৈ হিমা দাস আৰু সংবাদকৰ্মী উজ্জ্বল জ্যোতি দাসক অনুসূচিত জাতি যুৱ প্ৰতিভা বঁটা আগবঢ়াইছিল এই এন জি অ' টোৱে৷\nএতিয়াৰে পৰা বিপৰীত লিংগৰ দ্বাৰা থেৰাপী বা মালিচ দিব নোৱাৰিব গুৱাহাটী মহানগৰীৰ স্পা, বিউটী পাৰ্লাৰ আৰু চেলুনত\nমহানগৰীৰ বিভিন্ন ঠাইত গঢ় লৈ উঠা বহু পাৰ্লাৰ, চেলুন, স্পা আদিৰ ক্ষেত্রত উত্থাপন হোৱা কেতবোৰ অভিযোগৰ প্ৰতি লক্ষ্য ৰাখি পৌৰ নিগমে এনে বিশেষ নিৰ্দেশনা জাৰি কৰিছে ।\nভাৰতীয় সেনা বাহিনীয়ে অপাৰেচন সদ্ভাৱনা আঁচনিৰ অধীনত বিতৰণ কৰিলে চাইকেল\nসেনা বিষয়া গৰাকীয়ে পৰৱৰ্তী পৰ্যায়ত অঞ্চলটোৰ দুখীয়া ছাত্ৰ-ছাত্ৰী সকলৰ মাজত পুনৰ চাইকেল বিতৰণ কৰা হ’ব বুলিও প্ৰতিশ্ৰুতি প্ৰদান কৰে ৷\n১৭০ বাৰ কেম'থেৰাপী লোৱাৰ পিচতো পিতৃত্ব লাভৰ সৌভাগ্য হোৱা ব্যক্তিগৰাকী\nজনাথনৰ বয়স বৰ্তমান ৩২ বছৰ আৰু তেওঁৰ দেউতাক হোৱাৰ সপোন বৰ্তমান পূৰণ হৈছে\nক্ৰিকেটৰ ভগৱান শচীন তেণ্ডুলকাৰে অসমত প্ৰদান কৰিলে ৰেটিনা কেমেৰা\nএই দান তেওঁৰ ফাউণ্ডেচনৰ জৰিয়তে কৰা হৈছে।\nAll Rights Reserved 2021 © The Janambhumi | Total visits : 67839568


লিভাৰ চিৰোছিছ (cirrhosis of liver)বা যকৃত বিকল ৰোগ : — Vikaspedia\nআপুনি কেতবোৰ এনেকুৱা ৰোগী দেখিছেনে যাৰ পেটটো ফুলি গৈছে,হাত ভৰি ক্ষীনাই গৈছে, মুখৰ হনু ওলাই গৈছে, কপালৰ দুয়ো ফালে যাক গাঁৱলীয়া ভাষাত কুম সোমাই যোৱা বুলি কয়?\nএনেধৰণৰ ৰোগী সাধাৰণতে যকৃত বিকল অৰ্থাৎ cirrhosis of liver নামেৰে জনা যায়। অসমত এই ৰোগীৰ সংখ্যা দিনক দিনে বাঢ়িব ধৰিছে।\nসেয়েহে এই লিখনীটোৰ জৰিয়তে ৰাইজক সজাগ কৰিবলৈ চেষ্টা কৰিম।কিয়নো ৰোগৰ ক্ৰমবৰ্ধমান অতি ভয়াবহ তথা চিকিৎসা অসাধ্য।\nমানৱ শৰীৰৰ আটাইতকৈ মূল্যবান অংগ তথা গ্ৰন্থিটোৱেই হ'ল যকৃত বা লিভাৰ। যকৃতে খাদ্য হজম কৰাৰ পৰা আদি কৰি খাদ্যসমূহৰ পৰিপাক প্রক্রিয়াত মুখ্য ভূমিকা লয়।\nসেয়েহে আমি খোৱা খাদ্য সমূহ পৰিপাক হৈ সূক্ষ্ম কনালৈ ৰূপান্তৰিত হৈ কোষ সমূহক সন্তুলিত আৰু সবল কৰি ৰখাত যকৃতেই মুখ্য ভূমিকা পালন কৰে। ইয়াৰোপৰি-\n*ৰক্ত গোট মৰা,\n*প্ৰয়োজনত ৰক্ত উৎপাদন কৰা,\n*বীজাণুৰ পৰা শৰীৰটোক বচাই ৰখা,\n*শৰীৰৰ ভিতৰত জমা হোৱা বিষাক্ত তত্ত্ব সমূহ ধ্বংস কৰাত লিভাৰ তথা যকৃতে মুখ্য ভূমিকা পালন কৰে।\nমূলতঃ কব পাৰি শৰীৰৰ সুস্থতা ৰক্ষাত যকৃতৰ ভূমিকা অপাৰ। যেতিয়া কোনো কাৰণত যকৃতৰ বিকৃতি হৈ কোষ বোৰ নষ্ট হয় তেনে অৱস্থাক চিকিৎসা বিজ্ঞানৰ ভাষাত চিৰোছিছ অফ লিভাৰ বুলি কোৱা হয়।\nছিৰোচিছৰ কাৰণ -\n১)অত্যাধিক মদ্যপান কৰা ।\n২)যকৃতৰ সংক্ৰমণ যেনে হেঁপাতাইতিজ বি আৰু চি ৰোগত ভোগা ৰোগীয়ে ভাইৰাছ বীজাণু নাশক ঔষধ সেৱন নকৰিলে পৰবৰ্তী সময়ত এই ৰোগত ভুগিব পাৰে।\n৩)অত্যাধিক বিষ নাশক ঔষধ সেৱন তথা যকৃতৰ অনিষ্ট সাধন কৰা ঔষধ সেৱন কৰা।\n৪)অন্য কেতবোৰ মাদক দ্ৰব্য যেনে বহুদিনলৈ\n*ভাং সেৱন কৰা,\n*পান মছলা জাতীয় দ্ৰব্য সেৱন কৰা,\n*ড্ৰাগছ সেৱন কৰা।\n৫)অত্যাধিক শকত ৰোগী, ডায়েবেটিজ ৰোগী, ফেটি লিভাৰৰ বেমাৰত ভোগা ৰোগী, আলফা ১ এন্টি ট্ৰিপচিন নামৰ এবিধ তত্ত্বৰ অভাৱ হোৱা আদি কাৰণটো যকৃতৰ চিৰোচিছ হব পাৰে।\n৬)যকৃতৰ পৰা নিৰ্গত পিত্তৰস যাক বাইল বুলি কোৱা হয় এই বাইল যদি পিত্তনলীৰ ভিতৰত গোট মাৰি থাকে তাৰ কাৰণেও এই ৰোগ হব পাৰে।যাক বিলিয়াৰী চিৰোচিছ বুলি কোৱা হয়।\n৭)শৰীৰত ৰোগ প্ৰতিৰোধ ক্ষমতা কমি গলে বা ৰোগ প্ৰতিৰোধ ক্ষমতাৰ বিসংগতি যাক অটো ইমিউন ডিজিজ বুলি কোৱা হয় তেনে কাৰণটো লিভাৰৰ চিৰোচিছ হব পাৰে।\nচিৰোচিছৰ লক্ষণ -\nচিৰোছিছ ৰোগৰ প্ৰাদুৰ্ভাৱক মূলতঃ চাৰিটা পৰ্য্যায়ত ভাগ কৰিব পাৰি-\nপ্ৰথমাৱস্থাত যকৃতৰ কোষবোৰ ফুলি উঠে। এই অৱস্থাত যকৃতৰ বৃদ্ধি হব পাৰে। ৰোগীয়ে আভোক অনুভৱ কৰিব, বমি বমি অনুভৱ কৰিব পেটৰ সোঁফালে সামান্য বিষ তথা কেতবোৰ ৰোগীৰ জণ্ডিচ হোৱাও দেখা যায়। বেছিভাগ ৰোগীৰ কোনো লক্ষণ প্ৰাদুৰ্ভাৱ নহয়।এনে অৱস্থাক আয়ুৰ্বেদীকত যকৃত হলুদৰ বুলি কয়।\nএই অৱস্থাত যকৃতৰ কোষবোৰৰ কিছু অংশ নষ্ট হবলৈ ধৰে আৰু লিভাৰত দাগ পৰিব ধৰে।উপযুক্ত চিকিৎসাৰ ফলত এই দাগবোৰ মষিমূৰ কৰিব পাৰি।\nৰোগীয়ে দূৰ্বল অনুভৱ কৰিব লগতে ওপৰোক্ত লক্ষণ সমূহ দেখা দিব পাৰে।কেতিয়াবা একো গম নোপোৱাকৈয়েই যকৃতৰ ভিতৰত এই বিকৃতি হৈ থাকিব পাৰে।\nএই অৱস্থাত যকৃতৰ কোষৰ সম্পূৰ্ণ বিকৃতি হৈ কোষবোৰ অকৰ্মন্য হবলৈ ধৰে। বিকৃতি বিজ্ঞানৰ ভাষাত এই অৱস্থাটোকেই চিৰোচিছ অফ লিভাৰ বুলি কয়। বহু ৰোগীৰ এনে অৱস্থাটোত-\n*সামান্য ধৰণে পেটত পানী জমা হোৱা,\n*ৰক্তহীনতা, আভোক আদি লক্ষণ দেখা দিব ধৰে।\nৰোগীৰ যকৃত শুকাই যাবলৈ আৰম্ভ কৰে। এই অৱস্থাক আয়ুৰ্বেদত পিচ্ছা উৎপত্তি বুলি কয়।\n*চতুৰ্থ অৱস্থা:এই অৱস্থাটোক হেপাটিক ফেইলৰ বা যকৃত বিকল অৱস্থা বুলি কোৱা হয়।তৃতীয় অৱস্থাৰ পৰা চতুৰ্থ অৱস্থালৈ আহিবলৈ বহুদিন সময় লাগে।\nঅৰ্থাৎ তৃতীয় অৱস্থাত চিকিৎসকৰ পৰামৰ্শ ললে যকৃত বিকল হোৱাৰ পৰা কিছু দিন বা বছৰলৈ বাছি থাকিব পাৰি।\nএই অৱস্থাত ৰোগীৰ পেটত পানী জমা হবলৈ ধৰে আৰু ক্ৰমান্নয়ে গোটেই শৰীৰ ফুলি শৰীৰৰ ওজন বৃদ্ধি হবলৈ ধৰে।এই অৱস্থাক আয়ুৰ্বেদত জলোদৰ বুলি কয়।\nপেটৰ ভিতৰৰ ৰক্ত নলিকা ফাটি গৈ ৰক্ত বমি হব পাৰে। ৰোগীৰ জণ্ডিচ হৈ গোটেই শৰীৰ খজুৱাব পাৰে। আৰু কেতিয়াবা জণ্ডিচ বাঢ়ি গৈ ৰোগীজনৰ কিডনী ও বিকল হৈ ৰোগীৰ মৃত্যও হোৱা দেখা যায়।\nএই ৰোগৰ পৰা বাছি থকাৰ উপায়-\nওপৰত উল্লেখ কৰা কাৰণ সমূহৰ পৰা আঁতৰি থাকি আমি আমাৰ যকৃতক সুস্থ কৰি ৰাখিব পাৰো। লগতে চিকিৎসকৰ হতুৱাই চিকিৎসা কৰিও এই ৰোগৰ ক্ৰমবৰ্ধমানক নিয়ন্ত্ৰণ কৰিব পাৰি।\nকেনবোৰ খাদ্য আপুনি নাখাব?\n১)অত্যাধিক মছলা যুক্ত খাদ্য নাখাব।\n২)ফাষ্ট ফুড, পুৰি, পৰঠা, আদি নাখাব।\n৩)চৰ্বী জাতীয় তথা অত্যাধিক প্ৰতিনযুক্ত খাদ্য নাখাব।\n৪)ছাগলী মাংস, ব্ৰইলাৰ মুৰ্গীৰ মাংস, গৰু মাংস নাখাব।\n৫)নিমখ কমাই খাব।\nএই ৰোগৰ আয়ুৰ্বেদিক চিকিৎসা তথা পথ্য।\n১)আয়ুৰ্বেদৰ মতে উত্তম খাদ্য হ'ল গাখীৰ। নিতৌ দুই তিনি লিটাৰ গাখীৰ খাব লাগে।প্ৰয়োজনত ভোকত বা পিয়াঁহটো গাখীৰহে খাব লাহে।\nসকলো খাদ্য বৰ্জন কৰি কিছু দিনলৈ চিকিৎসকৰ তত্বাৱধানত কৰা এনে চিকিৎসা পদ্ধতিক কল্প আহাৰ চিকিৎসা বুলি কোৱা হয়।\n২)শিলিখা এই ৰোগৰ মহৌষধ। শুদ্ধ গোমূত্ৰৰ লগত প্ৰস্তুত কৰা এবিধ ঔষধ যাক গোমূত্ৰহৰিতকী বুলি কোৱা হয় এই ৰোগত ই বৰ উপকাৰী।\n৩)কচু জাতীয় খাদ্য খাব লাগে। কচুৰ কাণ্ড এই ৰোগত বৰ উপকাৰী।\n৪)শৰীৰ সন্তুলন কৰি ৰাখিবলৈ\n*ডালিম প্ৰভৃতি ফল খাব পাৰে।\n৫)আহযুক্ত খাদ্য যেনে যিকোনো\n*কোমোৰা, আদি উপকাৰী।\n৬)যকৃতৰ সুস্থতাৰ বাবে\nপ্ৰভৃতি অনেক বনৌষধি ব্যৱহাৰ কৰিব পাৰি।\nযিহেতু ৰোগবিধ অতি জটিল সেয়েহে এজন অভিজ্ঞ আয়ুৰ্বেদিক চিকিৎসকৰ পৰামৰ্শ নিশ্চয় লব। ইয়াৰোপৰি-\n*আৰোগ্য বর্ধিনী বতী,\n*জল উদৰাৰী ৰস প্ৰভৃতি অনেক ঔষধি উপলব্ধ এনে ৰোগৰ চিকিৎসাৰ বাবে।\nতদুপৰি আয়ুৰ্বেদিক চিকিৎসালয়ত ভৰ্তি কৰি বৰ্ধমান ৰসায়ন চিকিৎসা,পঞ্চকৰ্ম চিকিৎসা আদি বিভিন্ন পদ্ধতি অৱলম্বন কৰি এনে ৰোগৰ চিকিৎসা কৰা হয়।\nমনত ৰাখিব যে অন্তিম পৰ্য্যায়ত যকৃত পুনঃ সংৰোপন (liver transplant)ৰ বাহিৰে কোনো ধৰণৰ চিকিৎসাই ৰোগীক আৰোগ্য কৰিব নোৱাৰে। সেয়েহে যিমান পাৰি সোনকালে চিকিৎসা কৰিলে ৰোগী আৰোগ্য লাভ কৰে।


আমোলমোল শেৱালিৰ গোন্ধ - Prangon\nআমোলমোল শেৱালিৰ গোন্ধ\nঋষিকন্যা বি দাস\nAlbert Camus এ কৈছিল- “Autumn isasecond spring where every leaf isaflower” বসন্তৰ পিছত আমি অপেক্ষা কৰা সময়খিনিয়েই শৰৎ। যেতিয়া বৰ্ষাই ধুই থৈ যোৱাৰ পিছত শৰতে পৃথিৱীৰ সিক্ততাক জুৰ দিয়ে,যেতিয়া নৈৰ মামৰে ধৰা ৰং কৃষ্ণ নীলা হয়, যেতিয়া অনবৰতে উন্দোলাই থকা আকাশখনেও যত অভিমান সেইবাৰলৈ বুলি এৰি নীলাভ হয়, যেতিয়া ঘৰৰ পদূলিত ফুলা বগা ফুল আৰু তাৰ কণমানি ডাঠ কমলা ঠাৰিৰ শেৱালিবোৰে বাটৰুৱাক মোহাচ্ছন্ন কৰে, মইনাহঁ‌তে যেতিয়া ৰ’দ নোলাওতেই কুঁৱলী ফালি ফালি তলসৰা শেৱালিবোৰ ফ্ৰকৰ কোচত, খৰাহী একোটাত সামৰি লোৱাৰ প্ৰতিযোগিতা চলায়, যেতিয়া জোনবাই আৰু তৰাবোৰে আইতা আৰু নাতি-নাতিনীহঁ‌তক চোতালত বহি সাধুৰ লগতে নানা কথাৰ টোপোলাটো মেলিবলৈ হাত বাউল দি মাতে, যেতিয়া দূবৰিত জিলিকা নিয়ৰৰ টোপালবোৰ আমি চকুত সানি ল’ব পাৰো,যেতিয়া আমাৰ আপোন পথাৰবোৰে সেউজীয়া বিপ্লৱৰ জোৱাৰ আনে, যেতিয়া কোনো সৃষ্টিশীল মনে কহুঁ‌ৱা ফুলা দেখি অধীৰ হয় নৱ সৃষ্টিৰ উন্মাদনাত তেতিয়াই জানো শৰৎ নাহে। মই শৰৎ ভাল পাওঁ নানানটা কাৰণত।প্ৰথম আৰু প্ৰধান কাৰণ হ’ল ইয়াত অহৰহ সৃষ্টিৰ প্ৰেৰণা আছে।ইয়াত আছে অজস্ৰ সোপান যি আমাক সমৃদ্ধ কৰে আমৃত্যু। শৰততেইতো শ্ৰীকৃষ্ণই বৃন্দাবনত মুৰুলীৰ সুৰেৰে বৃন্দাবনৰ গোপীসৱক আচন্ন কৰিছিল। কেৱল গোপীসৱকেই নে? সেই সুৰে আলোড়িত কৰিছিল বৃন্দাবনৰ আত্মাক।\n‘শৰত কাল ৰাতি অতি বিতোপন, ৰাস ক্ৰীড়া কৰিতে কৃষ্ণৰ ভৈল মন’।।।\nমই একান্তই আপোন অনুভৱ কৰা ঋতুৱেই হ’ল শৰৎ। শৰৎ বুলিলেই তাত দূৰ্গোৎসৱৰ মাদকতা থাকিব, উলহ-মালহ থাকিব।আমি যেতিয়া নিচেই সৰু আছিলো, দূৰ্গা পূজাত গৈ ভিন্ন ধৰণৰ দোকান দৰ্শন কৰাটো এক উল্লেখযোগ্য আৰু সবাতোকৈ ভাল লগা কাম আছিল, ক্ৰয় কৰাটো পিছৰ কথা। এটা ডাঙৰ বেলুন লৈ ঘৰমুৱা হোৱাৰ গৌৰৱেই আছিল অনন্য। অলপ যদি ব্যক্তিগত কথাৰ প্ৰসংগলৈ আহো -আমি প্ৰত্যেকবাৰেই টীয়ক চাহ বাগানলৈ দূৰ্গা পূজা চাবলৈ যাও। মটৰ চাইকেলত মা-দে’তামনিৰ মাজত বহি যোৱাৰ দিনৰ পৰা এতিয়ালৈ পৰম্পৰাটোত বিৰতি পৰিবলৈ পৰাপক্ষত দিয়া হোৱা নাই। দৰাচলতে দূৰ্গা পূজাৰ পৰিৱেশেই এক সুকীয়া পৰিৱেশ। আমি বিশেষকৈ সেই পৰিৱেশৰ লগত একাত্ম হ’বলৈ বা আমেজ ল’বলৈহে ওলাই যাও। পূৰ্বৰ ব্যস্ততাপূৰ্ণ আটাইকেইটা মাহ পাৰ কৰি যেতিয়া আপোন ঘৰখনলৈ ভিন্ন প্ৰান্তত পঢ়ি থকা বা কৰ্মৰত ছাত্ৰ-ছাত্ৰীসমূহ আৰু ব্যক্তিসকল উভতি আহে কিছুদিনলৈ হ’লেও, তেতিয়া তেওঁলোকে সেই শাৰদীয় দূৰ্গোৎসৱৰ মাদকতা বাৰুকৈয়ে উপলব্ধি কৰে, আনতকৈ অলপ হ’লেও পৃথককৈ।\nবৰ্তমানৰ পটভূমিত লিখা লেখা হিচাপে কৰ’ণা ৰ কথা উল্লেখ নকৰিলে লেখাটো সম্পূৰ্ণ নহ’ব। কৰ’ণাই এইবাৰ ৰ দূৰ্গা পূজাতো নিশ্চয়কৈ এক বিৰূপ প্ৰভাৱ পেলাব।দূৰ্গা পূজাকেই কেন্দ্ৰ কৰি যিসমূহ অন্যতম সফল ব্যৱসায় চলি আহিছিল,সেই সমূহো এইবাৰ হয়তো অসফল হ’ব। সাম্প্ৰতিক পৰিস্থিতিত দেশৰ অৰ্থনৈতিক মন্দাৱস্থাৰ কথা মই বেলেগকৈ উল্লেখ কৰাৰ প্ৰয়োজন নাই। এনে পৰিস্থিতিত সমগ্ৰ বজাৰ ব্যৱস্থাটোতেই এক বৃহৎ খেলিমেলিৰ সৃষ্টি হৈছে । এতিয়া যদি চাও আমাৰ গাঁ‌ৱৰ,নগৰৰ দুবেলা দুমুঠিৰ কাৰণে নিতৌ শাৰীৰিক পৰিশ্ৰম কৰা বেছিভাগ মানুহেই দূৰ্গা পূজা বুলিলেই এসাজ নতুন কাপোৰৰ কথা মনলৈ আনে। সেই দেউতাকজনে হয়তো নিজৰ ল’ৰা-ছোৱালীকেইটাৰ মুখত এইবাৰ হাঁহি বিৰিঙাব নোৱাৰিব। সময় এতিয়া এনেকুৱা যে আমি এসাঁজ ভালকৈ খাবলৈও চিন্তা কৰিব লগা হ’ব আৰু বহুতেই চিন্তা কৰিবলগা হৈছেই।।।\nশৰতেই অনাবিল আনন্দ দিয়ে, আনি দিয়ে ঐশ্বৰ্যৰ বিপুল সম্ভাৰ ,শৰৎ নিজেই সুন্দৰতাৰ এক অনন্য প্ৰতীক। শৰতে আহি আমাৰ মনবোৰ প্ৰফুল্লিত কৰক, এক পৰিৱেশৰ সূচনা কৰক যি উন্মোচন কৰিব আকৌ পূৰ্বৰ দৰে অথচ পূৰ্বতকৈ সুন্দৰ পৰিৱেশ। স্কটিছ অভিনেতা আৰু লেখক Robbie Coltrane ৰ মতে, “Its like going back to school. you know autumn! time for ‘Harry Potter’.” এই সময়ছোৱাতেই আমি নিজৰ বাবে সময় দিবলৈ ,অলপমান অৱসাদ দূৰ কৰিবলৈ এক পৰিৱেশ আমাৰ চাৰিওফালে দেখা পাওঁ।এনে সময়ত এখন ভাল গ্ৰন্থই নিশ্চিতভাৱে আমাৰ মন-মগজুত সুদূৰ প্ৰসাৰী প্ৰভাৱ বিস্তাৰ কৰিব। পৃথিৱীত গ্ৰন্থই সকলো কথা শিকাব নোৱাৰে সেইটো সঁ‌চা, কিন্তু গ্ৰন্থই আমাক পোহৰাই এনেভাৱে সজাই তোলে যাৰ বাবে আমি আমাৰ চিন্তাবোৰ উত্তৰ প্ৰজন্মলৈ কঢ়িয়াই নিব পাৰো একো একোটা সবল যুগজয়ী যুক্তিসহ। শেষত এটাই আশা কৰিছো শৰৎ কাল এক সংকল্প হওক, হাজাৰজন উঠি অহা ল’ৰা-ছোৱালীৰ কৰ্মপ্ৰেৰণাদায়ক প্ৰদীপ হওক। উজ্জ্বলাওক ধৰা।\nনষ্টালজিয়া অংকুৰিমা দাস - February 1, 2021 1\nসৰুতে সাধাৰণ জ্ঞানৰ প্ৰশ্নৰ উত্তৰত লিখিছিলো। দ্বিতীয় মানত পঢ়া মইজনীয়ে সেইখিনি সময়ত জনা নাছিলো যে এসময়ত এই নামটো মোৰ হৃদয়ত এনেদৰে...


Pantacool in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Pantacool ar byavahar, ppali, parshwakriya, upkaar, kriya-pratikriya aaru satarkatabani\nPantacool in Assamese\nPantacool ৰ মূল্য আৰু পেকৰ চাইজ - Pantacool Price and Pack Size in Assamese - Pantacool ar mulya aaru pakor size\nPantacool ৰ লাভ আৰু ব্যৱহাৰসমূহ- Pantacool Benefits & Uses in Assamese- Pantacool ar laabh aaru byavaharsamuh\nPantacool ৰ পালি আৰু সেয়া কেনেদৰে ল'ব- Pantacool Dosage & How to Take in Assamese - Pantacool ar paali aaru xeya kenedore lobo\nPantacool ৰ পাৰ্শ্চক্ৰিয়াসমূহ- Pantacool Side Effects in Assamese- Pantacool ar parshwakriyasamuh\nPantacool সংক্ৰান্ত সতৰ্কতাবাণীসমূহ- Pantacool Related Warnings in Assamese- Pantacool xonkranta xatarkatabanisamuh\nঅইন দৰৱৰ সৈতে Pantacoolৰ গুৰুতৰ ক্ৰিয়া-প্ৰতিক্ৰিয়া- Severe Interaction of Pantacool with Other Drugs in Assamese- Oinor xoite Pantacool ar gurutor kriya-pratikriya\nPantacool মতভেদসমূহ- Pantacool Contraindications in Assamese- Pantacool nishedhsamuh\nPantacool ৰ বিষয়ে সততে সোধা প্ৰশ্নসমূহ- Frequently asked Questions about Pantacool in Assamese- Pantacool ar bikhoye satate xodha prashnasamuh\nখাদ্য আৰু মদৰ সৈতে Pantacool ক্ৰিয়া-প্ৰতিক্ৰিয়া- Pantacool Interactions with Food and Alcohol in Assamese- khadya aaru modor xoite Pantacool kriya-pratikriya\nPantacool ৰ লাভ আৰু ব্যৱহাৰসমূহ - Pantacool Benefits & Uses in Assamese - Pantacool ar laabh aaru byavaharsamuh\nPantacool তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nPantacool ৰ পালি আৰু সেয়া কেনেদৰে ল'ব - Pantacool Dosage & How to Take in Assamese - Pantacool ar paali aaru xeya kenedore lobo\nPantacool-ৰ উপাদানসমূহ - Pantacool Active Ingredients in Assamese - Pantacool-ar upadaansamuh\nPantacool ৰ পাৰ্শ্চক্ৰিয়াসমূহ - Pantacool Side Effects in Assamese - Pantacool ar parshwakriyasamuh\nগৱেষণাৰ ভিত্তিত, Pantacool ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nPantacool সংক্ৰান্ত সতৰ্কতাবাণীসমূহ - Pantacool Related Warnings in Assamese - Pantacool xonkranta xatarkatabanisamuh\nPantacool-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Pantacool পাৰ্শ্ব-প্ৰতিক্ৰিয়াৰ কখা চিন্তা নকৰাকৈ গ্ৰহণ কৰিব পাৰে।\nPantacool-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাই Pantacoolৰ পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই Pantacool গ্ৰহণ কৰা লগে লগে বন্ধ কৰক। আপোনাৰ চিকিতসকৰ সৈতে কথা পাতক আৰু আপোনাৰ চিকিতসকৰ পৰামৰ্শ লৈহে পিছত ব্যৱহাৰ কৰিব।\nবৃক্কত Pantacool কি প্ৰভাৱ দেখা গৈছে?\nPantacoolৰ বৃক্ক ৰ ওপৰত কোনো পাৰ্শ্ব-প্ৰতিক্ৰিয়া নাই।\nযকৃতত Pantacool কি প্ৰভাৱ দেখা গৈছে?\nPantacoolৰ কলিজা ৰ ওপৰত মৃদু পাৰ্শ্ব-প্ৰতিক্ৰিয়া আছে।\nহৃদযন্ত্ৰৰ ক্ষেত্ৰত Pantacool ৰ কি প্ৰভাৱ দেখা গৈছে?\nPantacoolৰ ব্যৱহাৰে হৃদয় ৰ ওপৰত কোনো ক্ষতিকাৰক প্ৰভাৱ নেপেলায়।\nঅইন দৰৱৰ সৈতে Pantacoolৰ গুৰুতৰ ক্ৰিয়া-প্ৰতিক্ৰিয়া - Severe Interaction of Pantacool with Other Drugs in Assamese - Oinor xoite Pantacool ar gurutor kriya-pratikriya\nPantacool তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nPantacool মতভেদসমূহ - Pantacool Contraindications in Assamese - Pantacool nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Pantacool লোৱা অনুচিত যাতে -\nPantacool ৰ বিষয়ে সততে সোধা প্ৰশ্নসমূহ - Frequently asked Questions about Pantacool in Assamese - Pantacool ar bikhoye satate xodha prashnasamuh\nএই Pantacool-এ অভ্য়াস বা নিচাৰ সৃষ্টি কৰে নেকি?\nনহয়, Pantacool আসক্তি সৃষ্টি কাৰক বুলি কোনো সাক্ষ্য নাই।\nPantacool লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nPantacool লোৱাৰ পিছত কোনো পাৰ্শ্চক্ৰিয়া নাই।\nমানসিক ৰোগৰ চিকিত্সাৰ বাবে Pantacool লৈ কোনো লাভ নাই।\nখাদ্য আৰু মদৰ সৈতে Pantacool ক্ৰিয়া-প্ৰতিক্ৰিয়া - Pantacool Interactions with Food and Alcohol in Assamese - khadya aaru modor xoite Pantacool kriya-pratikriya\nখাদ্য আৰু Pantacoolৰ ক্ৰিয়া-প্ৰতিক্ৰিয়া\nখাদ্যৰ সৈতে Pantacool লোৱাটোৱে একো সমস্যাৰ সৃষ্টি নকৰে।\nমদ আৰু Pantacoolৰ মাজৰ প্ৰতিক্ৰিয়া\nPantacoolৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nPantacoolৰ পৰিপূৰকসমূহ - Substitutes for Pantacool in Assamese\nআপুনি বা আপোনাৰ পৰিয়ালৰ কোনোবাই Pantacool লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Pantacool ব্যৱহাৰ কৰিছিল নেকি?\nআপুনি কিমান পৰিমাণে Pantacool সেৱন কৰিছিল?\nআপুনি Pantacool ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Pantacool সেৱন কৰে?